
- Įvadas 


K tarp esamo ir trokštamo aš yra pagrindinė 
žmogaus vidinė prieštara. Šis dvilypumas iš tiesų yra 
esminė mūsų patirtis. Gyvenimas ir mirtis, gėris ir blogis, vil- 
tis ir rezignacija būdinga kiekvienam žmogui ir persmelkia 
kiekvieną mūsų būties aspektą. Žinome, kas yra drąsa, nes 
patyrėme baimę; sąžiningumą atpažįstame tik todėl, kad su- 
sidūrėme su apgaule. Vis dėlto dauguma nepaisome dvilypės 
savo prigimties ar ją neigiame. Vadovaujamės nuostata, kad 
esame tik vienokie ar kitokie, priskiriame sau tam tikras savy- 
bes ir visgi ne vienas svarstome, kodėl nesame visiškai paten- 
kinti dabartiniu savo gyvenimu. Kodėl, turėdami tiek išmin- 
ties, stokojame jėgų ir drąsos priimti tinkamus sprendimus, 
įgyvendinti gerus savo ketinimus? O svarbiausia, kodėl mūsų 
elgesys neatitinka mūsų vertybių ir nuostatų. Pasakysime, kad 
svarbiausia kliūtis yra neištyrinėtas mūsų gyvenimas, tamsu- 
sis aš, šešėlis, kuriame slypi nerealizuota mūsų galia. Kaip tik 
čia — netikėčiausioje vietoje — rasime savo stiprybę bei laimę ir 


galimybių įgyvendinti svajones. 


Vis dėlto įpratome bijoti šešėlinės savo gyvenimo pusės ir 
savo šešėlio. Susivokę, kad galvojame ką nors nederama ar el- 
giamės taip, kaip mums atrodo nepriimtina, sprunkame, tarsi 
pelė į urvą, ir slepiamės, tikėdamiesi, melsdami, kad ši šmė- 
kla būtų išnykusi, kai išlįsime. Kodėl taip elgiamės? Todėl, 
kad būgštaujame, jog tos savo dalies neatsikratysime jokiomis 
pastangomis. Nors neigti ir tramdyti tamsiąją savo pusę yra 
normalu, vis dėlto reikia pripažinti, kad bėgdami nuo šešėlio 
tik stipriname jo galią. Jį neigdami dar labiau kenčiame, gai- 
limės, nusiviliame. 

Jeigu neprisiimsime atsakomybės ir neprasiskverbsime iki 
išminties, glūdinčios po sąmonės paviršiumi, šešėlis išvešės ir, 
užuot leidęsis valdomas, pats mus valdys. Tada mūsų sprendi- 
mus priims tamsioji pusė, neleisdama pasirinkti, ką valgyti, 
kiek pinigų išleisti ir kokiems potraukiams pasiduoti. Šešėlis 
pastūmės į tokius poelgius, apie kuriuos niekada nenumanė- 
me, ir privers eikvoti energiją žalingiems įpročiams ir pasikar- 
tojantiems veiksmams. Šešėlis neleis visiškai atsiskleisti, sakyti 
tiesą ir būti savimi. Tik priimdami savo dvilypumą galime 
nusikratyti pragaištingo elgesio. Jeigu nepripažinsime, kas 
esame, šešėlis anksčiau ar vėliau tikrai priblokš. 

Šešėlis veikia visur. Neabejotinai jis persmelkia kiekvieną 
gyvenimo sritį. Apie jo poveikį perskaitome internete. Gir- 
dime per vakaro žinias, taip pat jį matome savo drauguose, 
šeimoje ir gatvės praeiviuose. O galbūt — svarbiausia — jį atpa- 


žįstame savo mintyse, elgesyje ir juntame santykiuose su ki- 


tais. Nerimaujame, kad nušviesdami šią tamsą užsitrauksime 
didelę gėdą arba — dar blogiau — išsipildys košmariškiausias 
sapnas. Bijomės to, ką rasime pažvelgę į savo vidų, todėl įkiša- 
me galvas į smėlį, kad šešėlinio savęs nematytume. 

O šios knygos autoriai iš trijų skirtingų perspektyvų at- 
skleidžia kitokią tiesą: įvyks ne tai, ko baiminamės, o priešin- 
ga. Vietoj gėdos pajusime užuojautą. Užuot suglumę, įgysime 
drąsos. Užuot apsiriboję, išsilaisvinsime. Neatskleistas šešėlis 
yra Pandoros skrynia, pilna paslapčių, kurios graso sunaikinti 
viską, ką mylime ir branginame. Tačiau atidarę šią skrynią, 
viduje rasime galią iš esmės pagerinti savo gyvenimą. Tada 
nebijosime savo tamsos ir išvysime pasaulį naujoje šviesoje. 
Pajusime užuojautą sau, kuri sustiprina pasitikėjimą savimi ir 
teikia drąsos, o tada galėsime atsiverti mus supantiems žmo- 
nėms. Šitaip išlaisvinta galia padės įveikti baimę, kuri slopina 
ryžtą veikti, ir pasinaudoti savo galimybėmis. Priimtas šešėlis 
ne gąsdins, o leis būti vientisiems, tikriems, susigrąžinti galias, 
išreikšti jausmus ir įgyvendinti svajones. 

Ši knyga atsirado iš troškimo atskleisti daug šešėlio tei- 
kiamų galimybių pakeisti gyvenimą. Tolesniuose puslapiuo- 
se kiekvienas iš mūsų, mokytojų, nagrinėja šį dalyką iš savo 
unikalios perspektyvos. Mūsų tikslas yra išsamiai, įvairiapu- 
siškai aprašyti šešėlio atsiradimą, poveikį ir, svarbiausia, pa- 
rodyti, kaip galima atskleisti prigimtinius savo pranašumus. 
Pažadame skaitytojui, kad ši knyga padės pakeisti požiūrį į 


šešėlinį aš. 


Pirmoje dalyje Deepakas Chopra išsamiai apžvelgia dvily- 
pę žmogaus prigimtį ir pataria, kaip tapti vientisiems. Kūno 
ir sielos gydymo pradininko D. Chopros mokymas pakeitė 
tūkstančių gyvenimą. 

Antroje dalyje, remdamasi 15 metų mokymo apie šešėlio 
raidą ir konsultavimo patirtimi visame pasaulyje, aš, Debbie 
Ford, suprantamai ir išsamiai nagrinėju šešėlio atsiradimą, jo 
apraiškas kasdieniniame gyvenime ir patariu, kaip susigrąžin- 
ti prigimtinę laisvę ir galią. 

Trečioje dalyje Marianne Williamson raiškiai atskleidžia 
šešėlio ir sielos sąsają. Pasaulyje pripažinta dvasinė mokytoja 
už rankos veda per duobėtą meilės ir baimės mūšio lauką. 

Kiekvienas iš mūsų kliaujamės ilgamete patirtimi ir nuo- 
širdžiai tikime, kad mūsų nušviestas šešėlis jau neužtems. O 
jeigu jam nesipriešinsime ir nepaisysime jo išminties, jis galės 
ir toliau griauti gyvenimą ir jaukti mūsų pasaulį. Išgyvenda- 
mi asmeninį ar profesinį lūžį, neišvengiamai nukentėsime, jei 
nesuvoksime, kad esame pažeidžiami, ar nepripažinsime, kad 
netinkamai elgiamės. Tada laimės šešėlis. Jis laimi ir tada, kai 
rėkiame ant vaikų, apimti pykčio protrūkio. Kai apgaudinė- 
jame mylimus žmones ar nepripažįstame tikrosios savo pri- 
gimties. Šešėlis valdo, kai aukščiausia savastis neapšviečia pri- 
gimtinių potraukių tamsos. Kol nesusitaikysime su tuo, kas iš 
tiesų esame, šešėlis trikdys mūsų laimę. Nepripažintas šešėlis 
neleis būti vientisiems, žlugdys geriausiai parengtus planus ir 


leis gyventi tik iš dalies. Rašydami šią knygą tikėjomės šešėlį 


nušviesti. Kaip tik pačiu laiku sukūrėme naują koncepciją, ap- 
švietėme šešėlį ir pagaliau atskleidėme tai, ką buvo taip sunku 
pastebėti ir paaiškinti. 

Knygoje aprašytas darbas su šešėliu yra šis tas daugiau nei 
psichologinis procesas ar proto žaismas. Tai patikimas proble- 
mų „sprendimo būdas, gyvenimą keičianti kelionė, pranoks- 
tanti bet kokią psichologijos teoriją, nes tamsioji prigimties 
pusė čia nagrinėjama kaip dvasinė realija, su kuria kiekvienas 
turime susidurti, kad galėtume gyventi visavertį gyvenimą. 
Tada suprasime, kodėl nesame geresni ar blogesni už kitus - 
nelygu kokia mūsų odos spalva, kilmė, lytinė pakraipa, gene- 
tika ar praeitis. Pasaulyje nėra žmogaus be šešėlio, o atradus 
savo šešėlį ir į jį įsiklausius, pasikeis požiūris į save, elgesys su 
savo vaikais, partneriais, bendruomenės nariais ir net požiūris 
į kitas tautas. 

Manau, šešėlis yra viena didžiausių mums dovanotų gėry- 
bių. Carlas Gustavas Jungas jį vadino „treniruočių partneriu“ — 
tai priešininkas, atskleidžiantis mūsų trūkumus ir ugdantis 
įgūdžius. Tai mokytojas, treneris ir vadovas, padedantis mums 
atskleisti tikrąją savo didybę. Šešėlis — tai ne bėda, kurią reikia 
įveikti, ar priešas, kurį būtina nugalėti, o derlinga dirbamoji 
žemė. Sukišę rankas į šią našią dirvą, užčiuopsime gyvas ša- 
knis žmogaus, kuriuo labiausiai norime būti. Nuoširdžiai pa- 


tariame leistis į šią kelionę, nes žinome, kas laukia priešakyje. 


DEBBIE FORD 


$ ešėlio — tamsiosios žmogaus prigimties — niekas neneigia. 
Visi patiria pyktį ir baimę. Vakaro žinios be perstojo — 
savaitė po savaitės — eskaluoja blogiausius žmogaus prigim- 
ties aspektus. Jei esame sąžiningi, pripažįstame, kad blogieji 
polinkiai laisvai siaučia mintyse, o būti geram — ko visi sie- 
kiame - įmanoma tik pažabojus blogąjį aš, kuris tik ir laukia 
progos viską sugadinti. 

Atrodo, nuo šešėlio reikėtų gydytis kokia nors terapija ar 
vaistais, o galbūt nueiti išpažinties ar vidurnaktį pasinerti į 
savianalizę. Žmonės, supratę, kad turi šešėlį, nori tuoj pat juo 
nusikratyti. Daugeliui gyvenimo aspektų tinka požiūris, kad 
įmanoma ką nors pakeisti, pataisyti. Deja, ne šešėliui. Neži- 
nia kodėl žmonija tūkstančius metų — per visą tą laiką, kai 
pažinojo tamsiąją savo pusę, —- nerado vaisto nuo šešėlio. Tad 
pirma geriau ne svarstyti, kaip su juo elgtis, o pasinerti į šią 
paslaptį. Todėl I dalį suskirsčiau į tris skyrius - vadovaudama- 
sis gydytojo priederme nustatyti diagnozę, pasiūlyti vaistą ir 


sąžiningai pasakyti pacientui ateities prognozę: 


ILIUZIJŲ MIGLA 
IŠEITIS 
NAUJA TIKROVĖ - NAUJA GALIA 


Pirmame skyriuje (apie diagnozę) atskleidžiu, kaip šešėlis at- 
sirado. Kitaip nei kai kurie autoriai, aš nemanau, kad šešėlis 
yra paties žmogaus kūrinys, o ne kosminė stichija ar visuotinė 
problema. Antrame skyriuje (apie vaistą) pasakojama, kaip 
kasdieniame gyvenime prislopinti slaptą šešėlio efektą. O tre- 
čiame skyriuje (apie prognozę) aprašau, kokia bus ne tam tikrų 
individų, o mūsų visų ateitis, šešėlį nušvietus. Mus persekio- 
jantį vaiduoklį sukūrėme visi kartu. O iš tiesų tai yra pokyčių 
varomoji jėga, nors ir nenorime ar bijome tai pripažinti. Jei 
tai nebūtų bendra jūsų ir mano problema, negalėtume tikėtis 


bendro sprendimo. 


ILIUZIJŲ MIGLA 


Jei neįžvelgiate savo šešėlio, reikia jo paieškoti. Šešėlis gėdin- 
gai slypi tamsiose sąmonės alėjosę, slaptose perėjose ir šmėklų 
pilnose mansardose. Jei turi šešėlį — esi ne ydingas, o vientisas. 
Vis dėlto šią tiesą sunku pripažinti. (Argi neišgirdai „nereikia 
man tavo psichoanalizės“ ar ko nors panašaus, atvirai pasakęs 
žmogui, ką apie jį manai? Į pasąmonės gelmę baugu leistis 


kaip ir į vandenyno dugną - tamsu, knibžda nematomų pa- 


baisų.) Visi nešiojamės sudužusių idealų nuolaužas - o kadaise 
atrodė, kad: tai tobuli sprendimai. Kiekvienas iš tų sprendimų 
atitinka tam tikrą tamsiosios pusės vaizdinį. 

Jeigu manoma, kad šešėlio apraiškos, tokios kaip baimė, 
pyktis, nerimas ir smurtas, yra piktųjų dvasių apsėdimo pa- 
dariniai, sprendimas yra apvalyti apsėstąjį. Piktosios dvasios 
išvaromos apeigomis, kūno apvalymu, pasninku ir griežta as- 
keze. Šis požiūris — toli gražu ne praeities atgyvena. Jo laikosi 
milijonai šiuolaikiškų žmonių. Juk nepraeini spaudos kiosko 
nepavartęs blizgaus žurnalo, siūlančio pradėti naują gyvenimą 
apsivalius kokiu nors būdu — dieta, padedančia įveikti netin- 
kamo maisto troškimą, ar tikrojo sutuoktinio bruožų sąrašu, 
nurodančiu, kokių žmonių tipų vengti. Vengti netinkamo el- 
gesio — tai vienas iš šiuolaikinių būdų apsivalyti nuo piktųjų 
dvasių. 

Tokiam aiškinimui artimas ir požiūris, kad pasaulį veikia 
visuotinis blogis. Šitaip suprantant šešėlį, natūrali išeitis yra 
religija. Religinė sąmonė susitapatina su visuotiniu gėriu, ko- 
vojančiu su visuotiniu blogiu. Milijonams žmonių šis mūšis 
yra neabejotina tikrovė. Juo aiškinama kiekviena visuomenės 
yda - nuo lytinės pagundos iki aborto, ateizmo plitimo ir patri- 
otizmo mažėjimo. Dėl visų žmogaus kančių ir negerovių kaltas 
Nelabasis. Ir tik Dievas (ar dievai) turi galią įveikti Šėtoną ir 
išgelbėti žmogų iš nuodėmės. Vis dėlto sunku pasakyti, ar re- 
ligija šešėlį nugali, ar sustiprina, žadindama stiprų nuodėmin- 


gumo jausmą, kaltę, gėdą ir gresiančių pragaro kančių baimę. 


Šis ilgaamžis tamsiosios prigimties aiškinimas — ne vie- 
nintelis mūsų laikais, kada didžiuojamės laisve nuo prietarų. 
Kai kurie žmonės atmeta visuotinio blogio sampratą ir patys 
prisiima atsakomybę. Jie tamsiąją pusę laiko liga, psichikos 
sveikatos sutrikimu. Sugalvota ir daug gydymo metodų. Nuo 
narkotinių medžiagų priklausomi pacientai siunčiami į rea- 
bilitacijos programas. Nerimą ar depresiją gydo psichiatrai. 
Pykčio nevaldantys agresoriai, greitkelyje iš įsiūčio sudaužę 
mašiną, lanko pykčio valdymo grupes. | 

Jeigu yra šitiek požiūrių į šią problemą ir atitinkamų jos 
sprendimų, kodėl šešėlio niekas neįveikia? Sprendžiant šią pro- 
blemą, pirmiausia reikia pripažinti šešėlio galią, nors šis žingsnis 
gal ir neteikia daug vilčių. Žmogaus prigimčiai būdingas polin- 
kis į savinaiką. Šveicarų psichologas Carlas Gustavas Jungas, at- 
radęs šešėlio archetipą, pasakė, kad šešėlis apgaubia savastį iliu- 
Zijų migla. Šioje migloje nematome savo tamsos, todėl leidžiame 
šešėliui vis stipriau mus valdyti. Ne paslaptis, kad C. G. Jungo 
psichologijos apie archetipus kryptis greitai tapo labai intelek- 
tuali ir sudėtinga. Tačiau sunkiai įveikiamą šešėlio galią visai 
nesunku suvokti. Trumpam nustojęs rašyti šią pastraipą, įsijun- 
giau televizorių. Rodė pokalbį su žymiu milijardieriumi Warre- 
nu Buftettu apie ekonomikos pakilimo ir nuosmukio ciklą. 

— Kaip manote, ar vėl bus bumas, o paskui didelė recesi- 
ja? - paklausė laidos vedėjas. 

— Neabejoju, — atsakė W. Buffettas. 


Laidos vedėjas palingavo galva. 


— Kodėl negalime pasimokyti iš praeitos recesijos? Juk aki- 
vaizdu, prie ko priveda godumas. 

W. Buffettas mįslingai nusišypsojo. 

- Kurį laiką godžiam būti smagu. Žmonės negali atsispirti 
šiam potraukiui. Kad ir kaip žmonija pažengė, emociškai nė 
kiek nepaaugo. Likome tokie pat. 

„ Šešėlį galima įsivaizduoti kapsulės formos su visomis jo 
sukeliamomis problemomis viduje. Iliuzijų migloje nematy- 
ti, kad pasiduodami potraukiui daryti bloga kenkiame patys 
sau. Šešėliui neįmanoma atsispirti ir net smagu jam pasiduoti. 
Žiū, kaip mėgstame keršto dramas — ir Shakespeare'o teatrą, 
ir spagečių vesternus spindinčiuose ekranuose. Kas gi gali būti 
maloniau nei atpalaiduoti slaptą įniršį, sutriuškinti priešą ir 
pergalingai atsitiesti? Kai tamsą laikome šviesa, šešėlio galia 
tik stiprėja. Visų išminties tradicijų žinovai daugiausia svarsto 
tas pačias pagrindines dilemas. Kūrinija turi tamsiąją pusę. 
Polinkis griauti įgimtas. Gyvenimą nutraukia mirtis. Gyvybi- 
nė jėga senstant senka. Blogis patrauklus. Todėl nenuostabu, 
kad iliuzijų migla yra žavi buveinė, o tikrovės tamsa atrodo 
nepakeliama. Vis dėlto egzistuoja galia, iš tiesų įveikusi tamsą. 
Tik šios galios nejuntame, prispausti sudužusių vilčių laužo. Ją 
slepia iliuzijų migla. Junginėjant naktinių siaubo filmų kana- 
lus, net neateina į galvą, kad žmonės visada gali rasti ramybę, 
dvasinę gerovę ir išsivaduoti nuo tamsos. 

Šios paslapties raktas yra žodis „sąmonė“. Tačiau jį ištarus 


klausytojų veiduose šmėsteli nusivylimas. Sąmonė — kaip tai 


nuvalkiota. Apie sąmonėjimą girdime nuo feminizmo užuo- 
mazgos laikų, apie tai šneka ir kiti išsivadavimo judėjimai. 
Aukštesnę sąmonę žada nesuskaičiuojami dvasiniai mokymai. 
Netgi gali kilti pagunda sąmonę išmesti į žlugusių idealų 54- 
vartyną — kad ir kiek stengiamės sąmonėti, vis tiek šešėlis visą 
pasaulį užkrečia karais, nusikaltimais ir smurtu, o kiekvieno 
žmogaus gyvenimą — skausmu ir baime. 

Čia priėjome kryžkelę. Arba sąmonė yra vienas iš klaidingų 
pasirinkimų, arba nebuvo ja tinkamai pasinaudota. Manau, 
teisingas antrasis teiginys. Aukštesnė sąmonė yra vienintelė il- 
galaikė atsvara tamsiajai žmogaus prigimčiai. O netinkamas 
ne pats vaistas, bet jo vartojimas. Yra be galo daug sielos gy- 
dymo būdų, kaip ir gausybė vėžio gydymo būdų. Bet niekam 
neužtenka laiko ir energijos juos visus išbandyti. Vis dėlto rei- 
kia rasti kelią, vedantį į norimą tikslą. O kad tai galėtume 
padaryti, pirma gerai ištirkime ligą. Paviršutiniškas požiūris į 
šešėlį nieko nepakeis, nes tai nėra toks paprastas priešas kaip 
liga, piktoji dvasia ar visuotinis blogis. Tai yra vienas iš ti- 
krovės aspektų — neatsiejama kūrinijos dalis — ir tik gerai jį 


pažinus įmanoma jam pasipriešinti. 


Vienos tikrovės tiesa 


Siekiant įveikti šešėlį, pirmiausia reikia atsisakyti ketinimo jį 
įveikti. Karas, kova, konfliktas tik puoselėja tamsiąją prigim- 


tį. Jei prašnekote apie laimėjimą, vadinasi, jau pralaimėjote. 


Įsitraukėte į gėrio ir blogio kovą. Jei jau taip atsitiko, ši kova 
niekada nesibaigs. Gėris niekada galutinai neįveiks blogio. 
Žinau, sunku su tuo susitaikyti. Kiekvienas gėdijamės kokių 
nors poelgių ir kovojame su tam tikrais potraukiais. Aplinkui 
vyrauja neapsakomas smurtas. Pasaulį alina karai ir nusikal- 
timai. Žmonės visa širdimi meldžia jėgos, kuri tamsos valdo- 
mam pasauliui grąžintų šviesą. 

Tačiau realistai jau seniai nebetiki, kad geroji žmogaus 
prigimtis nugalės blogąją. Vieno realistiškiausių mąstytojų, 
nagrinėjusių psichiką, - Sigmundo Freudo gyvenimas baigė- 
si, kai Europoje siautėjo nacizmas. Psichologas padarė išvadą, 
kad civilizacijos kaina yra tragedija. Kad laukiniai atavistiniai 
instinktai nesujauktų gyvenimo, reikia juos slopinti; kita ver- 
tus, dažnai nepavyksta jų sutramdyti, kad ir kaip stengiamės. 
Pasaulis pratrūksta masiniu smurtu, o individas - asmeniniu. 
Šis požiūris varo į neviltį. „Gerasis aš“ negali gyventi taikiai, 
tvarkingai ir mylėti, kol „blogasis“ nenublokštas į tamsą ir ne- 
uždarytas vienutėje. 

Be to, realistas pasakytų, kad ir pats slopinimas yra blogis. 
Slopinant pyktį, baimę, nesaugumo jausmą ir lytinį potraukį, 
šešėlis laimi ir tampa dar nuožmesnis. Sukilus tamsiajai pri- 
gimčiai, įsivyrauja sumaištis. 

Praeitą savaitę paskambino moteris, kuriai žūtbūt reikėjo 
saugaus prieglobsčio. Jos vyras — chroniškas alkoholikas — 
prieš ją pakėlė ranką. Jiedu jau daug metų kovoja su šia bėda. 


Kurį laiką pabuvęs blaivas, jis atkrinta ir ilgai girtauja numo- 


jęs ranka į darbą ir šeimą, o paskui gailisi, negaluoja. Šį kar- 
tą, jam grįžus namo po savaitės, žmona nebenorėjo klausyti 
atsiprašymo ir atgailos. Tada vyras įsiuto ir jai smogė - pirmą 
kartą gyvenime. Dabar nusivylusi žmona ne tik ašarojo, bet ir 
pasijuto nesaugi. 

"Tokiai moteriai galima laikinai padėti rekomenduojant ge- 
riausius moterų globos namus ir paramos grupes. Bet aš, su- 
krėstas jos emocinės sumaišties, padėjęs ragelį pamąsčiau apie 
efektyvesnę pagalbą. Grįžimas prie svaigalų yra tipiškas psi- 
chologinės problemos bruožas. O kokia ta problema? Manau, 
tai kraštutinis dažnos problemos — skilusio aš — atvejis. Nuo 
narkotinių medžiagų priklausomi žmonės negali sėkmingai 
atriboti „gerojo aš“ nuo „blogojo“. O daugelis normalių žmo- 
nių palyginti lengvai paslepia savo tamsą. Nesunku užmiršti 
netinkamus poelgius, blogus ketinimus, atsiprašyti už pykčio 
proveržį ir gailėtis dėl klaidų. Tačiau į svaigalus įjunkusiam 
žmogui susitvardyti nelengva. Jį užvaldę tamsieji potraukiai 
nepasiduoda jo valiai ir jis negali džiaugtis net paprastais ma- 
lonumais. Viduje slypinčios piktosios jėgos atima džiaugsmą, 
šaiposi iš laimės ir nuolat primena žmogui apie jo silpnumą ir 
trūkumus. 

Iš tikrųjų čia parašiau tik dalį tiesos. Nepaminėjau kai 
kurių svarbių veiksnių. Potraukiui susiformuoti labai svar- 
bu įprotis, taip pat smegenų pakitimai — organizmui nebū- 
dingoms cheminėms medžiagoms nuolat veikiant smegenų 


receptorius, ilgainiui sutrinka natūrali reakcija į skausmą ir 


malonumą. Vis dėlto fizinės priklausomybės nereikia perne- 
lyg sureikšminti. Jei dominuotų fizinė priklausomybė, ne- 
būtų įmanoma alkoholį ir narkotikus vartoti tik retkarčiais. 
O daugelis žmonių tai daro, patirdami palyginti menką il- 
galaikę žalą ir nedaug rizikuodami tapti priklausomi. Užuot 
ginčijęsi dėl priklausomybės ir jos priežasčių, panagrinėkime 
ją kaip šešėlio apraišką. 

"Taigi gydant priklausomybę reikia ieškoti šešėlio ir jį nu- 
kenksminti. Tad dabar panagrinėkime vyro, grįžusio namo 
po savaitės lėbavimo, atvejį. Jis padės išsiaiškinti ir kitas še- 
šėlio apraiškas: polinkį smurtauti, rasinę neapykantą, lytinį 
šovinizmą ir daug ką kita. Minėti atvejai gali pasirodyti tar- 
pusavyje nesusiję. Viršininko lytinis priekabiavimas nėra toks 
pat nekontroliuojamas elgesys kaip aršaus gėjų priešininko, 
apimto neapykantos. Vis dėlto šešėlis turi bendrą pagrindą. 
Blogu, neteisėtu, gėdingu, kaltu ar klaidingu laikomas sa- 
vasties aspektas atskiriamas nuo visumos, o tada šešėlis įgyja 
galios. Kad ir kaip pasireiškia tamsioji žmogaus prigimtis — 
dideliu smurtu ar švelnesniais, socialiai priimtinais būdais, 
tai svarbiausias simptomas, rodantis, kad atsiskyrė kokia nors 
savasties dalis. 

Atsiskyrusi „blogoji“ dalis praranda ryšį su savojo aš cen- 
tru — ta dalimi, kurią laikome „gerąja“, nes, regis, ji nepaliesta 
smurto, pykčio ir baimės. Tai suaugęs aš — ego, gerai prisi- 
taikęs gyventi pasaulyje ir bendruomenėje. Be abejonės, net 


girtuoklis vyras turi gerąjį aš. Galbūt geresnį ir socialiai pri- 


imtinesnį nei daugelis kitų žmonių. Kuo labiau dangstome 
savo tamsą, tuo ryškesnė tampa gėrį ir šviesą spinduliuojanti 
persona. (Juk po masinio žmonių šaudymo ar kito sunkaus 
nusikaltimo televizijos žurnalistų apklausiami kaimynai vis 
stebisi, kad nusikaltėlis „atrodė toks geras žmogus“.) 

Pasikalbėjęs su sutrikusia minėto girtuoklio žmona, suži- 
nojau, kad jos vyras ne kartą gydėsi nuo alkoholizmo. Kartais 
gydymas kuriam laikui padėdavo. Vis dėlto netgi blaivumo 
laikotarpiais vyras būdavo rūškanas. Jis visada jautė įrampą, 
lyg beždžionė rykotų užšokti ant nugaros. Jis būgštavo, kad 
atkris, ir taip atsitikdavo, kad ir kaip jis kovodavo su savo po- 
traukiu. Netgi laikinos pergalės prieš girtavimą laikotarpiu 
šešėliui reikėjo tik patykoti pasaloje. 

Vienu metu vyrą labai kamavo baltoji karštinė — nepake- 
liamas naktinis prakaitavimas ir karščiavimas. Tada žmona, 
nubėgusi pas gydytoją, prašė vaistų, kurie palengvintų simpto- 
mus. Tačiau gydytojas — užsispyręs realistas - nesutiko jų skirti. 
„Tegu pasiekia dugną, — pasakė jis. - Tik tada galima tikėtis pa- 
gerėjimo. O palengvindama kančias niekuo jam nepadėsite.“ 

"Toks atsakymas gali atrodyti beširdiškas. Tačiau priklau- 
somybės ciklo dugno stadija yra gerai žinoma. Tiesa, ji gali 
būti labai pavojinga, nes pasipriešinus šešėlio apgaulei kraštu- 
tiniu atveju gresia susinaikinimas. Pasąmonės keliama kančia 
neribota, o visi esame pažeidžiami. Nuo narkotinių medžiagų 
priklausomi žmonės — ir kiti, pavergti šešėlio, — klaidžioja iliu- 


zijų migloje. O joje tvyro tik geiduliai ir neviltis. 


Pavojinga kelionė į dugną gali būti sėkminga: tada migla 
išsisklaido. Ligonį aplanko tikroviškos mintys: „Aš esu šis tas 
daugiau nei priklausomybė. Nenoriu visko prarasti. Baimę 
įmanoma įveikti. Laikas visa tai baigti.“ Šią nuskaidrėjimo 
akimirką gydomoji galia kyla iš paties aiškumo. Žmogus išsi- 
vaduoja iš savinaikos kerų ir suvokia jos iracionalumą. Šitaip 
nušvitus sąmonei, savastis susivienija ir žvelgia į save be aki- 
dangčių. 

Tu turi tik vieną savastį. Tai tikrasis tu. Anapus gėrio ir blogio. 

Sąmonei nebeskylant, šešėlis praranda galią. Vientisas aš 
mato tik vieną save, žiūrėdamas į bet kurią pusę. Nebėra slap- 
tų lindynių, požemių, kankinimo kamerų ar apkerpėjusių 
uolų, už kurių galima pasislėpti. Sąmonė regi save. Tai pa- 
prasčiausia jos funkcija, tačiau, kaip pamatysime, iš šios pa- 
prastos funkcijos gali atsirasti nauja savastis, o paskui — naujas 


pasaulis. 


Kolektyvinis šešėlis 


Svarbiausias C. G. Jungo laimėjimas — ne šešėlio sąvoka ir 
ne archetipų teorija. Reikšmingiausias jo atradimas - bendra 
žmonių savastis. Atsakymas į klausimą „Kas aš esu?“ priklau- 
so nuo atsakymo į klausimą „Kas esame mes?“. Iš visų gyvų 
būtybių vieninteliai žmonės gali susikurti savastį. Tiksliau, 
turi ją susikurti, nes iš jos atsiranda požiūris ir savitas žvilgs- 


nis į pasaulį. Jei nebūtų savasties, smegenis užpiltų jutiminių 


vaizdinių kruša ir nieko nesuvoktume. Naujagimis savasties 
neturi, ji atsiranda per trejus metus, formuojantis asmenybei, 
polinkiams, temperamentui ir interesams. Kiekviena motina 
gali patvirtinti, kad kūdikis tik labai trumpai būna „tuščia 
lenta“, jei išvis toks būna. Nuo pat gimimo esame ne pasyvūs 
jutiminės informacijos gavėjai, o guvūs kūrėjai. Atsiradus sa- 
vasčiai su savais poreikiais, nuostatomis, polinkiais, potrau- 
kiais, norais, svajonėmis ir baimėmis, staiga pasaulis tampa 
reikšmingas. Vienintelis sąvokų „aš“ ir „mano“ tikslas — ža- 
dinti dėmesį pasauliui. 

Savastį turime visi ir visaip giname jos teisę būti. Tačiau 
šis mūsų kūrinys pažeidžiamas. Kiekvienas patiriame kri- 
zių — staiga miršta mylimas žmogus ar sužinome, kad sunkiai 
sergame. Krizė, trikdanti žmogaus gerovę, graso ir savasčiai. 
Netekus namo, visų santaupų ar sutuoktinio, negandos su- 
kelta baimė ar abejonė sukrečia savastį. Pajutus, kad griūva 
pasaulis, iš tikrųjų griūva savastis ir žlunga jos tikėjimas, kad 
suvokia tikrovę. Didelės kūno ar sielos traumos pažeistas ego 
ne iš karto atsigauna. (Laimė, senas posakis teisingas: „Siela 
nedūžta, o atšoka.“) 

Mes nežinome, kaip savo brangią savastį sukūrėme, todėl 
ji gali mus nustebinti ir net apstulbinti. Itin stebėtiną mintį 
paskleidė S. Freudas, pasakęs, kad individo savastis turi slaptą 
kertelę, kur knibžda neatpažinti jo potraukiai ir geismai. Ta- 
čiau žymiausias jo mokinys C. G. Jungas, suprato, kad moky- 


tojas klydo. Pasąmonė - ne mano. Ji - mūsų. Individo pasą- 


monės impulsai ir potraukiai kyla iš žmonijos istorijos. Pagal 
C. G. Jungą kiekvienas, esame susijęs su vadinamąja „kolek- 
tyvine pasąmone.“ Jei manai, kad tu ar aš susikūrėme atskirą, 
nepriklausomą savastį, apsigauni. Iš tikrųjų įbridome į didžiu- 
lį žmonijos siekių, potraukių ir mitų telkinį. Šioje bendroje 
pasąmonėje tarpsta ir mūsų šešėlis. 

Vieni žmonės yra draugingesni, kiti — uždaresni, tačiau 
kiekvienas yra kolektyvinės savasties dalis. Žodis „mes“ nuo- 
lat primena, kad nė vienas žmogus nėra sala. C. G. Jungas 
iš socialinių reikšmių kiauto išlukšteno slaptą sąvokos „mes“ 
branduolį. 

Ši mums visiems bendra savasties plotmė, moksliškai pava- 
dinta kolektyvine pasąmone, yra mūsų gyvenimo pagrindas. 
Pamąstykime, kaip esame susiję su kolektyvine pasąmone. 


Toliau pateikta tik keletas pavyzdžių. 


SIEKIAME ŠEIMOS AR ARTIMŲ DRAUGŲ PARAMOS. 
ĮSTOJAME Į POLITINĘ PARTIJĄ. 


SAVANORIAUJAME LABDAROS ORGANIZACIJOJE ARBA 


BENDRUOMENĖJE. 

KOVOJAME UŽ SAVO ŠALĮ, JĄ GINAME. 
TAPATINAMĖS SU SAVO TAUTA. 
PRIEŠPRIEŠINAME SAVO GRUPĘ SVETIMAI. 
ĮSIJAUČIAME Į KITŲ NELAIMĘ. 


PASIDUODAME KOLEKTYVINEI BAIMEI. 


Klysti, jei manai, kad gali gyventi be „mūsų“, nors visi to 
siekiame. Norime būti amerikiečiai, bet ne „bjaurieji ameri- 
kiečiai“. Vertiname ir kitas tautas, tačiau tarp jų jaučiamės 
išskirtiniai, kitokie, dažniausiai geresni. Per krizę trokštame, 
kad šeima būtų kuo arčiau, o patekę į geresnę padėtį siekiame 
būti savarankiški, gyventi atskirai nuo šeimos. 

„Aš“ ir „mes“ santykį nelengva perprasti. 

O C. G. Jungas jį dar labiau supainiojo. Žmonės stengiasi 
išvengti kolektyvinio šešėlio. (Deja, niekada neišnyks mums 
nepatinkantys visuomenės reiškiniai.) Iš tiesų jo išvengti daug 
sunkiau nei šeimos įtakos — šeima yra tik pirmasis ir gana 
aiškus kolektyvinės savasties darinys ar lygis. Padėkos dieną 
nori pasakyti, kad pasikeitei ir nebesi išlepintas penkiametis 
ar maištingas paauglys. Tačiau tau atrodo, kad niekas tavęs 
neišgirdo. Galbūt šeima visomis išgalėmis stengiasi tave išlai- 
kyti sename narvelyje. O visuomenė yra dar aršesnė ir nenuo- 
vokesnė. | 

Visuomenė mus visus pagauna nematomais kabliukais. 
Per karą gali būti pacifistu. Tai tavo reikalas. Tačiau net šiuo 
atveju neįmanoma pabėgti nuo kolektyvinio šešėlio, kuriame 
karas kyla — kurstomas įniršio, prietarų, apmaudo ir nacio- 
nalizmo. Galbūt sąvoka „rasinė atmintis“ visai nepaseno, 
nors mums labai nemalonu ją vartoti. Juk milijonai nesidrovi 
pasakyti: „tipinis vyro mąstymas“ ir „vairuoja moteris“. Be 
kita ko, įsiliepsnojo lyčių karas. Taigi įsipainiojome į kolek- 


tyvinės pasąmonės reikalą. Tarkime, pilietis A aršiai prieši- 


nasi piliečiui B, tačiau jie abu yra tame pačiame pasąmonės 
lygmenyje — kiekvienas į save traukia priešingą tos pačios 
virvės galą. 

Pasirinkimas, ką priimti ir ką atmesti, yra esminė kolekty- 


vinio šešėlio problema. Ji kelia daugybę kasdienių klausimų. 


KOKIOS MANO VISUOMENINĖS PRIEDERMĖS? 

KOKIA MANO PAREIGA TĖVYNEI? 

KAIP TURIU PRITAPTI VISUOMENĖJE AR JAI PRIEŠIN- 
TIS? 

KAIP ESU SUSIJĘS SU KITAIS ŽMONĖMIS? 


KAIP PRIVALAU PADĖTI UŽ SAVE NELAIMINGESNIEMS 
ŽMONĖMS? 


AR GALIU PAKEISTI PASAULĮ? 


Nė į vieną iš šių klausimų sąmonė negali pateikti išsamaus ar 
vienintelio teisingo atsakymo. Kolektyvinė pasąmonė drums- 
čia tavo gyvenimą potraukiais, prietarais, išstumtais geismais, 
baime, prisiminimais, kurie yra ir tavo paties dalis, nes „mes“, 


kaip ir „aš“, yra tavo tapatumas. 


o kur įrodymai? 


Kolektyvinė pasąmonė ilgai buvo laikoma įdomia, bet be- 
veik nepagrįsta koncepcija. Niekas neginčijo teiginio, kad eg- 


zistuoja tamsioji žmogaus prigimtis, tačiau kilo abejonių, ar 


C. G. Jungo teorija kam nors pritaikoma, o gal tai tik įdomios 
mintys? Neseniai buvo atrasti ją pagrindžiantys faktai, kurie, 
beje, dar pagilino šią paslaptį. Pavyzdžiui, kelis dešimtmečius 
buvo žinoma, kad žmonėms, kurie tampa vieniši ar ima ma- 
žiau bendrauti (kaip dažnai nutinka pagyvenusioms našlėms), 
padidėja rizika susirgti ir numirti, palyginti su stiprius socia- 
linius ryšius išlaikančiais žmonėmis. Laiminga santuoka su- 
teikia sveikatos. Iš pradžių šį atradimą buvo sunku pripažinti, 
nes medikai nesiejo psichikos ir kūno būklės. Kaipgi širdis 
ar kur nors kūne glūdinti priešvėžinė ląstelė gali žinoti apie 
žmogaus savijautą? Tačiau atrastos vadinamosios signalinės 
molekulės parodė, kad smegenys kiekvieną emociją paverčia 
chemine reakcija. Signalines molekules kraujas išnešioja po 
šimtus milijardų ląstelių, ir taip džiaugsmas ar liūdesys paten- 
ka į širdį, kepenis, žarnas ir inkstus. 

Taigi sielos ir kūno medicina įgijo „tikrą“ pagrindą, nes 
nieko nėra tikriau už chemiją. Be to, C. G. Jungas sakė, kad 
džiaugsmas ar liūdesys gali būti bendri ištisoms žmonių gru- 
pėms. Kodėl Irake ar Ruandoje kyla masinio smurto prover- 
žiai? Tai galime paaiškinti ilgalaike genčių nesantaika ar reli- 
ginių ekstremistų kova. Vis dėlto nežinia, ar ši pagieža glūdi 
kolektyvinėje pasąmonėje, ar tik yra perduodama iš kartos į 
kartą kaip tėvų priesakas vaikams. Šiaip ar taip, palingavę gal- 
vomis ir pamurmėję, kaip tai necivilizuota, barbariška, nieko 
nelaimėsime. Prisiminkime, kad per visą istoriją daugiausia 


kraujo pralieta per abu pasaulinius karus. Tada minios civi- 


lizuotų karių traukė mirčiai į nasrus: poetai, muzikai, graikų 
ir lotynų kalbų žinovai. Praūžus karams, Europa šias žudynes 
pavadino pamišėliškomis, tačiau karui vadovavo ir jame žuvo 
toli gražu ne pamišėliai. Negana to, kariauti atsisakę pacifistai 
buvo įkalinti ar kaip sanitarai išsiųsti į priešakines linijas, — 
šiaip ar taip, liūdna ir paradoksalu, kad žuvo tiek daug žmo- 
nių, nepakentusių karo ir siekusių jį sustabdyti. 

Pasąmonės tikslas yra išlaikyti mus nesąmoningus. Vis dėl- 
to kartais tiesa išlenda kaip yla iš maišo. Stanforde atlikdami 
garsų socialinį eksperimentą psichologai, norėdami perpras- 
ti prižiūrėtojų elgesį su kaliniais, simuliavo kalėjimo sąlygas. 
Studentai buvo suskirstyti į dvi grupes - kalinius ir prižiūrė- 
tojus — ir jiems leista laisvai atlikti savo vaidmenį. Psichologai 
tikėjosi, kad elgesys abiejose grupėse gerokai pasikeis, bet po 
kelių dienų eksperimentą teko nutraukti. Prižiūrėtojus vaidi- 
nantys studentai ėmė žiauriai elgtis su „kaliniais“, buvo pri- 
cita iki pažeminimo ir seksualinės prievartos. Ši stulbinama 
nesėkmė davė dingstį atsirasti teorijai apie „sveikus obuolius 
blogose statinėse.“ 

Psichologai jau žinojo, kad vienas supuvęs obuolys gali su- 
pūdyti visą krūvą. Įprasta manyti, kad gaujos vadas gali pa- 
stūmėti pasyvius savo sekėjus į nusikaltimą. Panašiai atsitin- 
ka ir koledže: mažas netikėlių branduolys daro įtaką visiems 
bendramoksliams. Tačiau Stanfordo kalėjimo eksperimentas 
atskleidė visai ką kita. Visi dalyviai buvo „geri vaikai“ — pres- 


tižinių universitetų studentai. Jie ėmė netinkamai elgtis ne to- 


dėl, kad buvo supuvę obuoliai, o dėl to, kad atsidūrė prastose 
sąlygose, kurios sužadino tamsiąsias jėgas. Psichologai pamatė 
ne ką kita, o šešėlio inkubatorių ir aprašė sąlygas, sukeliančias 
masinį smurtą. 

Šešėlis gali atsirasti, kai vyrauja visiškas anonimiškumas, — 
kai žmonės, užuot buvę individualybėmis, ištirpsta minioje. 
Individualumas ypač nyksta tada, kai negresia atsakomybė už 
blogus poelgius. Šešėlio poveikis stiprėja ne tik gavus leidimą 
peržengti moralės normas, bet ir tada, kai įstatymai yra ne- 
veiksnūs ar nesilaikoma tvarkos. Kai autoritetai aktyviai pro- 
paguoja netinkamą elgesį ir pažada, kad už tai nebus baudžia- 
ma, šešėliui dar lengviau iškilti į paviršių. Žinoma, skurdas, 
neraštingumas ir seni gentiniai ryšiai dar pablogina padėtį, 
kaip ir nuostata „jie susimokė prieš mane“. 

Šešėlio proveržis pasireiškia bet kokia masine patologija. 
Stanfordo kalėjimo eksperimentas gali paaiškinti ir žiauraus 
elgesio su Abu Graibo kaliniais per Irako karą priežastis. Jei 
suvokiame, kad getai taip pat yra „sveikų obuolių blogose sta- 
tinėse“ pavyzdys, nemanysime, kad varguomenė apskritai yra 
nemorali ar prastesnė už kitus žmones. Ekosistemų niokoji- 
mas yra smurto prieš planetą forma, vis dėlto ir šioje srityje 
geri žmonės daro labai blogus dalykus, nes jiems leidžiama 
taip elgtis ir negresia atpildas (jei neminėsime žalos, kurią 
anksčiau ar vėliau visi patiriame, nors ir galime jos nepaste- 
bėti, nekreipti į ją dėmesio ir būtinus veiksmus atidėlioti ry- 


tojui). Žmonės, susivokę, kad netinkamai elgėsi, apstulbsta ir 


sutrinka. Smurtinis jų elgesys jiems atrodo kaip sapnas, nors 
jie ir nežabojo savo žiaurumo, pvz., kariaudami ar vykdydami 
genocidą. Taigi šešėlis įkalina dviem būdais. Neleidžia suvok- 
ti savo elgesio ir, kada tik nori, išsiveržia į paviršių su neįtikė- 
tina jėga. 

Galbūt pasakysi: „O kuo aš čia dėtas?“ Juk dauguma ne- 
dalyvavome Abu Graibo įvykiuose. Tad, užuot mėginę su- 
prasti kareivių, skriaudusių kalinius, būseną, ieškome atpir- 
kimo ožių, nes lengviau viską paaiškinti supuvusių obuolių 
analogija. Vis dėlto net elgdamiesi, rodos, visai padoriai — 
važiuodami automobiliu — į orą paleidžiame 19 svarų anglies 
dioksido — šiltnamio dujų, keliančių pavojų planetai. Visuo- 
menė galėtų atsikratyti šio blogo elgesio per keletą metų, su- 
telkusi į tai dėmesį. Sprendimų jau pasiūlyta — nuo švaresnių 
automobilių iki masinio transporto ir alternatyvių degalų. 
Tai kodėl gi jais nepasinaudojame? Todėl, kad lengviau apie 
tai negalvoti. 

„Skeptikai turi pagrindo teigti, kad visa tai neįrodo kolek- 
tyvinės pasąmonės buvimo. Kas gi patvirtina, kad visuomenės 
nariai yra susiję neįsisąmonintomis jungtimis, - ne vien kalba 
ir socialiniais saitais. Nauja sociologijos sritis tiria „socialinį 
užkratą“ — labai paslaptingą reiškinį, kuris gali iš esmės pa- 
keisti vyraujantį požiūrį į elgesį. Vis patyrėme patrauklių da- 
lykų ir madų poveikį. Netikėtai užsikrečiame nauja plintančia 
veikla: imame siuntinėti trumpąsias žinutes, naršome sociali- 


nius tinklus MySpace ir Twitter ar žaidžiame naują kompiute- 


rinį žaidimą. Mada yra užkrečiamas elgesys. Jį perimame iš 
kitų žmonių. Vis dėlto niekas nesupranta, kaip elgesys tampa 
užkrečiamas. Kas priverčia grupės narius vienodai elgtis? 

Šis klausimas gali būti svarbus medicinoje, siekiant su- 
stabdyti žalingų įpročių plitimą — pavyzdžiui, norint įtikinti 
jaunus žmones nerūkyti ar visuomenėje sumažinti nutukimo 
riziką. Šią problemą išsamiausiai išnagrinėjo du Harvardo 
mokslininkai Nicholas Christakis ir Jamesas Fowleris nau- 
joje knygoje Susiję (Connected), kuri apžvelgta paskutiniame 
New York Times sskmadieniniame žurnale. N. Christakis ir 
J. Fowleris panagrinėjo vieną didžiausių šalies gyventojų šir- 
dies būklės tyrimų, apėmusį tris Masačiusetso valstijos Far- 
minghamo miesto gyventojų kartas. Autoriai ištyrė daugiau 
kaip 5 tūkst. žmonių elgesį ir jų socialinius ryšius, kurių už- 
fiksuota 51 tūkst., — šeimos narių, draugų, bendradarbių. 

Pirmiausia jie pastebėjo, kad vienam žmogui priaugus svo- 
rio, pradėjus rūkyti, susirgus, šeimos nariams ir draugams apie 
so proc. padidėja tikimybė perimti šias ydas. Tai patvirtina 
vieną socialinių mokslų principą, atrastą prieš kelis dešimtme- 
čius: elgesys plinta grupėje. Visi patyrėme bendraamžių įtaką 
ar pastebėjome šeimoms būdingą tam tikrą elgesį. Nustatytas 
ir teigiamas draugijos poveikis: susidėjus su sveikų žmonių 
grupe, padidėja tikimybė pasveikti. Tai pasakytina ne tik apie 
sveikatą, beveik visoks elgesys užkrečiamas. Jei koledžo ben- 
drabutyje apsigyvensi su stropiu, gerai besimokančiu kamba- 


rio draugu, veikiausiai ir tavo pažymiai pagerės. 


Antras N. Christakio ir J. Fowlerio atradimas buvo daug 
mįslingesnis. Elgesio užkratas gali peršokti socialinio ryšio 
narį. Jei storulis A pažįsta B, kuris nėra nutukęs, B draugui 
gresia 20 proc., 0 pastarojo draugui — IO proc. tikimybė nu- 
tukti. Per šį „trečiojo laipsnio ryšį“ plinta bet koks elgesys. 
Tavo draugo bičiulis gali pažadinti tau norą rūkyti, pastūmėti 
tave į liūdesį, vienatvę, net jei to žmogaus niekada nesutikai, — 
tai įrodo statistika. 

N. Christakio ir J. Fowlerio atradimai leidžia daryti prie- 
laidą, kad visuomenės nariai yra susieti neįsisągmonintomis 
jungtimis. Jei šiuo tyrimu pasikliaujame, eikime prie kitų 
prielaidų. Beveik prieš šimtmetį C. G. Jungas sugalvojo kolek- 
tyvinės pasąmonės sąvoką. Ar jis šias neapčiuopiamas jungtis 
aptiko jau seniai, kai dar nebuvo faktų tam įrodyti? Ir dar 
vienas klausimas, papildantis ankstesnįjį: kokios neįsisąmo- 
nintos jungtys sieja žmones, kurie vieni su kitais nebendrauja, 
nesusitinka, vieni kitų nemato ir net nieko vieni apie kitus 
nežino? 

Tai sudėtingi klausimai, ir galiu tik patvirtinti, kad jie 
kelia daug mįslių. Vis dėlto nauji stulbinami atradimai apie 
socialinį užkratą pagrindžia požiūrį, kad žmonių elgesį valdo 
viena sąmonė, - ji ne tik priverčia vaikytis madų ar mėgdžioti 
kitus, ne tik vienoms smegenų ląstelėms praneša, ką daro to- 
liau esančios smegenų ląstelės, bet ir sukuria tokį keistą reiški- 
nį kaip dvynių telepatija: būdami už tūkstančių mylių vienas 


nuo kito jie staiga sužino, kas kitam arsitiko. Šiomis nejsi- 


sąmonintomis jungtimis kolektyvinė pasąmonė įsiskverbia į 
daugelį gyvenimo sričių. Socialinis užkratas yra reikšmingas 
mokslinis atradimas, nes esame linkę pasitikėti faktais. O ti- 
kimybė, kad visi turime bendrą sąmonę, yra naujas iššūkis 
religijai, filosofijai ir gyvenimo prasmės teorijai. 

"Taigi šešėlis yra bendras visų kūrinys. Kiekvienas prie jo 
prisideda. Tereikia nesusivokti. Daugybė pabaisų mano da- 
rantys gera. Kiekvienas tėvynės gynėjas mano, kad nusipelnė 
pagyrimo ir šlovės. Kariaujančios gentys neabejoja, kad turi 
kovoti už būvį. Šešėliui priešinamės ir jį neigiame, nes esame 
išmokyti tam tikrų socialinių normų ir nevalingai jų laikomės. 
Vaikystės patirtis nuolat siunčia žinias: tai gerai; tai blogai; tai 
baisu. Šiuo išmokimu pagrįsta bet kokia visuomenė. Tiktai 
nesuvokiame, kad kartu kuriame bendrą savastį. Jei vaikas 
išmoktų pastebėti savo šešėlį, papasakoti kitiems apie blogus 
jausmus, atleisti sau, kad ne visada buvo „geras“ ir sveikai re- 
alizuoti šešėlio impulsus, visuomenė ir gamta patirtų gerokai 


yo v 
mažiau žalos. 


Šešėlio kūrėjai 


Net jeigu nė nepagalvojai apie S. Freudą ir C. G. Jungą, vis 
tiek jų dėka paveldėjai naują savastį. Jie atskleidė, kad žmo- 
gaus prigimtis yra ne kas kita, o didelė paslaptis. Fiziniame 
pasaulyje matoma tik mažytė žmogaus dalelė, tarsi ledkalnio 


viršūnė. O nematoma ir dažnai nepripažįstama siela yra dvi- 


prasmybių, prieštarų ir paradoksų buveinė. Taip ir turi būti, 
nes visa gyvenimo patirtis, kuri yra sielos raiška, atsiranda iš 
prieštarų. Patirtis be prieštarų — šviesos ir tamsos, malonumo 
ir skausmo, pakilimo ir nuosmukio, pažangos ir regreso, karš- 
čio ir šalčio — neįmanoma. Be šių prieštarų niekas negalėtų 
atsirasti. Sąmonė būtų tarsi neapmatomas lygus laukas, dyku- 
ma. Žinotume viską ir kartu nieko. 

Kad kas nors atsirastų, reikia priešingų energijų. Kaip tik 
todėl akivaizdūs priešai yra slapti sąjungininkai. Pavyzdžiui, 
vienas kitą sukūrę Osama bin Ladenas ir George'as Bushas. Iš 
pažiūros jie buvo priešai bet, žvelgiant giliau, - sąjungininkai. 
"Tai visuotinis principas. Priešų reikia, kad būtume tuo, kas 
esame. C. G. Jungas išdrįso pripažinti, jog kiekvienam reikia 
tamsiosios pusės, kad būtų savimi. Iš tiesų kolektyvinė pa- 
sąmonė rutuliojosi vystantis žmonijai, žengiančiai nuo vieno 
nematomo atradimo prie kito. Visi šie atradimai iš esmės yra 
savastis. 

Fizinė antropologija teigia, kad didelę Homo sapiens smege- 
nų dalį užima smegenų žievė, atliekanti aukštesnes funkcijas. 
Ji leidžia mąstyti, pajusti meilę ir užuojautą. Smegenų žievė 
sukūrė religiją su rojaus ir pragaro samprata. Be išsivysčiusių 
smegenų nebūtume galėję skaityti, rašyti, nebūtume sukūrę 
nei matematikos, nei meno. 

O kaip apstulbome iškasę neandertaliečio palaikus ir su- 
žinoję, kad šis turėjo didelę smegenų žievę, netgi didesnę nei 


mūsų. Vis dėlto 400 tūkst. metų (dvigubai ilgiau nei egzistuo- 
8 8 £ 


ja Homo sapiens) neandertaliečiai bastėsi po Europą medžio- 
dami stambius žvėris su vieninteliu padargu - sunkia ietimi 
akmeniniu antgaliu. Nors ir turėdami didelę smegenų žievę, 
neandertaliečiai nesukūrė antro įrankio. Jie netgi nepasidirbo 
lengvesnės, metamos ieties. Jie, prišokę prie aukos, sunkiomis 
ietimis durdavo jai į šoną - gauruotam mamutui ar didžiuliam 
urviniam liūtui. Todėl beveik visų neandertaliečių vyrų griau- 
čiuose aptikta daug lūžių. Didieji žvėrys gindavosi, bet nean- 
dertaliečių smegenys per beveik pusę milijono metų nesumojo, 
kad būtų daug saugiau iš tolo mėtyti lengvesnius ginklus. 
Žmogus vystėsi tobulėjant ne smegenims, o jomis besi- 
naudojančiai psichikai. Mokymasis vyko pasąmonėje — neju- 
čia, nepastebimai. Elomo sapiens smegenys gebėjo atlikti daug 
sudėtingesnes operacijas nei bet kurių jo protėvių smegenys. 
Suvokus, kaip galima patobulinti ginklus, buitis palengvėjo. 
Medžioklę ir rinkimą pakeitė žemdirbystė. Gyvenimui sudė- 
tingėjant atsirado kalba, kad būtų galima perduoti mintis. 
Kitaip tariant, C. G. Jungas užėjo slaptavietę, kuri yra pats 
veiksmo židinys. Kolektyvinė pasąmonė — tai psichikos biblio- 
teka, visos patirties sandėlis, iš kurio galime ko nors pasisemti. 
Į klausimą „kas esu?“ nėra galutinio atsakymo. Savastis yra 
laki, nuolat kintanti — tai tavo paties savastis ir kartu visų ben- 
dra. Tyrimais nustatyta, kad įgudusių kompiuterių vartotojų 
ir kompiuterinių žaidimų žaidėjų smegenyse yra neuroninių 
jungčių, kurių nerasta vadinamųjų „skaitmeninių neišprusė- 


lių“ smegenyse. 


Norint rasti tikrąją savastį, reikia nerti į nuolat srūvantį 
šešėlio pasaulį. Ši versmė atrodo tokia pavojinga, kad net drą- 
siausieji išbąla. Olivier Laurence'as garsų savo filmą Hamletas 
pradeda įrašu: „Tai žmogaus, negalėjusio apsispręsti, istorija.“ 
Hamletas įsitikina, kad jo tėvą nužudė dėdė, siekiantis Dani- 
jos karūnos. Hamletas neabejotinai turi pagrindo keršyti, bet 
negali to padaryti. Pavojinga kelionė į šešėlį, kur žudymas ir 
kerštas yra norma, kelia grėsmę visai Hamleto esybei - kilniai 
ir civilizuotai. Vis dėlto princas leidžiasi į šią pavojingą kelionę 
ir patiria šleikštulį, savinieką, praranda meilę, ima galvoti apie 
savižudybę — tai įprastos reakcijos susidūrus su gelmių pabai- 
somis. Pabaigoje žūdamas Hamletas priima savo likimą, pa- 
junta palengvėjimą ir nežemišką ramybę. Filmas turėtų prasi- 
dėti žodžiais: „Tai istorija apie žmogų, bijantį savo šešėlio.“ 

Taigi svarbu suvokti, kad šešėlis yra žmogaus kūrinys, 
atsiradęs kolektyvinėje pasąmonėje. Neapykanta priešams 
(anksčiau komunistams, dabar teroristams) nėra jokia yda. 
Priešiškumą visi paveldėjome. Jis kyla iš šešėlio, kurį sukūrė 
visi žmonės. Kitaip tariant, iš šešėlio kyla samprata „jie“ — tai 
yra „mums“ svetimi žmonės. „Jie“ nori mus įskaudinti ir iš 
mūsų atimti vertingus dalykus. Kitaip nei mes, jie nėra visiški 
žmonės. Todėl turime teisę su jais kovoti, net juos sunaikinti. 
Šis neįsisąmonintas mąstymo modelis, formuojantis veikiau 
ne individo, o daugelio žmonių mąstymą, gyvuoja ištisų kartų 
psichikoje ir niekais verčia racionalią mintį. Tai vadinamasis 


šešėlio archetipas. 


Žmonės sąmoningai sukūrė didžiulę civilizaciją, kurioje 
vystosi patys, o pasąmonėje kaupiasi toli gražu ne vieno indi- 
vido ir ne vienos epochos patirties istorija. Vadinamasis „aš“ iš 
tiesų yra „mes“ daug platesne prasme, nei suvokiame. 

Įrodymų rasime kūne. Imuninė sistema yra kolektyvinis 
kūrinys. Po krūtinkauliu glūdi užkrūčio liauka, gaminanti an- 
tikūnius, atremiančius infekcinių bakterijų ir virusų antpuolį. 
Naujagimio užkrūčio liauka dar neišsivysčiusi, ir pirmaisiais 
gyvenimo metais jo imunitetas priklauso nuo motinos kūno. 
Užkrūčio liauka ima augti ir visiškai subręsta dvylikos metų - 
tada ji funkcionuoja geriausiai, o paskui ima trauktis. Augimo 
laikotarpiu liauka pagamina organizmui antikūnius nuo ligų, 
kuriomis serga visa žmonija. Neužsikrėsime visomis ligomis, 
nes jau turime paveldėtą kolektyvinį imunitetą, ir kartu pa- 
tys, kovodami su naujomis ligomis, papildome imuniteto at- 
sargas. 

Šis pavyzdys rodo, kad žmogus neturi atskiro fizinio kūno. 
Individo kūnas yra niekada nesibaigiančio kolektyvinio pro- 
ceso dalis. Galėčiau pateikti daugiau pavyzdžių, tokių kaip 
smegenų evoliucija, tačiau už visus įtikinamesnis yra DNR 
pavyzdys. Genai atspindi žmogaus kūno evoliuciją. Nors ge- 
netika dar neatskleidė visų genomo paslapčių, manau, kad 
kitas jos šuolis duos žinių ne apie kūną, o apie sielą. Prie jos 
priėję, pirma turėsime ją atgaivinti. Šešėlio era gali pasibaigti 
tuomet, kai pasirinksime vienovę, o ne skilimą. Skilusios sa- 


vasties likimas - mūsų rankose. 


Procesas tęsiasi 


Iš kur atsiranda šešėlis? Skilimo impulsas įžiebė prieštarą - ir 
karą — tarp šviesos ir tamsos. Patologinis skilimas pasireiš- 
kia iš šešėlio kylančiu pykčiu, baime, pavydu ir priešiškumu. 
Taigi tuo pat metu siela jaučiasi dieviška ir velniška, šventa ir 
pasaulietiška, tyra ir nuodėminga. Tradicinė Rytų išmintis 
sako, kad nusidėjėlis ir šventasis tik keičiasi vaidmenimis. 
Nusidėjėlis ateityje atliks priešingą vaidmenį, o šventasis 
jį jau atliko. Uždraustas geismas ir absoliuti meilė yra tik 
tos pačios monetos pusės. Kiekviena moneta turi herbą ir 
skaičių, o elektros srovė neįmanoma be teigiamo ir neigiamo 
poliaus. 
“| Nebūtų gyvybės, kaip ir elektros, jeigu energija nesrūtų 
nuo vieno poliaus prie kito. Tai suvokę, prieiname prie išva- 
dos, kad šešėlį turėti - normalu. Šešėlis yra skilimo impulsas, 
o dieviškasis impulsas siekia vienovės. Paaiškėjo, kad šešėlis 
neišvengiamai atsiranda. Jis suteikia žmogišką savastį — pažįs- 
tamą „aš“, kuris gali būti geras ir blogas. Tai jokia paslaptis. 
Savasties paslaptis atsiskleidžia tada, kai klausiame, ar pasi- 
naudodami kūrybine jos galia sutversime ką nors nauja: iš 
skeveldrų - vienį. 

Skilimo procesas buvo stulbinama kelionė. Ego pašėlusiai 
pavėžino žmoniją palaimos ir tragedijos kalneliais. Sielą — 
prieštarų, paradoksų ir dviprasmybių buveinę - nuolat drasko 


du impulsai: dieviškasis ir velniškasis. Neįmanoma kuriam 


nors vienam pasiduoti. Slapta žavimės blogais berniukais ir 
-mergaitėmis. Vis dėlto posakis „velnio neštas ir pamestas“ — 
menkas komplimentas. 

Kita vertus, klaidžiojome iliuzijų migloje. Užuot pasinau- 
doję savo galiomis trokštamai savasčiai susikurti, įgyjame še- 
šėlį ir jo negandas bei prieštaras. Suvokus, kad „aš ir mano“ 
nusako tapatumą, skilimo pavojai tampa neišvengiami. Nega- 
li būti Dievo, jei nėra Velnio. 

Kas yra Velnias? Tai mitinis šešėlis, puolęs angelas, tačiau 
dieviškos prigimties. Sąvoką „velnias“ galima apibrėžti ir ki- 
taip: „negaluojanti dievybė“. O tai atskleidžia stulbinamą iš- 
vadą: be šviesos ir tamsos kovos negalėtų egzistuoti visata. Ši 
priešprieša, regis, nekelia jokios nuostabos, bet jai įsikūnijus 
regimoje visatoje rezultatas buvo neįtikėtinas: gyva gėrio ir 
blogio holograma. Kosmose nėra tokio atomo ar subatominės 
dalelės, kuri nedalyvautų priešybių dramoje, pradedant elek- 
tros krūviu ir baigiant Šėtono kova su Dievu. | 

Matomoje visatos scenoje rutuliojosi mūsų evoliucija, o iš 
neregimos pusės gavome sielą. Evoliucija ir siela neatskiriama. 
Iš tiesų tai vienovė. Sielos pokytis paskatina keistis išorinį pa- 
saulį, kuris yra sielos veidrodis. Iš tiesų ne trypčiojame vietoje 
vaidindami tą pačią seną dramą, kurioje puolusi nuodėminga 
siela kapanojasi link šviesos, ir nežinia, ar ją pasieks. Ši dvasinė 
drama — tai pašėlęs ego lėksmas. Pasaulis tampa gėrio ir blogio 
mūšio lauku, kuriame kovoja ir kitos atitinkamos priešybės: 


nuodėmė ir atpirkimas, pagunda ir teisumas. 


Užmojis sukurti naują sielą — ir drauge naują istoriją — glu- 
mina ir kartu masina. 

Iš skilimo impulso atsirado jau pažįstama realybė. O koks 
impulsas duos pradžią naujai realybei? Pavadinkime jį holo- 
grafiniu impulsu. Holografinis impulsas skatina apeiti detales 
ir siekti visumos. Jis sukuria trimatę realybę, kurioje išorė ir 
vidus susilieja į viena. Daug kas yra matę, kaip lazeris suku- 
ria hologramą. Iš nuotraukos ar vaizdo fragmento lazeriu, lyg 
burtų lazdele, galima atkurti visą nuotrauką ar vaizdą. Vie- 
toj fragmento prieš akis atsiranda visuma. Tokiu pat principu 
kasdienybės fragmentų sūkuryje — pro reikalus, valgio viri- 
mą, darbą, poilsį, pomėgius ir nemėgstamus dalykus, gausybę 
mažų pasirinkimų tarp A ir B - sąmonė mėgina įžvelgti ho- 
logramą, kurioje kviečia apsigyventi. Gyvenimas yra visuma. 
Holografinio impulso neįmanoma išjungti ar nuslopinti. Kad 
ir žvalgydamiesi aplinkui ir daug ko nemėgdami savo pasauly- 
je, jausdamiesi įkalinti kitų žmonių ir sunkių situacijų, galime 
sukurti visiškai naują hologramą. Nauja holograma byloja apie 
naują savastį. Nieko neįmanoma pasiekti dėliojant po dalelę. 
Lengviau sukurti visumą, negu po truputį pakeisti realybę. 
Holistiniai pokyčiai įmanomi tik holistinės kūrybos lygme- 
nyje. Puikus pratimas gali padėti suvokti, kaip tai atsitinka. 
Užsimerk ir įsivaizduok ryškų vaizdą — tropikų saulėlydį ar 
aukšto kalno viršūnę. Bet kokį spalvotą, tikrovišką vaizdą. O 
dabar įsivaizduok mėgstamą skonį — sodraus šokolado ar ka- 


vos. Įsijausk į šį pojūtį ir pajusk jį kaip tikrą. Paskui pereik prie 


malonaus garso, tarkime, mėgstamos muzikos, vėliau vaizduo- 
tėje paliesk malonų paviršių, pavyzdžiui, velvetą, ir galiausiai 
užuosk svaigų kvapą, tarkime, damaskinės rožės ar lelijos. 

Patyręs vaizduotėje visus penkis pojūčius, atsimerk. Re- 
ginys priblokš. Kasdienis pasaulis pasirodys daug gyvesnis. 
Ryškesnių spalvų. Ore tvyros jaudulys. Kiekvienas pajunta šį 
stulbinamą pokytį. Jis atskleidžia, kad, nors ir truputį pagy- 
vėjus vidiniam pasauliui, savaime ryškėja ir išorinis. Čia sura- 
dome vienos giliausių dvasinių paslapčių raktą - galią iš karto 
pakeisti realybę. Ši galia netvyro gyvenimo paviršiuje, todėl 
išorinės aplinkybės nukamuoja. Reikia atrasti dvasios lygme- 
nį, kur hologramos impulsas gali sukurti viską. 

C. G. Jungas pavadino tai kolektyvine pasąmone, o ne ko- 
lektyvine sąmone dėl šios priežasties: žmonės bendrai sukūrė 
pasaulį nesuvokdami, kad tai atlieka. Toliau išvardyti pagrin- 
diniai jos komponentai. Pastebėkite, kaip jie spiraliniu judesiu 
skverbiasi į gelmę: pirmasis atrodo visai nežalingas, o pasku- 
tinis — pražūtingas. 

Slaptumas: išmokome slėpti stipriausius savo potrau- 

kius ir geismus. 


Gėda ir kaltės jausmas: nuslėpti potraukiai ir geismai 


trikdo. 
Nuosprendis: visa, kas trikdo, yra bloga. 


Kaltinimas: noras žinoti, kas atsakingas už patiriamą 


skausmą. 


Projekcija: pasirenkamas patogus atpirkimo ožys — ne- 
kenčiamas priešas ar nematoma piktoji jėga. 
"Skilimas: visomis išgalėmis stengiamės atsiriboti nuo 
piktosios jėgos. Priešų — „kitų“ — reikia saugotis ir su 
jais kovoti. 

Kova: projekcija nenumalšina skausmo galutinai, todėl 


įsivyrauja vidaus ir išorės priešpriešos būsena. 


Kaip matome, šešėlis tebetarpsta, nes meistriškai manipuliuo- 
jame šiais komponentais. Esame nuo jų priklausomi, jie su- 
kelia karus, smurtą, nusikaltimus ir nuolatines prieštaras, jau 
neminint slogios nuostatos, kad pasaulį persmelkia visuotinis 
blogis. Išeitis — išsklaidyti šešėlį. Tai ne Frankenšteino pabaisa, 
kuri tapo galingesnė už patį kūrėją. Šešėlis yra psichikos sritis. 
O psichikoje nėra nieko, ko nepajėgtume išsklaidyti. Užuot 
leidęsi šešėlio persekiojami, paimkime vairą į savo rankas ir 


susigražinkime savo tikrąją kūrėjo funkciją. 


IŠEITIS 


Apibendrinkime išdėstytas mintis trimis sakiniais. Dualizmas 
žvyro ten, kur tu stovi. Šešėlis tave supa iliuzijų migla. Skilusi 
savastis yra pagrindinė ir pati žalingiausia iliuzija. O dabar šią 
problemą panagrinėkime išsamiau ir išsiaiškinkime, ar dia- 


gnozė teisinga. 


Paprasčiausiai apsižvalgius gali būti sunku pastebėti še- 
šėlį. Daugumos kasdienybėje patologija nepasireiškia. - Nors 
specialistai teigia, kad lytinis ir kitoks smurtas kasdienybėje 
paplitęs gerokai labiau, nei pripažįstame, ir grėsmingai plinta 
depresija bei nerimo sutrikimai, normalūs žmonės lengvai su- 
valdo tamsiąją prigimtį. Tad svarbu suprasti, kad šešėlis nėra 
koks nors siaubūnas. Šešėlis yra viskas, kas neleidžia susivok- 
ti, — tai skausmo ir streso slaptavietė. Masiniai smurto pro- 
trūkiai kyla tada, kai jau neįmanoma nuslopinti visuotinio 
streso, o smurtautojas pakelia ranką prieš namiškius, kai ne- 
begali sutramdyti savo nerimo. Nesąmoningumo kaina labai 
didelė. 

Tačiau dabar pakalbėkime apie asmeniškesnius dalykus. 
Šiandien naudojamės galiomis, kurios per amžius kūrė ko- 
lektyvinį šešėlį. Pasąmonė gali atrodyti beformė jūra, tamsi 
impulsų, potraukių, paslapčių ir draudimų maišalynė. Pana- 


grinėkime šiuos šešėlio aspektus. 


„Aš ir mano šešėlis“ 


Kaip ir visa kita gyvenime, šešėlio kūrimas yra procesas. Nors 
niekas sąmoningai nestiprina šešėlio galios, iš tiesų visi tai da- 


rome. Šešėlis auga patiriant toliau aprašytas būsenas. 


Ką nors slepiame nuo savęs ir kitų. Slaptas gyvenimas — 


tai terpė šešėliui augti. Slaprumas pasireiškia neigimu, 


sąmoningu melu, baime būti savimi ir nedarnioje šei- 
moje įgytais įpročiais. 

Jaučiame kaltę ir gėdą. Kiekvienas klystame, nėra to- 
bulų žmonių. Tačiau gėdijantis savo klaidų ir jaučiant 
kaltę dėl trūkumų, šešėlis stiprėja. 

Save ir kitus laikome blogais. Nepavykus atsikratyti kaltės 
ir gėdos, lengva nuspręsti, kad aš ar kiti tai pelnėme. Nuos- 


prendis — kaltė su moralės kauke, slepiančia skausmą. 


Ieškome kaltų. Vidinį skausmą susieję su morale, len- 
gvai pasiduosime norui kaltinti tuos, už kuriuos jaučia- 
mės kokiu nors atžvilgiu viršesni. 

Neigiame savo silpnumą ir kritikuojame kitus. Tai pro- 
jekcija, kurios daugelis nepastebi ar gerai nesuvokia. 
Projektuojame, kai situaciją mėginame paaiškinti Die- 
vo ar Nelabojo įsikišimu. Tas pats pasakytina ir apie 
kaltinimą - esą visas bėdas atneša blogi žmonės. Jei ma- 
note, kad kalti „jie“, vadinasi, projektuojate savo baimę, 
užuot prisiėmę už ją atsakomybę. 

Atsiribojame nuo kitų. Jei pasaulį laikome „jų“ ir „mū- 
sų“ priešprieša, savaime susitapatiname su gerąja puse. 
Toks atsiribojimas stiprina baimę ir įtarumą, o tai au- 
gina šešėlį. 

Ginamės nuo blogio. Kai kurie žmonės mato visur ty- 
kantį blogį. Tada iliuzijos kūrėjus apkvailina pats jų kū- 
rinys, o šešėlis įgyja didžiulę jėgą. 


Štai ir praėjome pirmą šešėlio nukenksminimo etapą - iš- 
siaiškinome, kas jį maitina. Šešėlio augimo procesą įsivaiz- 
duokime kaip žemyn nukreiptą spiralę. Pirmiausia dingteli, 
kad turime saugoti paslaptis, bet tos paslaptys, užuot ramiai. 
glūdėjusios slaptumoje, iškyla aikštėn, užtraukdamos gėdą ir 
kaltę. Tada save pasmerkiame. Tai pernelyg skausminga, todėl 
ieškome kaltininkų išorėje. Ir pagaliau spirale nuslystame iki 
vienišumo ir neigimo. Jei kovojame su nuodėme ir piktuoju, 
vadinasi, seniai pamiršome paprastą dalyką, kuris gali išgelbė- 
ti, — tai ne atpirkimas nuo piktojo, o tiesiog pripažinimas, kad 
į šį procesą įsitraukėme patys savo noru. Todėl, norint iš jo išsi- 
vaduoti, reikia pasirinkti atvirkštinius šiam procesui dalykus. 

Šiuos dalykus suskirsčiau į keturias kategorijas ir pareikiau 


jas kaip tikslingus žingsnius. 


I. NEPROJEKTUOK. 

2. ATSIRIBOK NUO NEIGIAMŲ EMOCIJŲ IR LEISK JOMS 
PRAEITI. 

3. NESMERK SAVĘS. 


4. ATGAIVINK SAVO EMOCINĮ KŪNĄ. 


Kiekvienas galime pasirinkti esminius, gyvenimą puoselėjan- 
čius dalykus. Juk visą laiką ką nors renkamės. Tačiau, užuot 
prisiėmę atsakomybę už savo elgesį, kaltiname kitus žmones, 
nes taip elgtis verčia šešėlis. Jis sako, kad nesame verti meilės ir 
pagarbos. Jis įteigia, kad pyktis ir baimė yra natūralios reakci- 


jos. Visi patenkame į šiuos pragaištingus spąstus. Jie sukausto 


ir atima gyvenimo džiaugsmą. Todėl nieko nėra skubiau, kaip 
šį procesą apversti aukštyn kojom, — kuo greičiau tai atliksi- 


me, tuo bus geriau. 


1 žingsnis: neprojektuok 


Pasak C. G. Jungo, šešėlis verčia neigti savo silpnybes ir pri- 
skirti jas kitiems. Kad atsikratytume menkumo pojūčio, ieš- 
kome kliaučių kituose. Galime pateikti gausybę pavyzdžių: ir 
nereikšmingų situacijų, ir ribinių. Tautai tunkant, naujausio 
filmo žvaigždė kritikuojama dėl to, kad pernelyg suliesėjo. 
Pacifistų judėjimai kaltinami patriotizmo stoka, o visi moka 
mokesčius, kad Amerika galėtų žudyti gyventojus šalies, kuri 
nepadarė jai jokios žalos. Taigi projekcija apsaugo nuo būtiny- 
bės pažvelgti į savo vidų. 

Suvok, kad tai nesąmoninga gynyba. Projekcijos esmę nusa- 
ko šis teiginys: „Negaliu pripažinti, kad tai jaučiu, todėl įsivaiz- 
duoju, kad tu tai jauti“ Negalėdami pripažinti savo pykčio įsi- 
vaizduojame, kad kokia nors visuomenės grupė yra pavojinga ir 
jos reikia bijoti. Jausdami neįsisąmonintą lytinį potraukį, kurį 
laikome nepriimtinu, pavyzdžiui, tos pačios lyties asmeniui ar 
svetimam sutuoktiniui, manome, kad tai mums jaučia kiti. 

Projektavimo poveikis stiprus. Ydinga savivoka sukuriama 
pagal principą „aš geras, o tu ydingas“. O adekvati savivoka 
leidžia priimti kitus žmones - jei iš tiesų jaučiamės visaverčiai, 


nereikia ieškoti kliaučių kituose. 


Ar projektuoji? 
Toliau pateiktos tipinės projekcijos formos. 


Pranašumo pojūtis: „Žinau, kad esu geresnis už tave. 
Turėtum tai pastebėti ir pripažinti.“ 

Skriaudos pojūtis: „Neteisinga, kad mane ištiko šios 
negandos“ arba „Aš to nenusipelniau“ 


Išdidumas: „Aš per geras su tavim vargintis. Jau vien 


tavo buvimas mane erzina“ 

Gynyba: „Yu mane užsipuolei, todėl tavęs neklausau.“ 

Kaltinimas: „Aš nieko nepadariau. Tu pats kaltas.“ 

Kitų idealizavimas: „Vaikystėje tėvas man prilygo Die- 

vui“; „Mano mama geriausia pasaulyje“; „Ištekėsiu tik 

už savo svajonių didvyrio.“ 

Išankstinės nuostatos: „Jis vienas iš tų - juk žinai, kokie 

jie“ arba „Pasisaugok. Jie visi pavojingi.“ 

Pavydas: „Ketini mane išduoti. Matau.“ 

Paranoja: „Jie mane persekioja“ arba „Įžvelgiu sąmoks- 

lą, kurio niekas nepastebi.“ 
Tokios mintys rodo, kad šešėlis slepia neįsisąmonintą ir ne- 
pakeliamą jausmą. Toliau pateikiama keletas dažniausių šių 
potyrių pavyzdžių. 

Pranašumo pojūtis slepia žlugimo jausmą ir baimę, kad 


būsime atstumti, jei atskleisime tikrąjį aš. 


Skriaudos pojūčiu dangstomės, jei jaučiamės nuodė- 
mingi ir visada dėl visko kalti. 

Išdidumas slepia tramdomą pyktį, o šis - įsišaknijusį 
skausmą. | 

Gynyba slepia saviniekos ir silpnumo jausmus. Jei nesi- 


gintume nuo kitų, plaktume save. 

Kaltiname slėpdami gėdą dėl savo trūkumų. 
Idealizuodami kitus slepiame savo silpnumą — jaučia- 
mės bejėgiais vaikais, kuriuos reikia globoti. 
Išankstinės nuostatomis dangstomės, kai save menki- 
name ir jaučiamės neverti kitų pripažinimo. 

Pavydas dangsto polinkį užsisklęsti ar seksualinį men- 


kavertiškumą. 


Paranoja slepia įsišaknijusį neįveikiamą nerimą. 


Kaip matome, projektavimas yra daug subtilesnis nei įsivaiz- 
duojame. Jis atveria vartus šešėliui. Tai skausminga būsena, 
nes, įžvelgdami kitų trūkumus, slepiame savo savivaizdį. Būtų 
idealu, jei iš karto nustotume kaltinti ir teisti. Tačiau šešėlio 
nukenksminimas yra procesas. Norint nustoti projektuoti, 
reikia suvokti savo veiksmus, atpažinti paslėptą jausmą ir su 
juo susitaikyti. 

Savo veiksmų suvokimas. Ar lengva atpažinti projektavimą? 
Vienas požymis yra neigiamybė - neutralių dalykų neprojektuo- 


jame. Projektavimas pasireiškia neigiama energija, nes slepiami 


neigiami dalykai. Pasirodo, kaip tik tai ir yra pagalba. Suvokia- 
me, kad jaučiame pyktį ar nerimą. Tai šešėlio jausmai. Tačiau 
jei pyktį į ką nors nukreipiame ar visur įžvelgiame bauginančius 
dalykus (tai neigiamybė), tai yra aiškus projektavimo pavyzdys. 
Tikiuosi, kad skirtumas tarp jausmų ir jų projektavimo aiškus: 
jausti pyktį naudinga, tačiau pyktį paversti kalte — ne. Tačiau 
visuomenei kaltintojai parankūs, nes mąstymo modelis „mes 
prieš jus“ yra būdas — labai blogas būdas — sutelkti visuomenę. 
"Taip pat ir balselis galvoje, šaukiantis, kad reikia „juos“ pričiup- 
ti — teroristus, bedievius komunistus, narkotikų prekeivius, nu- 
sikaltėlius, vaikų skriaudėjus. Sąrašas begalinis. Vis dėlto, užuot 
ieškojęs priežasčių „juos“ kaltinti ir smerkti už klaidas (žinoma, 
tos priežastys gali būti pagrįstos), geriau eik kitu keliu. 

Kalbant garsiam indų dvasiniam mokytojui J. Krishna- 
murčiui, vienas klausytojas atsistojo ir paklausė: 

— Noriu, kad pasaulyje būtų taika. Nepakenčiu karo. Ką 
galėčiau padaryti, kad pasaulis būtų taikesnis? 

— Nebūkite karo priežastimi, — atsakė J. Krishnamurtis. 

Klausytojas apstulbo. 

— Aš nemėgstu karo. Trokštu taikos. 

J. Krishnamurtis papurtė galvą. 

— Viduje turite visų karų priežastį. Smurtas, kurį slepiate 
ir neigiate, įžiebia visokius karus: karą namuose, visuomenėje 
ar tarp šalių. 

Šis atsakymas glumina, tačiau manau, kad tai tiesa, nes 


vedų rišiai (išminčiai) sako: „Jūs nesate pasaulyje. Pasaulis yra 


jumyse.“ Jei tai tiesa, kiekvienas viduje laikome viso pasaulio 
smurtą. Kol nebuvo sugalvota šešėlio sąvoka, šis vedų teiginys 
atrodė mįslingas. Bet sužinoję, kad visi esame bendros savas- 
ties dalis, galime suvokti, kad kiekvienas pykčio, baimės, ne- 
vilties ir agresijos impulsas lekia tiesiai į kolektyvinę pasąmo- 
nę ir atgalios. 

Žinoma, ne taip paprasta susivokti, kad projektuoji slaptą 
savo neigiamybę. Neigimas yra galinga jėga. O šešėlis slapus. 
Neigiamybę sunku pastebėti ir ką nors idealizuojant — juk tą 
herojų iškeliame ant pjedestalo ir laikome tobulu. Tačiau ji 
yra, nes fantazija apie tobulą žmogų slepia įsišaknijusį menka- 
vertiškumo jausmą. Dažnai peržiūrint projektavimo požymių 
sąrašą, bus lengviau atpažinti savo gynybines užkardas. 

Užslėptų jausmų atpažinimas. "Tik pastebėjęs, kad projek- 
tuoji kokį slaptą jausmą, iš karto tai pripažink. Nedelsk. Ga- 
limybių durys labai greitai užsitrenkia. Tačiau, kol dar neuž- 
sitrenkė, yra anga. Prieš pradėdami gintis, pajuntame tai, ko 
nenorime jausti. 

Toliau aprašytą atsitikimą papasakojo vienas jaunuolis. 
Studijuodamas aukštojoje mokykloje, buvo labai neturtingas, 
tačiau turėjo turtingų draugų, kurie kviesdavosi jį vakarienės. 
Vieną vakarą prie stalo jis prisiminė juokingą atsitikimą. 

— Pameni praeitą vasarą Londone? — paklausė jis, pasisuk- 
damas į šeimininką. — Judu su žmona pradėjote ginčytis tie- 
siog ant šaligatvio. Taip barėtės, kad nepastebėjote už nuga- 


rų pravažiuojančio sunkvežimio. Ant jo šono buvo užrašyta: 


Blue Tantrum!. Manau, kad tai sinchroniškumas ar kas nors 
panašaus. 

Kiti svečiai palinksėjo galvomis ir susišnibždėjo tarpusavy- 
je, bet pokalbis tęsėsi. O šeimininkė vėliau pasikvietė jaunuolį 
į šalį. 

— Kodėl mus taip pažeminai? — paklausė ji piktai. 

— Aš nenorėjau jūsų pažeminti, — atsakė jis. — Tik pama- 
niau, kad ta istorija bus visiems įdomi, ir papasakojau. 

- Prisimink akimirką, — pasakė šeimininkė, — kada nu- 
sprendei tai papasakoti. Ką jautei? 

Jaunuolis patraukė pečiais. 

— Nieko. Tik atėjo į galvą ta istorija. 

Ji papurtė galvą. 

— Ne, tą akimirką tau kilo pagieža. Į galvą atėjo kaip tik ta 
istorija, kuri mus sugėdino. 

Nedaugeliui pakanka drąsos ir įžvalgumo perprasti tokį 
akimirksnio pojūtį. Jaunuoliui šis susidūrimas išėjo į naudą. 
Jis pasakojo man: „Nepuoliau gintis. Prisiminiau tą akimirką 
ir supratau, kad šeimininkė teisi. Tą akimirksnį pavydėjau. 
Mačiau stalą, nukrautą vynu ir gardėsiais, kokių pats negalė- 
jau įpirkti. Pasijutau pažemintas, kad negaliu šeimininkams 
atsilyginti tuo pačiu.“ Todėl, kad pridengtų savo gėdos jaus- 
mą, jis papasakojo šeimininkus žeminančią istoriją. 

Šis pavyzdėlis parodo, kokios savybės leidžia atrasti, ką 


slepiame nuo savęs, — tai budrumas, geranoriškumas, atvi- 


! Muzikos grupės pavadinimas - angl. „įniršio pliūpsnis“ (vert. past.). 


rumas, sąžiningumas ir drąsa. Kitaip tariant, jei nestabteli ir 
nepaklausi: „Ką dabar iš tikrųjų jaučiu?“ — šiais puikiais ište- 
kliais - budrumu, geranoriškumu, atvirumu, sąžiningumu ir 
drąsa — nepasinaudoji. Pasiduodi šešėliui. 

Susiraikyk su savo jausmais. Jausmą įsisąmoninus, galima 
rinktis iš kelių galimybių. Galima jausmą užgniaužti, galima 
kaltinti save, kad esu nevykėlis, galima su tuo jausmu kovoti, 
dėl jo gailėtis ar atsiprašyti. Tačiau nė vienas iš šių pasirin- 
kimų nėra produktyvus. Kiekvienu atveju nepageidaujamas 
jausmas tik tarpsta šešėlyje ir dar labiau trikdo. 

Kad ir kaip keista, jausmai irgi jaučia. Būdami tavo dalis, 
jie supranta, kad yra nepageidaujami. Todėl baimė pasislepia, 
o pyktis apsimeta nesantis. Negana to, būna ir blogiau. Kaip- 
gi susidoroti su maištaujančiais nepageidaujamais jausmais? 
Deja, tai neįmanoma. Neigiami jausmai išliks, kol su jais 
nesusitaikysi. Kad iš jų išsikapanotum, reikia juos pripažinti. 
Daugiau nieko — nei dramatiškos konfrontacijos, nei katarsio. 
Tiesiog jausk — pyktį, baimę pavydą, įtūžį ar ką kita — ir šiam 
jausmui pasakyk: „Matau tave. Tu - mano.“ Nepageidaujamas 
jausmas nebūtinai turi būti priimtinas, ir jis dar ne kartą ap- 
lankys. Pyktis ir baimė grįš, kaip ir bet kuri kita giliai užslėpra 
emocija. Tada ją pripažink, ir ilgainiui pajusi šios nuostatos 
poveikį: nepageidaujami jausmai nebus tokie pasidygėtini. 

„ Vėliau išgirsi jų istoriją. Kiekvienas viduje užspaustas jaus- 
mas yra pasakojimas: „Aš esu toks dėl tam tikros priežasties.“ 


Pasiruošk išklausyti šį pasakojimą, kad ir ką išgirstum. Šešėlyje 


kaupiasi kiekvienos patirtos traumos — nuo automobilio ava- 
rijos iki nelaimingos meilės, nuo prarasto darbo iki nesėkmės 
moksle - liekanos. Anot kai kurių psichologų, tai vadinamoji 
„emocinė skola praeičiai“. O kad ją grąžintum, reikia išklau- 
syti jos istoriją. Tarkime, išgirsi pasakojimą „Taip ir nesubū- 
riau beisbolo komandos“ arba „Jaučiuosi kaltas dėl vagystės iš 
mamos piniginės“. Dauguma šių istorijų kyla iš vaikystės, nes 
kaip tik vaikystėje ir išeiname kaltės, gėdos, apmaudo, men- 
kavertiškumo ir kitų pirminių neigiamų emocijų mokyklą. 

Klausydamasis šios istorijos, pasistenk ją priimti. Pasakyk 
sau, kad turi pateisinamų priežasčių jausti neigiamas emocijas. 
Tiesiog negali kitaip, nes jas įgijai nejučia ir nesusivokei, kad 
jas turi. Todėl nieko blogo nepadarei. Senieji jausmai saugo, 
kad neatsivertų ankstesnės žaizdos. Susitaikyk su neigiama 
patirtimi, ir ji bus priimtina. Baimė nesitaiko sužeisti; ji saugo 
nuo kito smūgio, kad vėl koks vaikinas ar mergina neatstum- 
tų, tėvas neišbartų, viršininkas neatleistų iš darbo. Tačiau iš 
tiesų patirtos negandos daugiau niekada neištiks, bent jau ne 
tos pačios. 

Vis dėto norime nuolat naudotis senosiomis emocijomis. 
Savaime suprantama, kuo nors nusivylę iš jausmų kraitelės ne- 
jučia išsitrauksime pyktį, o įremptu metu - nerimą. Vis dėlto 
žarstydami emocines praeities liekanas taip ir suksimės užbur- 
tame patirties rate. 

Seniai praėjusi vaikystė iš tikrųjų niekam nekelia pavojaus. 


Ner jei situacijos pasikartoja — kartais visai netikėtai, — visi 


esame jau pakankamai apsaugoti. Juk turime ne vieną, o dau- 
gybę priežasčių bijoti, kurių neužmirštame, ir tuo įsiliejame į 
kolektyvinę priešų, nusikaltimų, gamtos katastrofų ir kitokią 
baimę. Nieko blogo neatsitiks, jei susitaikysi su visomis savo 
baimėmis, pykčiu ir įniršiu. Psichika vis tiek prisimins, ką 
reikia. 

Sužinojus, kaip įveikti projekciją, galbūt kils kitas klausi- 
mas: o kam iš viso reikia gintis? Šis klausimas nepaprastai svar- 


bus, nes atskleidžia pagrindinę šešėlio egzistavimo priežastį. 


2 žingsnis: atsiribok nuo neigiamų emocijų 
ir leisk joms praeiti 


Kodėl sunku atsikratyti neigiamų emocijų? Yra ne viena prie- 
žastis. Pirma, patiriamos neigiamos emocijos yra tik ledkalnio 
viršūnė, o, tarkime, supykus ar nerimaujant, gerokai stipresni 
jausmai glūdi šešėlyje. Antra, neigiamos emocijos labai kibios. 
Jos limpa prie mūsų, o mes nenorime jų paleisti. Šis kibumas 
yra tam tikras išlikimo mechanizmas: taip jausmai reiškia savo 
teisę būti. Tavo emocijos, kaip ir tu, kovoja už būvį: sugalvo- 
ja priežasčių, pasakoja istorijas. Vis dėlto įmanoma atsiriboti 
nuo neigiamų emocijų, tik reikia žinoti, kaip tai padaryti. Šis 
procesas prasideda nuo jausmų, kad ir kokių nepageidaujamų, 
pripažinimo ir iškėlimo į paviršių. Šį žingsnį jau aptarėme. 
O dabar reikia nuo neigiamų emocijų atsiriboti. Šiame etape 


svarbu išlaikyti pusiausvyrą, kad prisiimtume atsakomybę (tai 


mano), bet neperlenktume lazdos ir nesusitapatintume su nei- 
giamomis emocijomis (tai aš). Neigiama emocija — tai ne tu, 
nes tavo savastis — ne šešėlyje. Nepageidaujamą jausmą galima 
palyginti su sloga, kuri yra tik laikina būsena. Sloga — tavo, 
ber tai ne tu. Dėl jos pasijunti prastai, tačiau ji neužtraukia 
nelaimės. 

Įveikus neigiamų emocijų kibumą, tampa lengviau nuo jų 
atsiriboti. Gali pagelbėti toliau pateiktos nuostatos: 

„Iš šios padėties išsikapstysiu. Tai netruks amžinai.“ 

„Tai jau patyriau. Galiu išsikapstyti“ 

„Ant ko nors išsiliejęs, nepasijusiu geriau.“ 

„Kaltindamas nieko nelaimėsiu.“ 

„Taip pasielgęs, jausiuosi kaltas ir gailėsiuosi.“ 

„Juk galiu būti kantrus. Palūkėsiu, kol nusiraminsiu.“ 

„Nesu vienas. Galiu ką nors pasišaukti į pagalbą.“ 

„Esu šis tas daugiau nei jausmai.“ | 

„Nuotaika užeina ir praeina, netgi prasčiausia.“ 


„Juk galiu susikaupti.“ 


Įgyvendindami bent vieną iš šių nuostatų stiprėjame. Kaip jas 
įgyvendinti? Reikia to panorėti ir pasižadėti sau atsiskirti nuo 
neigiamų emocijų, būti susikaupusiam, kantriam ir sąmonin- 
gam. Ši nuostata jau automatiškai nuo jų atskiria, o priešingu 
atveju — įsikibus į nepageidaujamus jausmus — jie darosi tik 


įkyresni. Šią priklausomybę stiprina tokios mintys: 


„Jaučiuosi baisiai, nors to visai nenusipelniau. Kodėl 


dabar kenčiu?“ 

„Už tai atsakys kas nors kitas. Aš nekaltas.“ 

„Ant ko galėčiau išsilieti?“ 

„Tai varo mane iš proto.“ 

„Niekas man nepadės.“ 

„Kaip atsikratyti šios bjaurios nuotaikos?“ 

„Be raminamųjų neišsiversiu.“ 

„Kai esu bjauriai nusiteikęs, geriau nesimaišykit po kojų.“ 

„Gelbėkit.“ 

„Kažkas pakišo man koją.“ 

„Šitai reikia tučtuojau sutvarkyti.“ 

„Negaliu įveikti savo jausmų. Toks jau esu.“ 
Mano supratimu, atsiribojimo sąvoką vakariečiai sieja su Rytų 
fatalizmu ir abejingumu. Tad visų pirma būtina įsisąmoninti 
teigiamą šio žodžio reikšmę. Atsiribojimas netapatus abejin- 
gumui. Šiuo atveju atsiribojame tik nuo neigiamų emocijų, 


kad jos nekibtų. 


3 žingsnis: nesmerk savęs 


Jaučiame tai, ko nusipelnome, tačiau toli gražu ne visada šių 
jausmų norime. Tada save pasmerkiame ir taip „blogus“ jaus- 


mus mikliai pakeičiame „gerais“. Neigiamos emocijos — pyk- 


tis, baimė, pavydas, priešiškumas, apmaudas, savigaila ir įtū- 
žis - apsaugo savivaizdį. Kiekvienas jomis dangstomės vis ki- 
taip — savitu būdu susikuriame tapatumą. Kai kuriuos žmones 
baimė paskatina įveikti sunkumus, kitiems padeda pasijusti 
priklausomomis aukomis. Treti pykčiu valdo aplinkinius, o 
ketvirti pykčio bijo ir jo nerodo. Taigi savivaizdis ir kartu sa- 
vivertė priklauso nuo kiekvieno patiriamo jausmo. 

Kiekviena emocija vienaip ar kitaip yra tinkama. Tačiau 
smerkiant save bet kuri gali pakenkti. Netinkamai išreikšta, 
užgniaužta ar atstumta meilė gali sugriauti gyvenimą. 

„Tik stengiausi padėti“, — regis, šis teiginys atskleidžia gerą 
ketinimą, rūpestingumą, tačiau argi ne dažnai jis slepia ir ne- 
pageidaujamą kišimąsi? Bet kada galima susikurti nekritišką 
savivaizdį. To trokšta daugybė žmonių ir ne mažiau žino- 
vų pataria, kaip tai padaryti. Tačiau kenčiant nuo neigiamų 
emocijų trokštamo savęs susikurti neįmanoma. Labai sunku 
save pamėgti, kai viduje siautėja tokios nuožmios stichijos, 
kaip pyktis ir baimė. Tai ką gi daryti? Šių jausmų neįmano- 
ma nuslopinti ar išstumti, tačiau nebus geriau, jei duosime 
jiems valią. 

Manau, čia labai tinka užuojauta. Pažvelgus į save ir pasa- 
kius: „Viskas gerai. Tai suprantama“, — galima iš karto nušauti 
du zuikius. Tada nebesmerkiame savo emocijų ir leidžiame 
sau būti savimi. Dažniausiai užjaučiame kitus žmones, o save 
užjausti pamirštame. Tuo įsitikinau šnekėdamasis su jauna 


moterimi, kuri kreipėsi į mane patarimo. 


- Visada visus išklausau, — pasakė ji. - Įdomu, ar užuojauta 
gali būti ydinga? 

Paklausiau, kas atsitinka, kai ji širaip elgiasi. 

— Keistas dalykas, — ėmė pasakoti ji. - Rytą atsikėlusi dė- 
mesingai išklausau šeimos narius. Taip elgiuosi nuo vaikystės. 
Darbe kolegos man pasakoja savo bėdas, nes žino, kad užjau- 
siu. Pastaruoju metu netgi visiškai nepažįstami žmonės priei- 
na ir man išsipasakoja. Prisiklausau visokių istorijų. 

— Nemanau, kad jums tai kenkia, - pasakiau. 

Ji nudžiugo. 

— Manau, - kalbėjau toliau, - nė pati nesuvokiate, koks 
puikus žmogus esate. Džiaugiuosi jus sutikęs. 

Ji, to nesitikėjusi, sutriko. Nedaugelis galime prisipažinti 
turį tokią bėdą — esame per jautrūs kitų bėdoms. 

— Vis dėlto yra pagrindo dėl to nerimauti, — paaiškinau. — 
Užuojauta glaudžiai siejasi su galesčiu. Galėtis, užjausti — tai 
kentėti kartu. To reikia saugotis. Užuojauta ydinga, jeigu ji jus 
alina. Šis jausmas neturėtų išsekinti ar priversti kentėti taip, 
kaip kenčia užjaučiamas žmogus. 

Tinkama užuojauta naudinga ir kenčiančiam, ir užjaučian- 
čiam žmogui. Po šio pokalbio pamąsčiau, kaip veikia užuojau- 
ta sau. Kiekvieno mūsų viduje skamba kritiškas balsas. Kad ir 
kaip vadinamas — sąžine ar superego, — šis balsas nepriklauso 
jokiam išoriniam kritikui ar tėvui. Tai nepriklausomas teisė- 
jas, vertinantis mūsų esybę ir mintis. Tarkime, supykę netei- 


singai ką nors apkaltiname, o paskui gailimės. Vidinis kriti- 


kas sako: „Suklydai ir tikriausiai turėsi pelnytos bėdos.“ Tam 
tikru požiūriu šis balsas gali būti naudingas. Tačiau jis yra ne 
kas kita, o tu pats, ir, smerkdamas tave, jis smerkia pats save. 
Iš tiesų viduje neturime jokio nepriklausomo, objektyvaus 
kritiko. Giriantis ar smerkiantis vidinis balsas yra pramanytas 
personažas, kuris — tikriausiai pastebėjai — niekada tavęs neuž- 
jaučia, o tik grasina, kad galėtų valdyti. 

Kas atsitiktų, jei užjaustum save? Vidinis kritikas imtų tirp- 
ti. Tos jaunos moters užuojauta man nepasirodė savanaudiška, 
kaip tų, kurie sako: „Sužinojęs apie draugo bėdas pats jaučiuosi 
daug geriau.“ Ji reiškia užuojautą atsiverdama ir išklausydama. 
Taip reikia elgtis ir su savimi. O dar geriau — atsiverti Die- 
vui. Užuojauta turi gydomosios galios. Išklausant ir užjaučiant 
žmogų, jo bėdos perkeliamos į aukštesnį sąmonės lygmenį. 

Nesakau, kad reikia slopinti sąžinę. Tačiau baudžianti ir 
menkinanti savivertę sąžinė peržengia ribas. Tada pančius, 
kuriais prisiriši prie riboto savivaizdžio, reikia atleisti. Šis 
skausmas išgydomas dvasinėje, arba dieviškoje, plotmėje — 
kaip nori, taip vadink. Per užuojautą atsiveriame gydomajai 
galiai. Tad siek šio atsivėrimo. Tai vienas didžiausių gyvenimo 


džiaugsmų — pats tyriausias. 


4 žingsnis: atgaivink emocinį kūną 


Į paviršių išplaukusią neigiamą emociją reikia kuo nors pakeis- 


ti. Šį procesą vadinu emocinio kūno atgaivinimu. Kiekvienas 


žinome, koks turėtų būti nepriekaištingas fizinis kūnas: spor- 
tiškas, sveikas, jaunas, švarus, dailus. Tačiau emocijoms, arba 
„emociniam kūnui“, šių savybių netaikome. Emocinį kūną, 
kaip ir fizinį, reikia tinkamai prižiūrėti. Jis gali pavargti ir 
suglebti nuo pasikartojančių reakcijų į potyrius, o nuolat nuo- 
dijamas ir alinamas — rimtai susirgti. Kiekvienas neigiamas 
jausmas emocinį kūną trikdo, vargina ar skaudina. Šie simp- 
tomai tokie pat svarbūs, kaip ir fizinis skausmas bei kančia. Į 
batą įkritusį akmenuką iš karto išsikrapštome. O kiek delsia- 
me išsikrapštyti emocinį akmenuką? Daugeliui reikėtų keisti 
prioritetus. Pagalvok, kiek laiko ir pinigų skiriama jaunystei 
išlaikyti. Didžiulėmis pastangomis siekiame vyresniame am- 
žiųje išsaugoti sveikatą. Tačiau emocinio kūno jaunystę išlai- 
kyti daug lengviau, nes visada po ranka turime jo jaunystės 
eliksyrą. Emocinis kūnas taip pat turi išlikti energingas, bu- 
drus, lankstus ir malonus. Visas šias savybes apibendrinu po- 
sakiu „būties lengvybė“. 

Ši būsena paprastai būdinga vaikams: jie juokiasi ir ver- 
kia, greitai užmiršta nuoskaudas ir vėl lekia pasišokinėdami. 
Visi jų jausmai išsiveržia į paviršių. Tačiau šis nerūpestingas 
laikotarpis ne visada ilgas. Atidžiai stebint mažą vaiką, ma- 
tyti būsimos kančios užuomazgos: jis jau mokomas šešėlinės 
taktikos: projektuoti, kaltinti, gėdytis ir kt. Todėl kiekvienam 
pravartu susikurti ilgalaikę emocinio kūno argaivinimoo stra- 
tegiją, nes ateitis priklauso nuo gebėjimo atsiriboti nuo praei- 


ties. Svarbiausia susikurti viziją ir kasdien ją įgyvendinti. Nors 


šioje knygoje ir daugelyje kitų šaltinių gausu konkrečių pata- 
rimų, tačiau neturint asmeninės vizijos ir geriausias patarimas 
neduos daug naudos. 

Emocinio kūno viziją turėtų sudaryti bent keletas toliau 


pateikiamų nuostatų. 


SIEKTI VIENTISUMO. 
IŠMOKTI LANKSTUMO. 
ATSIKRATYTI PRAEITIES BAUBŲ. 
IŠSIGYDYTI SENAS ŽAIDAS. 
SAU NORĖTI GERIAUSIO, 
SUSIKURTI REALISTIŠKUS IDEALUS. 
KAM NORS ATSIDUOTI. 
BŪTI DOSNIAM, YPAČ DVASIŠKAI. 
PERŽVELGTI BAIMĘ. 
SAVE PAMĖGTI. 


BENDRAUTI SU DIEVU AR AUKŠTESNIĄJA SAVASTIMI, 


Atgaivinant emocinį kūną, svarbiausia siekti vientisumo. 
Emocijų neįmanoma susitvarkyti po vieną. Jos įsipina į mintis, 
veiksmus, siekius, norus ir santykius. Kiekvienas tavo jausmas 
paveikia aplinką, supančius žmones ir pagaliau visuomenę bei 
pasaulį. Dirbęs su tūkstančiais žmonių, įsitikinau, kad nesie- 
kiant vienovės bet koks pokytis gali būti tik paviršutiniškas. 


Todėl pamėginkime į savo gyvenimą pažvelgti kaip į vientisą 


realybę — procesą, apimantį kiekvieną mintį ar veiksmą, kurį 
patyrėme ar dar patirsime. 

Tai gali pasirodyti sunkiai įmanomas dalykas, tačiau visos 
tikrovės pripažinimas yra vienintelis būdas išeiti iš iliuzijų mi- 
glos. Iš tiesų tikrovė yra tik viena, nuo kurios neįmanoma atsi- 
skirti. To ir nenorėsi, kai tik pajusi vienovės palaimą. Pasaulyje 
įsitvirtinusi atskira tavo savastis iš tiesų nėra tikrasis tu. Tai gali 
būti net visiška iliuzija, kaip pasakė Buda. Savastis, kurią kas- 
dien rodai pasauliui kaip unikalų savivaizdį, yra tik saldus, ego 
pamaloninantis pramanas. Tačiau ego nesupranta, kad būtų 
dar geriau netekti šio riboto, savanaudiško savivaizdžio, - tada 


pasirodytų tikroji savastis. Tik tada įmanoma būti vientisam. 


NAUJA REALYBĖ - NAUJA GALIMYBĖ 


Vienovė nugali šešėlį, nes jį sugeria. Tada blogis ir žala neat- 
siskiria nuo savasties. Anksčiau minėjau pavyzdį, kaip galima 
paneigti arba nuslėpti ekosistemai žalingą veiklą. Keičiantis 
požiūriams, pagaliau prieita prie išvados, kad visa ekosistema 
vientisa. Kiekviena jos dalelė veikia visas kitas. Pagal vienovės 
principą, nė vienas žemės grumstas nėra izoliuotas ar apsaugo- 
tas nuo visų kitų kūrinių daromos ekologinės žalos. 
Ekosistemos sąvoką pritaikykime platesniam kontekstui. 
Vienovės principu reikia vadovautis priimant užterštumo ri- 


bojimo įstatymus, visuomenėje svarstant pasaulinio atšilimo 


problemą, asmeniškai apsisprendžiant rūšiuoti atliekas ir aps- 
kritai siekiant laimės. Ar ilgai būsime laimingi, jei ir toliau 
pamažu niokosime gamtą? Ekosistema apima kiekvieną mūsų 
būties aspektą. Tai santykių tinklas, kuriame visi gyvename. 
Suvokus, kad šis santykių tinklas yra nematoma vieta, kurioje 
viskas siejasi tarpusavyje, ten, kur anksčiau vyravo skirtumai, 
išryškės vienovė. 

Dabartinė diskusija dėl aplinkosaugos atveria dvi pers- 
pektyvas. Galime toliau neigti problemą arba ją pripažinti. 
Pirmasis sprendimas netinkamas, nes nepadės įveikti slaptos 
ekologinių katastrofų baimės ir kaltės dėl gamtos niokojimo. 
O antras būdas leistų atsikratyti baimės ir kaltės, nes imtume 
spręsti problemą, dėl kurios šios emocijos ir kilo. Tas pat pa- 
sakytina ir apie šešėlį. Užuot neigus problemą, reikia rinktis 
holistinį jos sprendimo būdą. 

Pripažindami savo šešėlį ir su juo susitaikydami, puoselė- 
jame gyvenimą — iš tiesų gyvenimas pats save puoselėja, pats 
save išlaiko. Įsivėlę į gėrio ir blogio kovą, atsiribojame nuo 
gyvybės šaltinio. Tačiau netgi žiauraus nusikaltėlio, kario ar 
kitokio kankintojo ląstelės ir organai neužsiveria. Kad ir kaip 


maištauja sujauktas protas, kūnas visada yra gyvybės pusėje. 


Naujas pasaulėvaizdis 


Viduramžiais per šventes vaidintuose mirakliuose apie visuo- 


tinį blogį pasakojama linksmos kosmogoninės pasakos forma. 


Komiškas personažas Velnias nuolat daro bloga gundydamas, 
kankindamas žmones, tačiau jis nesupranta, kad galų gale 
Dievas vis tiek laimės — pats Šėtonas bus arpirktas. Pabaigoje 
Velnias apsikvailina — paaiškėja, kad niekas neįvyksta be Die- 
vo valios. Religiniame kontekste šie mirakliai išreiškia nuosta- 
tą, kad vienovė visada įveikia skilimą. Tad, jei į pasaulį žvel- 
giate kaip į gėrio ir blogio priešpriešą, vadinasi, nesuprantate 
kosmogoninio humoro. 

Neįveikiamą savo trūkumą galima vertinti ir kitaip. Gyve- 
nimas — t. y. mano ir tavo - ne varžybos. Vienovė nepaaiški- 
nama supaprastintu priežasties ir pasekmės principu. Iš tiesų 
tavo funkciją santykių tinkle apibrėžia daug didesnis konteks- 
tas. Suvokus, kad esi visumos dalis, požiūris pasikeičia. Tada 
nebelaikai savęs ir kitų kuria nors gėrio ir blogio, tiesos ir ne- 
tiesos mūšio šalimi ir, užuot smerkęs, gali patirti tikrą užuo- 
jaurą, meilę ir atlaidumą. Šitaip vienovė gydo. 

Be to, holistiniam požiūriui atsiveria gilesnė, intuityviai 
suvokiama tiesa: supranti, kodėl visi dalykai yra būtent to- 
kie. Dažnai sakoma: „kiekvienas įvykis turi savo priežastį“, 
tačiau tos priežasties niekas negali įvardyti. Protas linksta 
viską aiškinti pagal priežasties ir pasekmės principą, ir taip 
leidžiamės į nepagrįstą spekuliaciją: bankrotas — tai atpildas 
už žmonos apgaudinėjimą; anksčiau daug pykdavau, todėl 
susirgau vėžiu; bendruomenė nustojo gerbti Dievo įsakymus, 
tai ir nukentėjo nuo uragano. Jeigu ir neieškai panašių sąsajų, 


vis tiek galbūt nerimą kelia prietarai, nes visi jiems pasiduo- 


dame. Juk neišmokome kitaip paaiškinti protu nesuvokia- 
mos realybės. 

Vis dėlto siūlyčiau kitokį požiūrį. O gal visa matoma ir 
nematoma būtis sudaro vieną sistemą? Ir ši sistema yra są- 
monė? Galbūt didieji įvykiai, kaip galaktikų atsiradimas ir 
sunykimas, siejasi su mažiausių, subatominių dalelių judėji- 
mu? Kiekvienas esinys yra tos sąmonės dalis - sąmonės, kuri 
ankstesniais amžiais buvo vadinama Dievo mintimis. Nebū- 
tina pereiti prie religinių sąvokų. Vis dėlto sąmonė, kaip ir 
tradiciškai suprantamas Dievas, yra begalinė, viską apimanti, 
visagalė ir visažinė. Ji atsiskleidžia nesuskaičiuojama daugybe 
formų ir pavidalų. Kai kurių jos formų negalime pažinti pen- 
kiais pojūčiais. Atrodo, kaipgi gali būti sąmoninga Ramiaja- 
me vandenyne plūduriuojanti medūza, Everesto šlaite kyšanti 
uola ar Brazilijoje nukritęs lietaus lašas. Tačiau juk nekalbame 
apie smegenis turinčią būtybę. Medūza, uola ir lašas nemąs- 
to ir nejaučia (bent kiek mums žinoma — visada verta daryti 
prielaidą, kad žinome ne viską), todėl ir nesijaučiame artimi 
„nesąmoningam“ pasauliui. 

Jeigu atsiribojame nuo daiktų ir vadinamųjų žemesniųjų 
būtybių, vadinasi, ko nors svarbaus nesuprantame. Juk visus 
dalykus sieja kažkokie bendri principai. Palyginkite kūno ląs- 
telę ir tamsą skrodžiantį elektroną, ir paaiškės keli esminiai, 


nors ir neregimi, panašumai. 


KIEKVIENĄ VEIKSMĄ VALDO KOKS NORS KITAS VEIKS- 


MAS. 


INFORMACIJA PASIEKIA KIEKVIENĄ VISUMOS DALĮ. 
ŽINIA PLINTA AKIMIRKSNIU. 


ENERGIJA NIEKUR NEDINGSTA IR GALI ĮGYTI DAUGY- 
BĘ EORMŲ. 
LAIKUI BĖGANT EVOLIUCIJA SUKURIA VIS SUDĖTIN- 


GESNES FORMAS, 


FORMOMS VYSTANTIS, PLĖTOJAMA SĄMONĖ. 


Sutinku, kad šie teiginiai labai abstraktūs, bet, ko gero, šių 
principų net neįmanoma išreikšti žodžiais. 

Tiesa, atskirai nuo visumos būtybei žodžiai svarbesni 
negu būtis. Esą būtis — tai pastovus dalykas, niekur ji ne- 
dings, o žodžiai yra gyvenimo varomoji jėga, minčių raiška, 
jie suveda žmones ir išskiria. Vis dėlto be tylios išminties, 
glūdinčios kiekvienoje ląstelėje, žodžiai neskambėtų. Pirma- 
pradė galia, palaikanti kūno vienovę ir kiekvieną sekundę 
valdanti nesuskaičiuojamą daugybę biologinių funkcijų, ku- 
rias atlieka milijardai ląstelių, yra šis tas daugiau negu mąs- 
tymas ir kalba. 

Pirmapradė, bet ne primityvi, kaip klaidingai manome 
pernelyg didžiuodamiesi žmogaus protu. Visuotinė sąmonė 
neapibrėžiama — ji toli gražu pranoksta žmogaus proto gali- 
mybes. Prisiminę dalykus, kylančius iš paslaptingo šaltinio — 
neįvardijamo, bet jaučiamo giliai viduje, — stebimės, kaipgi 
galima suabejoti nematomo pasaulio buvimu. Toliau išvardy- 


ta tik keletas šių dalykų: 


MEILĖ 
KŪRYBINGUMAS 
POJŪTIS, KAD ESI GYVAS 
GROŽIS 

ĮKVĖPIMAS 
INTUICIJA 
SVAJONĖS 

VIZIJOS 

ILGESYS 

PILNATVĖ 
PRISIRIŠIMAS 
NUOSTABA 
EKSTAZĖ, PALAIMA 


MISTIKA, DIEVIŠKUMO POJŪTIS 


Šios nematomos gyvenimo dovanos gali mažų mažiausiai at- 
verti naują būties plotmę. Turbūt niekas nepasakytų, kad ne- 
nori patirti nuostabos, kūrybingumo, meilės ir kitų gėrybių. 
Tačiau milijonai žmonių viso to nebrangina. Jie regi tik blau- 
sius palaimos ir pilnatvės atšvaitus, kurie greitai užgęsta. Jie 
negali praeiti pro šešėlį, aštriais nagais ir iltimis saugantį pa- 
sąmonės lobį. Kartą girdėjau tokį guru priekaištą mokiniams: 
„Jums rodau rojaus vartus, bet, kai iššoka piktoji dvasia ir su- 


šunka „Būū!“, jūs pabėgate“ 


Baimė, pyktis, nesaugumo jausmas, nerimas ir kitos šešė- 
lio apraiškos dar labiau gąsdina. Tačiau prie rojaus vartų gali 
nuvesti tik ta vienintelė savastis, kurią turime. Tai ką daryti? 
Kaip skilusiai savasčiai susivienyti? Manau, tai įmanoma, bet 
ne tuo būdu, kaip daugeliui atrodo. 

Krishnamurtis, racionaliausias, netgi kategoriškas indų 
dvasinis mokytojas, pasakė: „Laisvė — tai ne kelio galas. Tai 
pradžia. Iš tiesų nėra kur eiti. Laisvė — tai pirmas ir pasku- 
tinis kelionės žingsnis“ Šia mintimi išminčius nenorėjo su- 
gluminti mokinių. Krishnamurtis savo doktrina apie dvilypę 
laisvę - pirmą ir paskutinį žingsnį — pasako, kad vienovė, t. y. 
visiškos laisvės būsena, — tai ne galimybė rinktis vieną ar kitą 
dalyką. Laisvi esame ne dėl to, kad tapome geri, o ne blogi; 
dori, o ne ydingi. Vienovė nedaloma. Tai yra visuma — pra- 
džia ir kartu pabaiga. Mūsų užduotis — šią išmintį pritaikyti 


gyvenime. 


Kas yra vienovė? 


Žmogaus būtis didinga ne dėl unikalumo, o dėl gebėjimo su- 
sijungti su visuotiniu protu - kiekvienas galime būti vienovės 
dalimi. Kai tai patiriame, apsigyvename pasaulyje, kurio nė 
neprimena jokia kasdienė mintis ar pojūtis. Verta rinktis ho- 
listinį būvį, nes atsivėrę visuotinei sąmonei esame daug kū- 
rybingesni ir lankstesni. Tačiau visų pirma reikia išsiaiškinti, 


kas gi yra ta vienovė. Tad nedelskime. 


Vienovė siekia išgydyti 


Vienovė visada siekia save atkurti. Kūnas išsigydo daugybe 
būdų. Vienovė ir gydymas glaudžiai siejasi tarpusavyje (šiedu 
sanskrito žodžiai turi tą pačią šaknį). Kaipgi kūnas atkuria 


vienovę? 
SIEKIA PUSIAUSVYROS.' 
VISOS LĄSTELĖS SĄVEIKAUJA TARPUSAVYJE. 
NĖ VIENA DALIS NĖRA SVARBESNĖ NEI VISUMA. 


DERINAMAS AKTYVUMAS IR POILSIS. 


NENUTRŪKSTAMI PROCESAI VYKSTA PASTOVIOMIS 


SĄLYGOMIS (HOMEOSTAZĖ). 


KIEKVIENA LĄSTELĖ PRISITAIKO PRIE APLINKOS PO- 
KYČIŲ. 


Kūnas atlaiko stresą ir jį valdo (ligos ir negalavimai daugiausia 
yra streso padariniai). 

Kiekvienu iš šių atvejų kūnas laikosi vienovės. Ši gydymo 
sistema apima visą kūną. Širdies, smegenų ir kepenų ląstelės 
atlieka skirtingas funkcijas, tačiau visos siekia vieno tikslo — 
išlaikyti sveikatą ir gyvybę. Todėl visuma svarbesnė už kie- 
kvieną atskirą funkciją. Jeigu kūnas yra gyvenimo metafora, 


kas ja pasakyta? 


PUSIAUSVYRA YRA GYVENIMO VERTYBĖ. 


ATSKIRI GYVENIMO ASPEKTAI TURI VIENĄ PASKIRTĮ. 


VISI GYVENIMO ASPEKTAI YRA VIENODAI VERTINGI. 
REIKIA PALAIKYTI NORMALŲ VEIKLOS IR POILSIO RI- 
TMĄ. 

SAVASTIS YRA RAMI, JOS NETRIKDO VEIKLA, 
VIDINĖS RAMYBĖS NESUDRUMSČIA NETGI POKYČIAI. 


PAJUNTAME JAU PIRMUOSIUS STRESO, GALINČIO SU- 
TRIKDYTI VIDINĘ PUSIAUSVYRĄ, ŽENKLUS IR Į JUOS 


REAGUOJAME. 


SAVA GEROVĖ YRA VERTINGESNĖ NEI KIENO NORS 


KITO PATIRTIS, 


Čia išdėstyti bendri vienovės bruožai leidžia įsivaizduoti, kaip 
skirtųsi vienovę pasirinkusio žmogaus gyvenimas nuo to, ku- 
ris jos nepasirinko. 


Vienovė visada yra atradimas, o ne praradimas 


Vienovė yra visiška sveikata. Jei tai tiesa, net labai geras gy- 
venimas nebus visavertis, kol nesusivienys skilusi savastis. Ta- 
čiau daug gyvenimu patenkintų žmonių vienovės nesiekia (jos 
netrokšta dažniausiai tie, kurie neregėjo aukštesnės savasties 
vizijos). Vis dėlto svarbu suvokti, kad ir keisdamasis vis tiek 
išliksi savimi. 

Mus traukia vylingas ir dramatiškas kontrastų pasaulis. Jei 
kontrastų neliks, ar neprarasime individualumo? Kuo ryškes- 


nė šviesa, tuo tamsesnis šešėlis. Tai ne Žmogaus sumanytas 


principas, o gamtos dėsnis. Kitaip negali būti. Jei kuriamoji 
visatos jėga nesipriešintų nykimui, arba entropijai, visata ne- 
egzistuotų. | 

Tarkime, visatoje veikia tik kuriamasis, gyvybės pra- 
das. Kas atsitiktų? Kosmose greitai pritrūktų medžiagos ir 
energijos naujoms formoms kurti, nes senosios nepasentų 
ir nesuirtų. Kalbant apie žmogaus raidą, jei senasis žmogus 
neišnyktų, būtume kūdikiu, vaiku, paaugliu ir suaugusiu 
žmogumi tuo pačiu metu. Oda turėtų daug sluoksnių, nes 
nenusitrintų senos, negyvos ląstelės; skrandžio sienelė ne- 
paprastai sustorėtų, nes jos neveiktų virškinimo fermentai, 
kurie pašalina senas ląsteles, ir dėl to gleivinė kas mėnesį 
atsinaujina. 

Kita vertus, jęi egzistuotų tik inertiškasis ar griaunamasis 
pradas, viskas greitai perdegtų. Dėl entropijos visatą ištiktų 
„šiluminė mirtis“, kosmosas pavirstų šalta, statiška tuštuma. 
Tad turi veikti priešingos jėgos, ir visgi tai nereiškia, kad du- 
alizmas padeda palaikyti jų pusiausvyrą. Šiuo atžvilgiu labiau 
tinka holistinis požiūris, nes jis apima didesnę perspektyvą nei 
žvilgsnis iš vienos pusės. Stresas gali nepaprastai suaktyvinti 
kūną. Adrenalino pliūpsnis paspartina širdies darbą, kraujota- 
ka išskiria daugiau energijos, intensyvėja mąstymas, paaštrėja 
pojūčiai ir pabunda kovos ryžtas ar kitoks polėkis. Tačiau ne- 
valdomas atsakas į stresą gali greitai nužudyti, net per kelias 
minutes. Pastebėta, kad taip veikia ilgai vartojami steroidai. 


Jų preparatai, naudojami, pavyzdžiui, uždegimui slopinti, slo- 


pina ir hormoninės sistemos veiklą. Staiga nustojus juos var- 
toti, sutrinka hormonų gamyba. Tokio ligonio gyvybei būtų 
pavojingas net staigus šūksnis už nugaros, nes nuo streso hor- 
monų jam labai padažnėtų širdies plakimas. 

Ego nuolat apsišauna manydamas, kad gali būti visiškai 
geras. Daugiau niekada nemeluosiu, nesukčiausiu, nepavy- 
dėsiu, visada susivaldysiu ir būsiu ramus. Šio pažado tesė- 
ti neįmanoma, nes tokia būsena būtų sąstingis, kaip ir bet 
kokia kita nesikeičianti būsena. Juk kartais pyktis ir išgąstis 
visiškai pateisinamas. Netgi pozityvus mąstymas turi vie- 
ną trūkumą: neįmanoma visą laiką būti pozityviam. Verta 
kovoti su diktatoriais, priešintis visų formų priespaudai, ko- 
rumpuotiems valdininkams pasakyti, kad jie neteisūs, ir t. t. 
Gyvenimo tamsa nuolat meta iššūkį. Tačiau šešėlio nereikia 
laikyti visišku blogiu: iš jo kyla kone kiekvienas vertas patirti 
išbandymas. 

Klystame manydami, kad gyvenimas verčia rinktis tik gėrį 
arba blogį. Iš tiesų turime ir trečią kelią - vienovę. Holistinė 
perspektyva leidžia suderinti tamsą ir šviesą, nė vienai never- 
gaujant. Šią priešpriešą galima paversti kūrybine įtampa. Ge- 
rieji veikėjai turi nuolat nugalėti, tačiau blogieji negali pra- 
laimėti, kitaip baigsis istorija ir visata taps tik muziejumi su 
fosilijomis ir mumijomis. 

Yra geriausia, kai tiesa, gėris, grožis ir darna per žingsnį 
pralenkia tamsiąsias jėgas. Kūnui įmanoma ši pusiausvyra, 


nes ją palaiko ir visatos vienovė. Negalime paneigti fakto, 


kad gyvybės formos nuolat vystosi, evoliucionuoja į aukštesnį 
abstrakcijos, kūrybos, vaizduotės, įžvalgumo ir įkvėpimo ly- 
gmenį. Kažkokia jėga tvarkingai valdo visą procesą ir pamažu 
varo pirmyn. Daugeliu atžvilgių dvasia tik pakartoja gamtos 
procesus. Tad tikrasis dvasinis karys yra tas, kurio dvasios au- 


gimas pranoksta nykimą. 


Vienovė yra čia pat, o ne kažkur toli 


Sąmonę galima pavadinti bet kurios išminties tradicijos 
žvaigždėlapiu. Šios galaktikos kuriamoji galia yra laikui ne- 
pavaldus Dievas. Net jeigu žodis „Dievas“ ir nevartojamas, 
kaip budizme, vis tiek pripažįstama, kad egzistuoja nedalo- 
ma visuma — vienis, apimantis visus matomus ir nematomus 
esinius. Ši vienovė pati iš savęs sukuria daugį. Žvaigždėlapį 
galime įsivaizduoti kaip ratą su tašku viduryje. Taškas simbo- 
lizuoja Dievą kaip kūrybos šaltinį, mažesnį už mažiausią bet 
kokio esinio dalelę. Ratas taip pat yra Dievo ženklas, tik jis 
simbolizuoja visatą, didesnę už patį didžiausią dalyką. 

Be to, įsivaizduokime, kad žvaigždėlapis nuolat plečiasi, 
kaip visata po didžiojo sprogimo. Tik Dievas, kitaip nei kos- 
mosas, plečiasi begaliniu greičiu į visas puses. Tai reiškia, kad 
Būtis nuo pat užuomazgos turi beribį potencialą. Daugeliui 
žvaigždėlapio vaizdinys gali pasirodyti pernelyg abstraktus ir 
neįtaigus. (Viena moteris man pasakė, kad Dievas kaip „Vie- 


nis“ ar „Visuma“ jai nepriimtinas. Tai asocijuojasi su beribe 


tuštuma, dieviškuoju vakuumu.) Iš tiesų mūsų protas nesuvo- 
kia, kaip kas nors gali be galo plėstis visomis kryptimis. Tad 
žvaigždėlapį priraikykime sau. Įsivaizduok, kad jo centras yra 
tavo gyvybės šaltinis, o visas pasaulis — tai besiplečiantis ratas. 
Kuo daugiau pamatai, suvoki ir patiri, tuo didesnis tampa ra- 
tas, ir jis visada plečiasi nuo šaltinio. Tai reiškia, kad šaltinis 
niekada nenutolsta. Jis pastovus. 

Jeigu gali pasijusti savo šaltiniu ir kartu savo pasauliu, esi 
vientisas. Jei šaltinis atrodo tolimas, vadinasi, susitapatinai su 
visomis skirtingomis savo pasaulio dalelėmis ir nematai vers- 
mės, iš kurios viskas atsiranda. (Lyg užaugęs pamirštum, kad 
turi motiną. Vis dėlto net giliausia užmarštis nepanaikins fak- 
to, kad ją turėjai ir iš jos atsiradai.) Tačiau neįmanoma visiškai 
prarasti ryšio su savo šaltiniu, nes pastarasis yra pati sąmonė. 
Jeigu esi gyvas, vadinasi, turi ryšį su sąmone. Šis ryšys gali 
pasirodyti neaktyvus, tačiau taip nėra: juo perduodamos visos 
tavo mintys. Be to, egzistuoja ir nebylioji sąmonės pusė, kuri 
palaiko kūno gyvybę. Širdis sužino apie kepenų būklę ne iš 
žodžių, o iš cheminėmis medžiagomis ir elektriniais signalais 
užkoduotų pranešimų. Kūnas turi suvaldyti begalybę reakci- 
jų, kurios vyksta šimtuose milijardų ląstelių. Ši sąmonė neturi 
balso, bet protu toli gražu pranoksta bet kokį genijų. 

Kai kurie žmonės mano, kad tolimam Dievui visai nerū- 
pime, o religingi entuziastai tvirtai tiki, jog Dievas kiekvieną 
akimirką pasiekiamas ranka. Abu šie požiūriai iš dalies klai- 


dingi. Klaidinga taikyti sąvokas „arti“ ir „toli“, nes jos atsiran- 


da iš dualizmo ir yra priešingos viena kitai. Įsivaizduok mėly- 
ną spalvą. Ši spalva, prieš pasirodydama vaizduotėje, buvo arti 
ar toli? Pasakyk sau „dramblys“. Prieš atsirasdamas mintyse, 
žodis buvo arti ar toli? Sąmonė tenkina įvairias žmogaus rei- 
kmes, išreiškia jo aš ir šio atributus, tačiau, kitaip nei pats 
žmogus, ji negali būti laike ir erdvėje. Žmogų ir jo prisimini- 
mą ar kitą mintį neskiria joks nuotolis. Žvelgiant iš visumos 
perspektyvos, nuotolis neįmanomas, nes viskas valdoma tuo 
pačiu metu. 

Todėl galime prieiti prie nuostabios išvados: tavo raidos 
potencialas yra Čia pat. Šis potencialas — tai nežinomos gali- 
mybės. Arba žinai, kad ką nors gali, arba ne. Tad negalimu- 
mas yra nežinomybės sinonimas. Vadinasi, šešėlis, leidžiantis 
matyti tik ribotą ir grėsmingą pasaulį, pilną piktų kėslų, slepia 
daug nežinomų galimybių, kurios gali atsirasti akiratyje išė- 
jus iš prietemos. Pasilikus šešėlyje, akiratis bus labai ribotas. 
Tarkime, labai skauda dantį. Skausmas prikausto visą dėmesį, 
ir neįmanoma mąstyti apie ką nors kita. Jeigu žmonės nuo- 
lat kentėtų kūno skausmus, sąmonė nesivystytų. Baimė, t. y. 
skausmo laukimas, irgi panašiai susiaurina akiratį. Pasirodo, 
tapti vientisam reiškia rasti savo šaltinį, kuris nėra padalytas. 
Nebūtina nugalėti kiekvieną tamsos apgaubtą savasties dalį (o 
tai ir neįmanoma). Būk tuo, kas esi, ir nereikės tapatintis su 
tamsa. 

Jei tau tinka toliau pateikti teiginiai, vadinasi, gyveni prie 


sąmonės šaltinio. 


TU RAMUS. 

TAVO SAVASTIES CENTRAS NEIŠJUDINAMAS. 
TU TURI SAVIMONĘ. 

ESI EMPATIŠKAS, NELINKĘS KALTINTI., 
SUVOKI SAVE KAIP VISUMOS DALĮ. 

TU NESI PASAULYJE. PASAULIS YRA TAVYJE. 
TAVO VEIKSMAI SAVAIME TAU NAUDINGI. 


TAVO TROŠKIMAI AIŠKŪS, NEUŽSLĖPTI IR NEPRIEŠ- 


TARINGI, 


GALI DALYVAUTI INTENSYVIOJE VEIKLOJE IR SU JA 


NESUSITAPATINTI. 

JOKS REZULTATAS NĖRA TAVO GYVENIMO TIKSLAS. 
MOKI PASIDUOTI, 

VISUR MATYTI DIEVIŠKA REALYBĖ. 


GERIAUSIAS LAIKAS YRA DABARTIS, 


Vienovė pranoksta šešėlį 


Per amžius žmonės kovojo su šešėliu, tačiau, kiek žinau, niekada 
jo nenugalėjo. Vis dėlto kai kam pavyko jį įveikti: ne kovojant, o 
jį transcenduojant. Transcenduoti — tai pranokti. Kasdienybėje 
nuolat taip atsitinka. Pavyzdžiui, motina į vaiko kaprizą ir dė- 
mesio reikalavimą reaguoja kaip už vaiką brandesnė. Ji supranta, 


kad vaikas pavargo ir nori miego. Kas atsitiko? Ji perkėlė proble- 


mą į kitą lygmenį ir taip rado išeitį. Šis pavyzdys patvirtina dva- 
sinę tiesą: problemos lygmuo nesutampa su sprendimo lygmeniu. 

Šią tiesą instinktyviai žinome, tačiau pritaikyti ją ne taip 
jau paprasta. Vaizduotė verčia svarstyti, kuri šalis geroji, o kuri 
blogoji, ir tikimės, kad palaikydami laimėtoją užsitikrinsime 
galutinę pergalę. Tačiau taip nebūna. Kiekviena dilema turi 
dvi puses. Armija, tikinti, kad kovoja Dievo vardu, apsigau- 
na, nes ir priešas ne mažiau pasikliauja Dievu. (Argi kokia 
nors armija ėjo į mūšį su šūkiu „Mes laimėsime, nes Dievas ne 
mūsų pusėje“?) Transcendencijos priešininkai patenka tiesiai 
į šešėlio pinkles. Be jos neįmanoma pereiti į kitą problemos 
lygmenį. Atkreipkime dėmesį į šiuos pavyzdžius: 

I. Skausmas stiprėja. Ligonis, užuot kreipęsis į gydyto- 

ją, išgeria didesnę raminamųjų dozę. 

2. Sužinojęs, kad pažįstamas tavęs nemėgsta, ir pats ieš- 

kai priežasčių jo nemėgti. 

3. Tavo vaikas nesutaria su bendramoksliu. Neabejoji, 

kad tavo vaikas teisus. 

4. Pažįstamų pora ruošiasi siskirti. Palaikai kurią nors pusę. 

5. Į duris pasibeldusi evangelistė pasakoja apie naują ti- 


kėjimą. Užtrenki duris, nes tavo tikėjimas teisingausias. 


Visais šiais atvejais transcendencijos galimybė buvo atmesta ir, 
kadangi šios situacijos dažnos, nesunku suvokti, kaip šešėlio 


galia stiprėja. Kiekviename iš šių pavyzdžių viena pusė laiko- 


ma gera, o kita bloga. Aš teisus, nes kitas klysta. Kaltinimas 
dažniausiai laikomas visiškai normaliu santykiu su pasauliu. 
Tačiau, norint išsivaduoti iš iliuzijų miglos, pirmiausia reikia 
suvokti, kad ši nuostata naudinga tik šešėliui. Kad ir koks tei- 
sus, galingas ir doras esi, vis tiek negali išsklaidyti nuskriausto 
žmogaus pykčio, apmaudo ir baimės. Tai suvokiant, lieka tik 
viena — rinktis transcendenciją. O tada iš problemos lygmens 


žengiame į sprendimo lygmenį. 


Vienovė išsprendžia bet kokį konfliktą 


Žodį „trancenduoti“ siūlyčiau neapipinti mistiniais reikšmės 
niuansais. Suvokę, kad įmanoma pranokti kiekvieną situaci- 
ją, transcendenciją laikome žemiška. Konfliktas yra dualizmo 
esmė, o konflikto sprendimas — vienovės pagrindas. Savaime 
suprantama — jei nesi vien juodas ar baltas, geras ar blogas, 
šviesus ar tamsus, bet vienu metu apimi abi puses, nėra ir 
konflikto. Taigi pirmas ir pats svarbiausias žingsnis — tai išsi- 
žadėti dualizmo. Nustoti vertinti, kaltinti ir smerkti. Atsisaky- 
ti iliuzijų įrodyti pasauliui, kad esi teisus, o kiti klysta. Tai nuo 
seno pataria įvairūs dvasiniai mokytojai. Vedose sakoma: „Tu 
nesi pasaulyje. Pasaulis yra tavyje.“ Jėzus moko, kad dangaus 
karalystė yra viduje. Tad kelių į vienovę tikrai netrūksta. 
Tačiau daug žmonių, apakinti neregimo tamsos pasaulio, 
į šį mokymą nekreipia dėmesio. Vienovė netaps realybe, kol 


nebus išspręsti slapti konfliktai. Toliau juos išvardiju pagal su- 


dėtingumą, pradėdamas nuo paprasčiausių, kuriuos gali pa- 
tirti bejėgis vaikas. Kiekvienas susidūrimas sudėtingesnis už 
ankstesnįjį, o sąrašas užbaigiamas dvasine priešprieša, kurią 
galima laikyti tikru dvasios karu. 

SAUGUMO IR NESAUGUMO JAUSMO PRIEŠPRIEŠA. 

MEILĖS IR BAIMĖS PRIEŠPRIEŠA. 

TROŠKIMO IR BŪTINYBĖS PRIEŠPRIEŠA. 

PRIĖMIMO IR ATMETIMO PRIEŠPRIEŠA. 

VIENIO IR DAUGIO PRIEŠPRIEŠA. 
Šių žabangų niekas neišvengia, jie gresia ne tik individams. 
Tarkime, šalis deklaruoja taikos siekius, tačiau jaučiasi nesau- 
gi ir daug išteklių skiria ginkluotei ir gynybai. Vadinasi, ji ne- 
išsprendė pagrindinės nesaugumo problemos. Pagalvok, kiek 
kartų norėjai kam nors parodyti meilę, bet išsigandai, neišdrį- 
sai. Šią situaciją galima palyginti su pilietiniu karu, kuriame 
kovoja susipriešinę vienos valstybės piliečiai. Toks konfliktas 
persmelkia kiekvieną gyvenimo aspektą: nuo asmeninių san- 


tykių iki tarptautinės diplomatijos. 


Saugumo ir nesaugumo jausmo priešprieša 
Sprendimas: atrasti tikrąją savastį 


Kaip jaustis saugiam nesaugiame pasaulyje, kurio negali val- 


dyti? Didžiųjų išminčių ir mokytojų atsakymai remiasi aksio- 


ma, kad dualizmas yra nesaugus, o vienovė - saugi. Tai viena 
iš svarbiausių užmirštų pamokų. Daugelis visomis išgalėmis 
stengiasi užsitikrinti saugumą statydami užkardas: atsitveria 
nuo grėsmingų visuomenės aspektų; kaupia pinigus ir kitą 
turtą juodai dienai; užsirakina duris ir meldžia, kad neuž- 
kluptų nenumatyta bėda. Ši taktika grįsta primityviuoju mąs- 
tymu: jei kūnas apsaugotas, vadinasi, niekas negresia. Galbūt 
šią nuostatą paveldėjome, o gal ji tiesiog atitinka materialisti- 
nę mūsų pasaulėjautą. Ankstesnių laikų žmonės nesijausdavo 
saugūs be dievų, ar Dievo, palaiminimo. Jie susitaikydavo su 
skurdu, jei religiniai autoritetai teigdavo, kad tai priemonė iš- 
gelbėti sielą. 

Šiuolaikiniu požiūriu saugumo priežastys psichologinės. 
Dabar saugumo jausmą lemia kokia nors vidinė prielaida. 
Tai nėra pastatai, pinigai ir kitokia nuosavybė. Juk kai kurie 
turtingiausi ir įrakingiausi žmonės jaučiasi vieni nesaugiau- 
sių. Iš tiesų aiškios psichologinės saugumo jausmo priežasties 
nėra. Froidizmas teigia, kad saugumo jausmą lemia tėvų el- 
gesys su vaiku per pirmuosius trejus gyvenimo metus. Pasak 
C. G. Jungo, nesaugumo jausmas kyla iš kolektyvinės psi- 
chikos, ypač iš šešėlio, kuris yra visos žmonijos baimės ir ne- 
rimo telkinys. Tačiau viso šimtmečio psichoterapijos laimėji- 
mai nepaliudija, kad psichologinis šios problemos sprendimo 
metodas veiksmingas. Nepaisant protingų teorinių įžvalgų, 
paplito prozakas, ir visa gydytojų karta nuolat išrašinėjo re- 


ceptus. 


Saugus pasijusi tada, kai atrasi tikrąją savastį. Tai yra jau 
anksčiau aptartas šaltinis. Jis vientisas, todėl šio vidinio pa- 
saulio netrikdo jokia išorinė grėsmė. O nerimą sukelia koks 
nors išorinis veiksnys: praeities trauma ar neaiški nepažįsta- 
mos ateities baimė. Tačiau tikroji savastis yra stabili ir amžina, 
todėl nereikia bijoti jokių permainų. Kintančiame pasaulyje 
nežinomybė neišvengiama. Kai susitaikysime su šiuo dėsniu, 


pasikeis visas pasaulis, ir pavojaus jausmas pavirs nuostaba. 


Meilės ir baimės priešprieša 


Sprendimas: susitapatinti su vidine galia, 
kuri yra meilė 


Saugumo jausmas leidžia pasijusti teisėtu šio pasaulio gyven- 
toju. Kad jame įsitvirtintum, reikia jaustis mylimam. Meilė 
patvirtina, kad esi kam nors brangus. Tačiau daugelis jaučiasi 
priešingai — vėjo nešiojama dulke chaotiškame pasaulyje. Sa- 
vaime suprantama, tokia situacija gąsdina. Religija siūlo atra- 
mą — tvirtą tikėjimą, kad Dievas visus myli, — ir kartu įteigia 
baisaus ir kerštingo Dievo vaizdinį. Nenuostabu, kad ši priešy- 
bė niekada nedingsta. Dar niekas nesusitiko su Dievu ir neišsi- 
aiškino, ar Jis mus myli, ar neapkenčia, ar nori mus išgelbėti, ar 
pasmerkti. Šito klausė visi pranašai - nuo Mozės ir Mahome- 
to — ir visada gaudavo dvilypį atsakymą; ir viena, ir kita. 
Išvengti baimės nepadeda net pasitikėjimas Dievo meile: 


jei jis grįstas protu, visada gresia abejonė, o jei jausmu, tada 


lengva įsižeisti. Savaime suprantama, suabejojus Dievu ar 
pasijutus Jo įskaudintam, Jo meilė atrodys nepatikima. Vis 
dėlto meilė srovena kiekvieno mūsų sąmonėje, tai pastovi ga- 
lia, nepriklausoma nuo dievybės įnorių. Pasak senovės rišių, 
palaimos (sanskrito kalba 222244) neįmanoma nei įgyti, nei 
prarasti. Ji yra būtinas sąmonės bruožas. Tyriausia palaimos 
forma yra ekstazė, džiaugsmas, susižavėjimas. Be to, sąmo- 
nei būdinga atsiskleisti: tai, kas neišreikšta ir neregima, įgyja 
raišką ir tampa regima. Per šį procesą išryškėja daug palaimos 
požymių: 

PALAIMA YRA DINAMIŠKA - JUDA IR KEIČIASI. 

PALAIMA VYSTOSI, AUGA. 

PALAIMA PLINTA: JI VISUR SKVERBIASI. 

PALAIMAI BŪDINGAS PILNATVĖS TROŠKIMAS. 


PALAIMA ĮKVEPIA: JI STIPRĖJA KURDAMA SAU NAU- 


JAS BUVEINES, 


PALAIMA SUVIENIJA IŠGRIAUDAMA SIENAS. 


Vakariečiai šias savybes priskiria meilei, kuri yra palaimos 
sinonimas. Meilė sujungia dvi širdis; meilė įkvepia genialią 
poeziją ir meną; meilė sugriauna žmones skiriančias užkardas. 
Filosofijos tradicijos pripažįsta, kad meilė egzistuoja jau nuo 
laiko pradžios. Tačiau mūsų epochos skepticizmas ir materia- 
lizmas meilę neabejotinai nuvainikavo. Nors joks autoritetas 


jos nepaneigė, vis dėlto ji samenkinta iki smegenyse vykstan- 


čių cheminių reakcijų, sąlygojimo; esą ji priklauso nuo ug- 
dymo, psichinės sveikatos. Nė viena iš šių perspektyvų nėra 
netaikytina, visos davė vertingų įžvalgų. Šiaip ar taip, tradici- 
ja, aukštinanti meilės šventumą, gerokai sumenko. Dabar kie- 
kvienam palikta pačiam nuspręsti, ar įmanoma patirti meilės 
galią, ir ar meilės siekimas laikomas dvasiniu ieškojimu. 

Mėgstu technologijas ir visokias naujoves, tokias kaip Twzr- 
ter tinklas. Užsikrėtęs šia pramoga, ėmiau siuntinėti šimtus 
žinučių ir pats gaudavau jų gausybę. Kartą gavau klausimą: 
„Ieškau meilės. Kaip surasti tą tikrąjį? Ar tai įmanoma?“ Iš kar- 
to atsakiau: „Nustok jo ieškoti. Pati būk ta tikroji.“ Atsakiau 
visai negalvodamas ir apstulbau sužinojęs, kad mano mintis 
buvo persiųsta dviem milijonams žmonių. Paskui supratau, 
kodėl ji daugeliui pasirodė tokia įdomi: dabar meilė yra su- 
dėtinga problema, ir žmonės negali jos išspręsti. Regis, toks 
paprastas atsakymas daugeliui buvo reikšminga naujiena. 

Ką reiškia 5žri tas tikrasis, t. y. savyje atrasti mylimąjį? Tai 
reiškia, kad nebijai. Meilės visai nereikia ieškoti. Tai yra bū- 
ties dalis: ji mums duota, kaip oras. Tačiau, kaip ir kiekvienas 
tikrosios savasties aspektas, ji gali būti paslėpta. Dažnai tai 
nėra išorinė meilė. Prislėgtam ar sunerimusiam žmogui arba 
tam, kurio savastis sužeista, nelengva (jeigu išvis įmanoma) 
išreikšti mylimajam savo jausmus. Kad rastum meilę, reikia 
jaustis mylimam. Tai labai paprasta tikrajai savasčiai: „Aš esu 
meilė“, — juk iš tiesų meilė yra ne kas kita, o tavo šaltinis. Ta- 


čiau priešpriešinamų vertybių pasaulyje ši paprasta tiesa tam- 


pa neaiški ir sudėtinga. Iliuzijų migla žadina baimę, o baimei 


dingus, lieka tik meilė. 


Troškimo ir būtinybės priešprieša 
Sprendimas: beaistrė išmintis 


„Turi būti taip ir ne kitaip“ Kiek kartų tai girdėjai ir pasakei ki- 
tiems? Gyvenime dažnai prieiname akligarvį. Norime ką nors 
nuveikti, bet susiduriame su kliūtimi. Kas nors su išpūstu ego 
pasakytų: „Jei neini paskui mane, trauk į visas keturias puses.“ 
Dažnai du žmonės susiduria kaktomuša, nes negali susitarti. 
Vienas kraštutinumas yra psichikos sutrikimai: kompulsija, 
pavyzdžiui, fobija (bijau tai daryti), ir obsesija (negaliu nustoti 
apie tai galvoti). Šios situacijos iš pažiūros labai skirtingos. Re- 
gis, vyro vengimas eiti pas šeimos konsultantą ne visada prime- 
na fobiją, tarkime, aukščio baimę, arba obsesinį-kompulsinį 
asmenybės sutrikimą, kaip rankų plovimas 20 kartų per dieną. 
Vis dėlto šie elgesio pavyzdžiai turi bendrą vardiklį: visais šiais 
atvejais žmogus įstringa tarp troškimo ir būtinybės. Padariniai 
taip pat iš esmės tie patys: nebelieka pasirinkimo laisvės. 
Visomis išgalėmis ieškome kelio iš praeities akligatvių. 
Spręsdami ginčus pasitelkiame tarpininkus, derybininkus ir 
teisėjus, tačiau pralaimėjusi šalis vis tiek nebūna patenkinta. 
Tik atrodo, kad konfliktas išspręstas, o gilumoje teberusena. 
Einame pas gydytojus ir psichoterapeutus tikėdami, kad jie 


nustatys ir išgydys ligas. Pasikliaujame išsamiais tyrimais. Ta- 


čiau dažniausiai ligą rasti gerokai lengviau nei išgydyti. Pa- 
aiškėjo, kad prozakas ir panašūs antidepresantai veiksmingai 
slopina obsesinio-kompulsinio asmenybės sutrikimo simpto- 
mus, bet nepašalina ligos priežasčių, ir nustojus vartoti vaistus 
simptomai atsinaujina. 

Net geriausias derybininkas, taktiškiausias ir empatiškiau- 
sias žmogus neišvengia troškimo ir būtinybės konflikto. Ne 
visada gauname tai, ko norime. Ne kiekvienas susituokiame 
su svajonių partneriu. Verslas bet kada gali žlugti. Sėkmė daž- 
nai išslysta iš rankų. Pesimistas pasakytų, kad gyvenime gero- 
kai daugiau kenčiame, nei jaučiamės patenkinti. Visų išmin- 
ties tradicijų mokytojai pastebėjo, kad troškimus dažnai reikia 
nuslopinti. Vis dėlto keista, kad Indijos vedų mokyme beveik 
nekalbama apie susitaikymo, kantrybės ir pasiaukojimo dory- 
bes. Tačiau gili indų išmintis pabrėžia vadinamąją „beaistrę 
išmintį“. Regis, tai panašu į IEUEMEją, Nieko nesiekiame, 
nepalaikome nė vienos pusės. 

Išsiaiškinkime: beaistrė išmintis — tai ne troškimų išsiža- 
dėjimas. Tai yra būsena, kai ego troškimai pakeičiami visatos 
valia. Tuomet visus sprendimus gali priimti sąmonė. Kitaip 
sakant, tada trokštame pačių tinkamiausių dalykų ir, pasak 
senovės rišių, nepatiriame nei išorinio, nei vidinio pasiprie- 
šinimo. Šiuos troškimus įgyvendina pati gamta per kosminę 
jėgą, vadinamą dharma. Tai labai neapibrėžta sąvoka. Papras- 
tam indui dharma reiškia dirbti tinkamiausią darbą ir teisin- 


gai elgtis. Dharma — tai teisingas gyvenimas, o dvasiniu po- 


žiūriu — teisingas dvasinis kelias, kai laikaisi savo tikėjimo ir 
neįkliūvi į jokius žabangus. 

Vis dėlto nė vienas tikėjimas neapsaugo nuo troškimo ir 
prievolės priešybės. Noras ir būtinybė visada kovoja tarpu- 
savyje. Doriausieji kaip tik užsikrauna daugiau pareigų ir 
prievolių nei vidutiniokai, nes religijos iš žmogaus reikalauja 
nepaprastai daug ir verčia varžyti visokius geismus. Šį konf 
liktą užgesina nebent tik beaistrė išmintis, nes šiame sąmonės 
lygmenyje noras ir būtinybė sutampa, o asmeninė gerovė yra 
viso pasaulio gerovė. 

Pasiekus beaistrės išminties būseną, nebereikia mokytis 
dharmos taisyklių, nes ją jau įgyvendini, laikaisi dėsnio: „Aš 
nesu pasaulyje — pasaulis yra manyje.“ Ši būsena yra tam tikra 
dvasinė branda, tačiau kiekvienas patyrėme toliau apibūdintų 


akimirksnių: 
NESLEGIA JOKIE RŪPESČIAI,. 
NEKAMUOJA KALTĖ IR GRAUŽATIS. 
NEVARŽO IŠšORINĖS SĄLYGOS. 
LENGVA BENDRADARBIAUTI SU ŽMONĖMIS. 
SEKASI KOKIA NORS VEIKLA. 


DŽIUGINA IŠSIPILDĘS TROŠKIMAS. 


Kaip matome, tai rinktiniai gyvenimo pranašumai. O pati- 
riant dharmą, tokia būsena nuolat vyrauja. Tai nėra tik norų 


išsipildymas. Daugelis turtingų ir įrakingų žmonių gali len- 


gvai patenkinti bet kokią savo užgaidą. Vis dėlto ne visi jie pa- 
tiria tikrą džiaugsmą ir pilnatvę, nes galia ir turtas tik kursto 
naujus troškimus ir atneša vis didesnį nusivylimą. Neįmano- 
ma pasotinti ego net patenkinant visus jo geismus, nes ego iš 
esmės yra nepasotinamas. Jis trokš vis daugiau pinigų, turto, 
garbės, meilės, galios ir t. t. Tai tarsi amžiams užprogramuota 
mašina, kurios neįmanoma sustabdyti. Tačiau ego troškimai — 
tik paviršius. Tikroji savastis ego neturi. Ji nesiekia nieko įgyti 
ir nebijo nieko prarasti. Juk nuoširdžiai kam nors atsiduoda- 
mas slapčiomis neskaičiuoji, ką gausi mainais. 

Laimė, nesame pasmerkti vien ego vergijai, galime jį per- 
žengti ir gyventi vienovės plotmėje. Silpstant ego, pamažu 
nyksta riba tarp „noriu“ ir „privalau“. Kai gyvenimas virsta 
dharma - Dievo valia, — jau nebekovoji su savo geismais. Tik 


paprasčiausiai esi savimi. 


Priėmimo ir atmetimo priešprieša 
Sprendimas: nešališka išmintis 


Milijonus kamuoja baimė būti atstumtam. Todėl kiekvienoje 
kultūroje meilė be atsako laikoma tragedija. Tačiau dvasinėje 
plotmėje nebūsi atstumtas, jei neatstumsi pats savęs. Vis dėlto 
daugelis to nesupranta, nes atstūmimas dažnai įskaudina, o 
atstumtasis laikomas auka. Norint išsiaiškinti atstūmimo po- 
veikį, reikia išsamiau panagrinėti pasmerkimo sampratą. Ką 


nors smerkdamas, iš tiesų pasmerki ne ką kita, o save. Ne- 


gailestingumas sau pasireiškia įvairiomis formomis, tokiomis 
kaip baimė suklysti, aukos būsena, nepasitikėjimas savimi ir 
kt. Daugiausia vyrauja nuostata „nesu geras“ arba „kad ir seka- 
si, vis tiek esu nevykėlis“. Daug žmonių pasikliauja klaidingu 
sprendimu. Jie stengiasi įgyvendinti susigalvotą idealų savi- 
vaizdį ir mėgina įtikinti pasaulį, kad tokie yra. (Pavyzdžiui, 
manoma, kad tam tikros frazės vienišių bare padeda suvilioti 
kiekvieną moterį, nors iš tiesų vargu ar vien įvaizdis gali laimė- 
ti draugystę.) Tačiau įsivaizduojamas aš yra toks įtaigus, kad jį 
lengva supainioti su tikruoju savimi. Argi neatsakingi ir godūs 
investicijų brokeriai, 2008 metais vos nesužlugdę pasaulio eko- 
nomikos, jaučiasi dėl to kalti? Ne, jie nusiplauna rankas. 
Idealusis aš atrodo siektinas pavyzdys. Paklausyk, ką jis 
sako: „Elgiesi teisingai. Viskas gerai. Niekas negali tavęs nu- 
skriausti. Ir toliau būk toks“ Jis saugo nuo klaidų, o jei ir 
suklysti, savo trūkumus paslepi ir greitai užmiršti. Idealus sa- 
vivaizdis leidžia save pamėgti. Jis dangsto skausmingą tiesą. 
Tikriausiai nujaučiate, kad šiuo atveju šešėlis irgi turi ką 
pasakyti. Kartkartėmis visuomenę nustebina kokio nors tei- 
suolio, dažnai dvasininko ar žinomo moralizuotojo, skandalas. 
Visi šie žmonės nusižengia tuo, kuo paprastai kaltina kitus, 
dažniausiai — netinkamu seksualiniu elgesiu. Tokius elmerius 
gantrius? pasmerkiame kaip veidmainius, kurie viešumoje de- 
klaruojamomis dorybėmis dangsto savo nuodėmes. 


* Elmeris Gantris - to paties pavadinimo Sinclairio Lewiso romano personažas, 
kuriuo parodijuojamas dvasininkų moralinis dvilypumas (vert. past.). 


Šie puolę angelai iš tiesų yra kraštutinio idealizuoto savi- 
vaizdžio aukos. Jie pasižymi išskirtine neigimo galia. Iš pra- 
džių šešėlis negali jų paliesti. Tačiau anksčiau ar vėliau jis vis 
tiek iškyla į paviršių kartu su nepakeliamu kaltės ir gėdos jaus- 
mu. Šie puolę profesionalūs šventieji visomis išgalėmis viešu- 
moje siekia atpirkimo. Tačiau jų atgaila neatrodo nuoširdi. 

Šios dramos galima išvengti tiesiog pasitraukiant iš spek- 
taklio. Meluodami sau iš tiesų nieko nelaimime. Reikia būti 
tikruoju savimi, tada nieko nenuvilsi. Tai nereiškia, kad visi 
tave mylės. Kas nors galbūt ir nusisuks, tačiau net tada nesi- 
jausi atstumtas ir įžeistas. Kas rodo, kad puoselėjame iliuziją, 
vadinamą idealizuotu savivaizdžiu? Šios mintys: 

„Aš ne toks kaip tie žmonės. Aš geresnis.“ 

„Niekada neklystu.“ 

„Dievas manimi didžiuojasi.“ 

„Nusikaltėliai ir kiti kenkėjai - ne žmonės.“ 

„Visi mato, koks aš geras. Vis dėlto reikia jiems priminti“ 

„Aš nepuoselėju tokių blogų minčių, kaip kiti žmonės, 

kodėl gi jie tokie nedori?“ 

„Jau žinau, kas esu ir ką turiu daryti. Man negresia vi- 

dinis konfliktas.“ 

„Esu pavyzdingas.“ 


„Nepakanka vien būti geram. Trokštu įvertinimo už 


gerus darbus.“ 


Atpažinti idealųjį aš ganėtinai sunku, nes jį slepia įman- 
tresnis šarvas nei paprastas neigimas. Neigimas tik apakina, 
o idealusis aš apraizgo pagundomis. Išeitis yra atsisakyti visų 
įvaizdžių. Tikrojo aš nereikia slėpti. Tikroji savastis yra visiš- 
kai priimtina ne todėl, kad esi labai geras, o kad esi vientisas. 
Tau nesvetimi visi žmogiški dalykai. 

Šioje kovoje svarbiausias sąjungininkas yra žinojimas; sau- 
gotis reikia smerkimo pinklių. Laikydamas save ar kirą blogu, 
klystančiu, menkaverčiu ir pan., siaurini savo akiratį. Žvelk 
toliau, ir išvysi, kad net didžiausias nevykėlis iš esmės yra 
vientisas. Kuo toliau žvelgsi, tuo labiau pamėgsi save. Tačiau 
nesitikėk to pajusti tuoj pat. Kurį laiką reikės patyrinėti jaus- 
mus, kuriuos iki šiol subriliai neigei, slopinai ir slėpei. Laimė, 
šie jausmai neamžini ir įmanoma iš jų išsivaduoti. Reikia ne 
viską atmesti, o su viskuo susitaikyti. Užjausti, kaip Jėzus ir 
Buda visus užjautė. Jie nieko nesmerkė, nes regėjo vienovę, 
pranokstančią tamsos ir šviesos žaismą. Tai tinka ir tavo dva- 
sinei kelionei. Žvelgdamas į save kaip į vienį, atleisi sau kaltes 


ir galų gale visiškai save pamėgsi. 


Vienio ir daugio priešprieša 
Sprendimas: pasiduoti būčiai 


Pagaliau priėjome prie sielos karo. Kad ir kaip keista, šis konf 
liktas vos pastebimas, nors ir esame linkę manyti, kad Dievo ir 


Šėtono mūšis turėtų būti titaniškas. Iš tiesų jis labai subtilus. 


Artėjant prie tikrosios savasties, stiprėja jausmas, kad esi visu- 
mos dalis. Tirpsta ir išnyksta ribos. Susiliejant į vienį užplūsta 
palaima. Šį puikų potyrį dar sudrumsčia paskutinė kliūtis. Ego 
šaukia: „O kaip aš? Nenoriu mirti“, - kaip ir piktoji ragana iš 
Ozo šalies burtininko, kuri paskutinį kartą surinka: „Tirpstu! 
Tirpstu!“ Vis dėlto ego buvo labai naudingas. Jis vedžiojo tave 
po nepaprastai įvairų pasaulį. O dabar laikas patirti vienovę. 
Nenuostabu, kad ego pajuto pražūties grėsmę - jis jau regi, kad 
greitai taps nebereikalingas ir praras valdžią. 

Ego klaidos paliekamos mirti. Kad taptum vientisas, reikia 
pasiduoti. Atsisakęs seno požiūrio į save, įgysi naują. Tiesa, 
žodis „pasiduoti“ ego nepatinka, nes jis reiškia žlugimą, val- 
džios praradimą, pasyvumą ir negalią. Tačiau pralaimėjus 
ginčą kas gi daugiau belieka? Žinoma, pasiduoti laimėtojui. 
Ber kokiose varžybose pasidavimas asocijuojasi su silpnumu, 
gėda, liūdesiu ir menkavertiškumu. Tai ego lygmens jausmai. 
Ne ego plotmėje pasiduoti yra natūralu ir priimtina. Tarki- 
me, motina, tenkinanti vaikų poreikius, ne pralaimi, nors gal 
kai kas pasakytų, kad ji dėl vaikų paaukoja savo poreikius. 
Deja, pastarasis požiūris klaidingas. Atsiduodamas iš meilės 
nieko neprarandi. Anaiptol, veikiau gauni. Tuomet savastis 
pranoksta ego poreikius ir troškimus, kurie niekada nekyla iš 
meilės. 

Protas pasiduoti negali. Šios būsenos neįmanoma realizuoti 
mąstymu. Reikia siekti grynosios sąmonės, kuri yra prieš atsi- 


randant minčiai ir žodžiui. Tai ir yra meditacijos tikslas — išei- 


ti iš mąstymo ir kartu konflikto plotmės. Šiuo metu daug kas 
mano, kad kiekvienas moka medituoti. Jeigu buvai pradėjęs 
medituoti ir paskui nustojai, siūlyčiau grįžti prie šios veiklos. 
Yra įvairių meditacijų. Tikriausiai mokeisi meditacijos, pade- 
dančios atsipalaiduoti arba vedančios į tylą. Šios meditacijos 
neabejotinai naudingos, ir visgi jų nepakanka. Efektyviausia 
meditacija keičia žinojimo galimybes. Jeigu vidinė kelionė nė 
kiek neišplėtė sąmonės, vadinasi, tikslas nebuvo pasiektas. 
Nesakau, kad kokia nors meditacija yra visiškai nepaveiki. 
Svarbu rasti sau tinkamiausią metodą. Kai kurie žmonės gero- 
kai pažengė praktikuodami paprastą širdies meditaciją - tyliai 
sėdėdami ir suteikdami dėmesį į širdį. Kitiems buvo labai nau- 
dinga tyliai sėdint užsimerkus susikoncentruoti į kvėpavimą. 
Šiaip ar taip, kiekvienas trokšta rasti tikrąją savastį. Tai gali 
padėti mantrų meditacija, atsiradusi iš indų vedų mokymo, ar 
budistų Vipasanos meditavimo technika, kurios du patikrin- 
tus metodus toliau trumpai aprašysiu. Kad ir ką darai, išlik 
susikoncentavęs į savo vienovės viziją. Tačiau meditacija netu- 
rėtų tapti sąlygojimu: nereikia savęs įtikinėti, kad gera nuotai- 
ka ar maloni būsena jau yra dvasios ramybė ir tyla. (Tiesusis 
Krishnamurtis įspėja, kad dvasiniame kelyje blogiausia yra 
patirti tai, ko tikėjaisi. Užuot priėjęs tiesą, pasukai šunkeliu, 
vedančiu prie senojo aš, tik „pagražinto“ maloniais jausmais.) 
Šešėlis iš esmės yra neigimas, užsispyrimas, slapta baimė 
ir užgniaužtos viltys. Jei meditacija efektyvi, visos šios kliūtys 


menksta. Sėkmingą dvasinę kelionę liudija šie potyriai: 


GYVENIMAS TAMPA LENGVESNIS, VIDINĖ KOVA SIL- 


PNĖJA. 
TAVO JAUSMAI IR VEIKSMAI DAROSI SPONTANIŠKESNI. 
PASAULIS NEBEŽADINA NEIGIAMŲ MINČIŲ. 


ATRANDI LAIMĘ PAPRASTUOSE DALYKUOSE. UŽTEN- 


KA VIEN BŪTI ČiA. 
STIPRĖJA SAVIMONĖ, ŽINOJIMAS, KAS ESI, 


JAUTIESI VIENTISO GYVENIMO DALIMI., 


Galbūt pasirodys, kad čia aprašyta ideali būsena, tačiau ši 
siekiamybė įgyvendinama, ir verta to siekti. Jeigu po kelių 
mėnesių praktikos nieko panašaus nepajutai, atsigręžk ir per- 
žvelk savo kelią. Nesakau, kad užsiimi netinkama meditacija. 
Kiekvieno kelionėje pasitaiko štilių, nes kai kuriuose ruožuse 
žengiame lėčiau. Didžiąją kelionės dalį įveikiame nejučia, nes 
vaikščiojame po atkampiausius pasąmonės užkaborius. Me- 
nininkai tai gerai žino, nes mūzos nepaklūsta tvarkaraščiui. 
Kita vertus, tikroji savastis gali slėptis ir dėl toliau išvardytų 
rimtų priežasčių. 

DIDELIS STRESAS. 

BMOCINĖ SUMAIŠTIS. 

IŠSIBLAŠKYMAS. 


DEPRESIJA IR NERIMAS, 


DISCIPLINOS IR PASIRYŽIMO TRŪKUMAS. 


|!  PRIEŠTARINGI KETINIMAI: BLAŠKYMASIS TARP ĮVAI- 


RIŲ GYVENIMO KELIŲ. 


Dvasinė kelionė yra nepaprastai veiksminga ir padeda įveikti 
vidines prieštaras. Vis dėlto nereikia tikėtis panacėjos. Dvasi- 
nis augimas labai subtilus. Daug nepažengsime, jeigu pernelyg 
trokšime rezultato arba dėmesį blaškys stresas ir kiti išoriniai 
trikdžiai. Kitaip sakant, vienovė yra vaistas nuo visų ligų, bet 
jis nepagydo iš karto. Vidinei kelionei reikia pasiruošti, t. y. 
pašalinti aukščiau aprašytas kliūtis. Stresas, depresija, nerimas 
ir išsiblaškymas nepraeis pusvalandį pasėdėjus užmerktomis 
akimis. Nuoširdžiai patariu meditacijai pasiruošti: net ir men- 
kas pasiruošimas duos rezultatą, koks būtų neįmanomas visai 
nepasiruošus. Tai karališkas kelias į sąmonę, o sąmonė yra 


vientisa. 


Santrauka 


Baigsiu tuo, kuo ir pradėjau: gydytojo polinkiu diagnozuoti, 
gydyti ir prognozuoti. Šešėlis atsispyrė daugeliui gydymo me- 
todų, vis dėlto, kai kuriems žmonėms pasisekė jį įveikti, ne 
tik didiesiems Budai ir Jėzui. Evoliucija pajėgi įveikti kliūtis, 
pastojančias jai kelią. Gamtoje pasižvalgius matyti, kad gro- 
žis, forma, tvarka ir gyvybė egzistuoja milijardus metų, o gy- 
dydamiesi šešėlį susitapariname su šia begaline energija. Prie 
visko, kas jau pasakyta ir atlikta, pridėsiu dar keletą paprastų 


principų. 


1. Patirdamas neigiamybę pripažink, kad ji kilo iš šešėlio. 

2. Priimk savo šešėlį ir jam atleisk. 

3. Panagrinėk sąlygas, kurios augina šešėlį, — tai stresas, 
anonimiškumas, leidimas kenkti, bendraamžių įtaka, 
pasyvumas, nežmoniškos sąlygos ir priešų ieškojimas. 

4. Pasikalbėk apie savo jausmus su psichoterapeutu, pati- 


kimu artimu draugu, geru klausytoju ar konsultantu. 


s. Pasinaudok fizinėmis pratybomis: mankšta, energetine 


treniruote, jogos kvėpavimu, gydymu uždedant ran- 


kas. 

6. Kad pakeistum bendruomenę, tobulėk pars, o projekta- 
vimas ir kitų smerkimas tik stiprina šešėlio galią. 

7. Medituok, kad patirtum grynąją sąmonę, kuri yra ana- 


pus šešėlio. 


Tad šešėlį siūlau gydyti vienovės vizija. Pasauliui pasidalijant 
į gėrį ir blogį, atitinkamai skyla ir savasis aš, o skilęs negali 
susivienyti. Tačiau egzistuoja ir kitas būties lygmuo, kuris yra 
vientisas. Senovės indų išminčiai, žvelgę į neregimą pasaulį, 
išvydo šią neapsakomą realybę. Prieš tūkstantmečius parašyti 
vedų veikalai pirmieji paskelbė: „Tie, kas tai pažįsta, tyli, o tie, 
kurie apie tai šneka, nepažįsta“ 

Žinoma, šis mokymas nedaug kam rūpėjo. Žmonės ieško 
to, kas pagelbėtų kasdieniuose rūpesčiuose. Praktiškai nepri- 


taikoma vizija beprasmė ir nieko neverta. Vis dėlto senovės 


išminčiai neketino nuvilti klausytojų. Anaiptol — jie norėjo 
įduoti žmonėms žemėlapį, vedantį prie sąmonės vienovės. 
Mano tikslas — perpiešti šį žemėlapį ryškiais, šiuolaikiniam 
žmogui suprantamais ženklais. Dabar pats spręsk, ar verta juo 
vadovautis. Šešėlis yra grėsmingas priešas, tačiau verta su juo 
susiimti. Kad ir koks jis galingas, vis tiek vienovė nepalygina- 


mai stipresnė, o kūrybos stebuklas padarė ją pasiekiamą. 


II dalis 


——————— 


DEBBIE FORD 


Susitaikykime su savimi, 
su kitais ir su visu pasauliu 


Nd 
mogaus ir jo sielos istorija tyrinėjama, studijuojama ir 


rašoma nuo pat žmonijos egzistencijos pradžios. Nors 
tai išnagrinėjo ir aprašė iškilūs visų laikų mąstytojai ir genea- 
lūs protai, daugelis vis dar klaidžiojame tamsoje, glaminami 
draugų, šeimos narių ir žvaigždžių elgesio, dažnai nesuvokda- 
mi net paties savęs. Nusivylę savo gyvenimu, vis dėlto veržia- 
mės pirmyn, kasdien puoselėdami viltis, kad kada nors stebu- 
klingai atsikratysime netinkamų polinkių ir įpročių. 
Velkame savo trūkumų pančius, kurių, regis, niekada ne- 
nusimesime, ir tylomis meldžiame jėgų įveikti polinkį tingi- 
niauti, išlaidauti, smaližiauti, pykti ir gelti. Tačiau vis tiek pa- 
siduodame žemiesiems potraukiams, žlugdome savo svajones 
ir ateitį. Kad paslėptume apmaudą, nutaisome džiugią miną — 
esą „viskas gerai“ — ir toliau trypiame savo orumą, patys griau- 
name rūpestingai parengtus savo gyvenimo planus. 
Augindami vaikus, gaudydami sėkmę, kaupdami pinigus 
atostogoms ar pensijai, net nesusimąstome, kas padėtų augti 


patiems. Sielos troškimą suvokti save užgožia kasdienės nau- 


jienos, šeimos rūpesčiai, sveikatos sutrikimai ar bendravimo 
problemos. Piktas kaimynas, nepatenkintas buvęs sutuokti- 
nis ar šunkeliais nuėjęs vaikas eikvoja tavo laiką ir santaupas, 
o tu jau nebetiki, kad kada nors išsipildys tavo norai. Kartais 
net užmirštame, kad kadaise troškome kitokio gyvenimo. 
Daug metų maitindamiesi tais pačiais nuodingais prisimini- 
mais, priprantame prie nykios kasdienybės ir romiai velkame 
šį jungą, nors toks gyvenimas visiškai neatitinka mūsų lū- 
kesčių. 

Bėda ta, kad pasidavę rutinai netenkame tikrojo gyveni- 
mo. Paviršutinišką kasdienybę persmelkiantis skausmas pri- 
verčia užmiršti praeitį ir nužudo ateities viltis. Jausdamiesi nu- 
vilti ir apgauti ar grauždamiesi, kad nusidėjome savo sąžinei, 
kenčiame nuo praeities šmėklų ir daugiau nieko gero nesitiki- 
me. Apimti cinizmo ir skepticizmo, pirštais badome kitus, o 
tokių pat savo kliaučių nepastebime. Automatiškas ego slopina 
nesaugumo ir gėdos jausmą skelbdamas, kad esame nekalti ir 
kad priešprieša yra normalus dalykas. Manome, kad ką nors 
pakeitę pasijusime geriau. Viliamės tapti laimingesni išspren- 
dę kokią nors problemą ar gavę trokštamą dalyką. Užuot su- 
griovę sieną tarp dabartinio savivaizdžio ir trokštamo aš, pasi- 
duodame netikro, vaizduotės sukurto aš valdžiai. 

Šis ydingas savivaizdis nuo mūsų slepia tikrąją savastį ir 
graso atimti gyvenime brangiausius dalykus. Kovodami su 
tamsoje tykančiais demonais, pamirštame džiaugtis, nejaučia- 


me pasitenkinimo ir meilės palaimos. Slėpdami savo tamsą, 


nepasinaudojame visomis galimybėmis ir nepatiriame gyve- 
nimo pilnatvės. 

Nors gimėme vientisi, dauguma gyvename tik iš dalies. 
O kiekvienas galėtume būti svarbia aukštesnio vienio dalimi. 
Galėtume šį pasaulį palikti puikesnį nei radome. Mums skir- 
ta atrasti autentišką savastį — būseną, kuri trykšta įkvėpimu, 
energija bei šviesa ir leidžia džiaugtis savo buvimu. Mums 
skirta įveikti visas negandas ir atskleisti visą savo sielos grožį, 
tačiau ne tą save, kurį pagimdė vaizduotė. Ant neįgyvendintų 
galimybių sąvartyno veši iliuzijų piktžolės, tačiau jos negali 
užgožti tikrųjų svajonių, kurias auginame ir puoselėjame vi- 
somis išgalėmis, — juk tai mūsų ateitis, kuri gali būti įgyven- 
dinama. Tačiau šias svajones temdo grėsmės šešėlis — tamsusis 
aš, jo paslaptys, užgniaužti jausmai ir slepiami potraukiai. 

Anot garsaus šveicarų psichologo C. G. Jungo, šešėlis yra 
asmuo, kuriuo nenorime būti. Šešėlis kartais krinta ant 1a- 
biausiai nemėgstamo šeimos nario, ant pareigūno, kurio elgesį 
smerkiame, ar ant įžymybės, nuo kurios purto. Jei viską tei- 
singai supratome, priėjome stulbinamą ir galbūt liūdną išvadą, 
kad šešėlyje slūgso visi erzinantys, bauginantys ir pasidygėtini 
svetimi bei savi bruožai. O šis atradimas padės suprasti dar 
vieną faktą: šešėlyje nuo artimųjų ir svetimų žmonių slepiame 
visas savo ydas, kurių niekas neturėtų sužinoti. 

Taigi jame kaupiame visas mintis, emocijas ir polinkius, 
kurie dienos šviesoje mus užkankintų nepakeliamu skausmu 


ar gėda. Užuot gydę, šiuos skaudulius dangstome, slepiame 


sielos užkaboriuose, kad šiukštu neužtrauktų gėdos ir var- 
go. Rašytojas Robertas Bly šešėlį vaizduoja kaip nematomą 
kuprinę, kurią kiekvienas nešiojamės ant nugaros. Nuo pat 
vaikystės į šias kuprines krauname viską, kas nepriimtina 
Šeimos nariams ir draugams. Bly sako, kad pirmuosius du 
dešimtmečius kraunamės kuprines, o paskui ieškome visko, 
ką jose paslėpėme. Šešėlis, suregztas iš paviršutiniškų ir vei- 
dmainiškų taisyklių, kurių patys nesilaikome, verčia ieškoti 
stabų ir demonų. Viskas prasidėjo nuo mokytojo, apšaukusio 
kvailiu, bendramokslio paryčių, neištikimos pirmosios mei- 
lės. Slaptoje savo kertelėje kiekvienas saugome skausmingas 
ir gėdingas akimirkas, ir, laikui bėgant, šie jausmai susilieja 
su šešėlio tamsa. Joje tvyro slaptos baimės, siaubinga gėda ir 
skaudi kaltė. Čia slepiasi praeities problemos, su kuriomis iš 
tiesų nesusidūrėme. Šešėlį gali mesti viena lemtinga krizė arba 
daug metų slopinami jausmai. Vos atsiradęs, šešėlis iš karto 
užstoja tikrosios mūsų esybės šviesą. Tada savastis sueižėja ir 
jau nebeįžvelgiame savo didybės, autentiškumo ir savęs nebe- 
mylime. Paskui šešėlis visai užtemdo akis. Dažnai patikime jo 
melu, kad esme menki, silpni, neverti meilės ir per kvaili, kad 
taptume savo gyvenimo žvaigždėmis. 

Taigi nuo tikrosios savasties mus atskiria ne kas kita, o 
mūsų pačių tamsa — užgniaužti ir nepripažinti asmenybės as- 
pektai. Tačiau kaip tik šiuose užkaboriuose, kur tūno baimės 
ir gėdos išstumtos realijos, rasime raktą, padėsiantį išlaisvinti 


savastį, kuria verta didžiuotis, kuri uždega ir įgyvendina ti- 


krąsias svajones bei tikslus ir kuri visai nepanaši į šmėklą, gi- 
musią iš ribotų galimybių ir neišgijusių žaizdų. Kaip tik todėl 
reikia patyrinėti šešėlio tamsą, atrasti ir susigrąžinti vientisą 
savastį, tikrąjį aš. Tad žvelkime vidun, pasidairykime po savo 
gyvenimo užkulisius. Čia rasime tikrosios savasties planą, 
modelį, viziją. 

Savo šešėlį pradėjau tyrinėti pereinamuoju gyvenimo 
tarpsniu, kai iš drovios paauglės virtau žavia mergina. Tuomet 
vieniša ir sutrikusi patraukiau ieškoti savęs. Labai stengiau- 
si save pamėgti, nors nepaprastai drovėdavausi visų: draugių, 
vaikinų, šeimos narių. Mėginau išsiaiškinti, kodėl taip nepasi- 
tikiu savimi. Nuo pat dvylikos metų mane nuolat trikdydavo 
negailestingi vidiniai balsai: „Kodėl taip pasakei?“ „Nebūk 
kvaila: jam niekada nepatiksi“ „Esi idiotė“ „Nekelk galvos 
taip aukštai, juk visi pavydės“ Ir taip be galo. Šie balsai mane 
visai supainiodavo: išgirsdavau, kad esu tik išpuikusi nevykė- 
lė, o po minutės jie girdavo mane, kad esu geriausia, nuosta- 
biausia protingiausia ir talentingiausia. 

Mano sieloje liepsnojo karas. Viena šalis sakydavo: „Tu pui- 
ki!“, o priešiška šalis atrėždavo: „Esi tik melagė.“ „Tu visiems 
patinki, nes esi miela!“, o po kelių minučių — „Tu tikra beširdė, 
kas gali su tavim draugauti?“ Šie balsai visiškai sutrikdydavo. 
Teigiamos ir neigiamos mintys sukeldavo tokią sumaištį, kad 
imdavau isteriškai raudoti arba klaidžiodavau klystkeliais, da- 
lydama savo meilę visiems, kam tik patikdavau. Mano elgesys 


buvo aiškinamas hormonų audra. Paauglėms dažnai pasitai- 


ko tokių krizių, bet aš elgdavausi perdėm dramatiškai, todėl 
kaimynai mane vadino artiste. Ilgainiui tapau prastos šlovės 
primadona - tikra šeimos bėda ir pajuokos objektu tarp pažįs- 
tamų, kuriuos labai linksmindavo mano sielos skausmas. Jau- 
čiausi vis bejėgiškesnė prieš vidinį triukšmą ir pagaliau priėjau 
išvadą, kad tikrai esu nevykėlė ir niekada nebūsiu gera, tačiau 
visomis išgalėmis stengiausi nutildyti tuos balsus įtikinėdama 
save, kad esu normali. Vis dėlto ramybės ir laimės akimirkų 
mano gyvenime pasitaikydavo vis rečiau, — tik kai užsimirš- 
davau klausydamasi puikios dainos ar įsitraukusi į žaidimą 
su draugais. Tačiau duše ar anksti rytą skubėdama į mokyklą 
vis sunkiau nutildydavau piktuosius balsus, kurie priminda- 
vo nedarnų bažnyčios chorą. Užuot užjautusi ir mylėjusi save, 
jaučiau neviltį ir apmaudą. Visai nukamuota vidinės sumaiš- 
ties, ėmiau ieškoti, kuo galėčiau užčiaupti tuos nepakenčia- 
mus triukšmadarius. Pirmiausia pamėginau pasisaldinti sau 
gyvenimą gardėsiais, ir, regis, šokoladiniai pyragaičiai su litru 
kokakolos padėdavo. Per vakarienę įsėlindavau į tėvų kambarį 
ir iš piniginių nugvelbdavau smulkiųjų kasdienei dozei. Gy- 
venimas iš karto palengvėjo, nes parduotuvė 7-Eleven stovėjo 
priešais mūsų namus Holivude, Floridoje, kitoje 46-osios ave- 
niu pusėje. 

Tačiau po kelių mėnesių šio vaisto jau nebeužteko. Tie 
šaižūs vidiniai balsai kažkaip pasidarė atsparūs saldumynams 
ir vėl gadindavo nuotaiką. Reikėjo naujų raminamųjų, kad 


galėčiau dėvėti šypseną, — nors ir ją šie bjaurūs demonai vis 


grasindavo „nuplėšti nuo veido“. Netrukus mano troškimas 
jaustis gerai pranoko norą būti mėgstama, patrauklia ir „pado- 
ria mergina“. Siekiau gerai jaustis bet kokia kaina ir netrukus 
saldumynus pakeičiau kai kuo stipresniu: išmėginau cigaretes 
ir narkotikus. Pirma marihuaną — ji niekada man nepatiko, — 
paskui „tabletes“, „raminamuosius“, kaip sakydavome anais 
laikais. Vėliau perėjau prie psichodelinių narkotikų ir visokių 
kitokių. Narkotikai ir populiarių dainų mantros padėdavo vi- 
siškai nusiraminti, ir taip dar ankstyvoje jaunystėje įpratau 
savijautą gerinti išorinėmis priemonėmis. 

Ilgainiui išmokau bet kokia kaina slėpti ir užgniaužti tuos 
grėslius impulsus, kurie anksčiau, išsiveržę į paviršių, trikdy- 
davo.mano elgesį, ir pamažu nekalta mergaitė, kokia kadaise 
buvau, pasitraukė, o jos vietą užėmė šauni, savimi pasitikinti 
persona. Kuo daugiau žaidžiau tamsoje su vidiniais demonais, 
tuo labiau stiprėjo noras slėpti gėdos ir menkavertiškumo 
jausmus. Kad kompensuočiau savo trūkumus, išoriniame pa- 
saulyje stengdavausi pasirodyti žavi, draugiška, šauni, samani. 
Mokytis buvo labai sunku, nes per pamokas vidiniai balsai 
nuolat blaškydavo dėmesį, bet vis tiek nešiodavau protingos 
visažinės kaukę, vildamasi, kad ja nuo visų pasislėpsiu, taip 
pat nuo savęs, ir niekas nesužinos, kad esu kvailoji Lindos ir 
Michaelo Fordų sesutė. 

Žvalgydavausi, ką dėvi turtingos mergaitės, ir pati iš tėvų 
kaulydavau madingų drabužių arba su būriu vaikų šeštadie- 


nio rytais vagiliaudavau prekybos centruose, kad tik niekas 


nesužinotų, jog esu iš vidurinės klasės žydų šeimos. Nema- 
niau, kad žydaite būti šaunu, nes apie žydaites iki soties pri- 
siklausiau bjaurių anekdotų, todėl stebėdavau žavias nežydes, 
paprastai šviesiaplaukes, ir jų bruožais papuošdavau rūpestin- 
gai puoselėjamą kaukę, slepiančią mano ydas ir trūkumus. 

Tada dar nesuvokiau, kokį žaidimą žaidžiu. Atradusi ne- 
priimtiną savo bruožą, išorėje ieškodavau jo pakaitalo, ir kaip 
tikra skulptorė lipdžiau naują save, vildamasi, kad trokštama 
aš pakeis tą gėdingą būtybę. Tačiau vis tiek nebuvo gerai: kad 
ir kaip dangsčiau nepriimtinus savo bruožus, pati širdyje žino- 
jau, ką slepia mano kaukė. Nors ir neįmanoma ja prisidengti 
nuo skvarbių akių, visgi dažniausiai man pavykdavo aplinki- 
niams apdumti akis. | 

Žmonės patikėdavo, kad šis iliuzinis pavidalas — tai aš. 
Juos viliodavau šypsodamasi ir demonstruodama gausius 
kasdienius laimėjimus. Kartais ką nors įtraukdavau į vieną 
mėgstamiausių savo dramų „Vargas man!“, kurioje vaidinau 
sutrikusią vargšelę. Kitaip sakant, įsigudrinau slėptis ne tik 
nuo kitų, bet ir — užvis geriausiai - nuo savęs. Nežinojau, kas 
esu ir ko iš tiesų noriu. Nesuprasdavau, kas mane taip nudžiu- 
gino arba paliko man emocinę tuštumą. Mane valdė šešėlis, 
nors pati didžiuodavausi, kad esu savo gyvenimo šeimininkė. 
Taip ir klaidžiojau savo tamsoje, kol mano persona nepradėjo 
trupėti. 

Dvidešimt septynerių metų, tarsi ištiškęs Hamptis Damp- 


tis, raudojau ant grindų narkomanų gydymo centre, o visagalė 


ir visažinė persona jau buvo mane apleidusi. Ber čia akis į akį 
susitikau su tikrąja Debbie Ford — su visomis ydomis, trū- 
kumais, išsižadėtais bruožais, talentais, pranašumais ir giliai 
paslėprais vidiniais poreikiais. Tada supratau, kad esu šis tas 
daugiau, nei galiu įsivaizduoti, ir kad esu tik viena iš šešių 
milijardų pažeidžiamų žmonių, trokštančių susitaikyti su savo 
tamsa. 

Per šį pamokomą susitikimą su savimi man ėmė aiškėti, 
kas iš tiesų esu ir kas verčia mane taip elgtis. Šiuo lemtingu 
gyvenimo tarpsniu pradėjau suprasti šešėlį ir jo poveikį man 
bei kitiems žmonėms, — tai suvokiau ne kaip vadovėlinę teori- 
ją, bet kaip tiesą, patirtą savo kailiu, kovojant su neigiamomis 
emocijomis ir užslėptu nesaugumo jausmu. 

Nežinojau, nei kas esu, nei kodėl čia esu, todėl jaučiau- 
si nepaprastai vieniša, ir gilus vienišumas mane pastūmėjo į 
vidinės tamsos — šešėlinio aš - pažinimo kelionę. Nuo tos at- 
mintinos krizės prasidėjo gyvenimas, apie kokį anksčiau nė 
nesvajojau. Ne tik ištyrinėjau, įsisąmoninau ir suvaldžiau savo 
elgesį, bet ir šimtams tūkstančių žmonių padėjau įžengti į ne- 
pripažintos savasties teritoriją ir atrasti naują gyvenimą. 

Išmintis, kuria dalinuosi septyniose naujausiose knygose, 
atspindi ne mano šviesą, o mano kovą su vidine tamsa (ir kar- 
tu galutinį vidinio karo pralaimėjimą), kuri kaip tik ir buvo 
mano kelrodis ir neišsenkanti įkvėpimo versmė. Šioje tamso- 
je klaidžiojau pirmą gyvenimo pusę, bėgdama nuo tikrosios 


savo aistros ir pašaukimo — vesti žmones į stebuklingą dvasinę 


kelionę, kurioje atsiveria didžiausios saviraiškos galimybės. 
Dabar dvasia - balsas iš aukštybių - man liepia tavęs paklaus- 
ti: ar esi pasiruošęs ieškoti tikrojo savęs, savo šviesos ir tamsos, 
gerojo aš ir blogo jo dvynio? Ar esi pasiruošęs pamilti tikrąją, 
vientisą, autentišką savastį ir išsilaisvinti iš nerimastingo kriti- 
ko — skilusio ego — gniaužtų? 

Prisilietus prie šešėlio, atsiskleis daug nuostabių ir svarbių 
tavo gyvenimo paslapčių. Ši paslaptinga kelionė nuves prie 
tikrosios savasties: čia būsi savimi, pažinsi savo trūkumus ir 
pranašumus, atrasi savo talentus, pripažinsi savo netobulumą 
ir žavėsiesi savo didybe. Už personos slepiasi būtent ta savastis, 
kuria trokšti būti, savastis, kuri save pažįsta ir gerbia žmogiš- 
kąją kelionę. Šią savastį atrasi išnaršęs paslėptus ir išsižadėtus 
savo lobius, o tada galėsi nesvyruodamas kalbėti savo balsu 
ir daryti tai, kas iš tiesų tau svarbu. Paradoksalu, kad kelias 
į tikrąjį gyvenimą kerta grėslią ir tamsią iliuzinio aš buveinę. 
Kad atrastum, ko ieškai, reikia susidurti su savo pabaisomis, 
nes šviesą slepiame tuo pačiu būdu, kaip ir tamsą. Toje realy- 


bėje, nuo kurios bėgi, gali rasti tai, ko taip sunkiai sieki. 


ŠEŠĖLIO ĮTAKA 


Neįžvelgiamoje sielos gelmėje tvyrantis šešėlis užvaldo visą 
gyvenimą. Jis nulemia mūsų galimybes, neįveikiamus potrau- 


kius ir kovos su jais būdus. Jis primeta mums nepaaiškinamus 


norus bei įgeidžius ir diktuoja, ką mylėti, o ką kritikuoti ir 
smerkti. Šešėlis pašnibžda, kokių rasių ar etninių grupių žmo- 
nės mums artimi, priimtini, kokią religiją išpažinti, už kokią 
partiją balsuoti, kokiais paaiškinimais tikėti ir kokius atmesti; 
pasako, kokio uždarbio esame verti ir kaip su juo elgtis: tau- 
pyti ar švaistyti. Be to, ne kas kitas, o šešėlis — slaptasis aš — le- 
mia, kiek sėkmės ir kiek nesėkmių parirsime. Jis verčia rūpin- 
tis sveikata arba nekreipti į ją dėmesio, apdovanoja antsvoriu, 
leidžia arba neleidžia patirti kokių nors malonumų, pasako, 
kiek galime duoti ir kiek imti. Šešėlis primeta vaidmenis, ku- 
riuos aklai atliekame visose gyvenimo srityse: nuo darbo iki 
meilės. Net nenutuokiame, kad išsigandę, kentėdami, ginčy- 
damiesi ar automatiškai dirbdami nejučia vykdome nerašytą 
jo scenarijų. Jei paliksime jį ramybėje, ši tamsa anksčiau ar 
vėliau išsiverš į paviršių ir netikėtai apkartins gyvenimą. 

Nuo šešėlio priklauso tėvų pagarba vaikams, tėvų sprendi- 
mas leisti vaikams pasirinkti gyvenimo kelią arba versti juos 
įgyvendinti neįmanomus idealus. Užspeisti į kampą, aršiai 
priešinsimės ar susigūšime? Šešėlio orakulas nuspėja mūsų 
elgesį ir viską, kas sudaro mūsų esybę. Jis nusprendžia, ar bū- 
sime aktyvūs ir kūrybingi piliečiai, ar nematomi pražuvėliai. 
Išvydę savo tamsą, suvokiame, kaip asmeninė istorija nule- 
mia santykį su aplinka ir su savimi. Todėl būtina ją atskleis- 
ti ir peržvelgti — būtina į dienos šviesą ištraukti visas šešėlio 
paslaptis ir susitaikyti su nekenčiamais savo potraukiais bei 


bruožais. 


Nuo šešėlio priklauso laimė, sėkmė, ramybė, nepritekliai, 
bendravimo problemos, karjera, charakteris, sąžinė, savivaiz- 
dis, žalingi potraukiai. Permainų knygoje rašoma: „Tada, kai 
išdrįsime pamatyti dalykus tokius, kokie jie yra, savęs neap- 
gaudinėdami, jų šviesa galbūt parodys kelią į sėkmę“ Kai 
nesvyruodami pasitiksime savo demonus, savasties durys at- 
sivers. 

Nesitikėk, kad užteks truputį pabėgioti savo tamsoje ar pa- 
sivaikščioti laisvą popiečio valandėlę. Norint perprasti šešėlį, 
pirma reikia pripažinti, kad tai, ką manai apie jį žinąs, yra 
niekai. Kad išlaužtume kalėjimo duris, kurias patys užraki- 
nome prieš daugelį metų, prireiks įniršusio liūto jėgos. Lai- 
mė, turime įgimtą aistrą augti ir tobulėti, atsiverti ir siekti 
vienovės. Neabejoju, kad kiekvienas turime bent vieną slaptą 
kertelę, kurioje puoselėjame troškimą tobulėti, ką nors įgyti, 
patirti. Kaip tik čia šešėlis kantriai laukia, kada ateisime ir iš 
pasąmonės tamsos išlaisvinsime savo galias. 

Susidūrę su vidiniais demonais, pirmiausia instinktyviai 
trokštame nusigręžti, o paskui norime derėtis, kad jie paliktų 
mus ramybėje. Tam ne vienas iššvaistome daug laiko ir pini- 
gų. O iš tiesų šiems patamsiams ir užgniaužtiems jausmams 
reikia skirti daugiausia dėmesio. Slėpdami nemėgstamus savo 
bruožus, nejučia užrakiname vertingiausias gėrybes. Reikia 
pasidarbuoti šešėlyje, kad taprume vientisi, nebekentėtume 
ir nuo savęs nebesislėptume. Tada nesislėpsime ir nuo viso 


pasaulio. 


Reikia priimti savo šešėlį, kad būtume laisvi ir gyvenimas 
nuskaidrėtų, kad galėtume atsiverti kitiems, kad nesidrovėtu- 
me savo finansinės padėties, praeities ir santykių ir kad nebijo- 
tume netekti personos ir parodyti žmogaus, kuriuo taip sten- 
giamės nebūti. Kai nesislapstome ir nesistengiame užgniaužti 
savinaikos impulsų, suprantame, kaip susikurti tvirtą pagrin- 


dą puikiai ateičiai, ir įgyjame jėgų bei motyvacijos to siekti. 


DUALISTINĖ SAVASTIS 


Klastingasis šešėlis perša mums iliuzijas apie tai, ką galime 
padaryti ir ko negalime. Taip pat jis verčia rūkyti, valkatauti, 
girtauti ir šlamšti nesveiką maistą. Šešėlis daro mus veidmai- 
nius, prispiria peržengti padorumo ribas ir nusikalsti sąžinei. 
Šias piktadarystes galima sustabdyti tik išvilkus jį į dienos 
šviesą ir ištyrus savo sielą. Kiekvienas turime visus žmogaus 
bruožus ir patiriame visus įmanomus jausmus — akivaizdžius 
ir slaptus, įsisąmonintus ir neįsisąmonintus. Viskas, kas bū- 
dinga žmonijai, būdinga ir tau — vadinamieji geri dalykai ir 
tie, kurie laikomi blogiu. Kaip atpažintume drąsą, jei nebi- 
jotume? Kaip galėtume būti laimingi, jei neliūdėtume? Argi 
matytume šviesą, jei nebūtume regėję tamsos? 

Visos šios priešybės persmelkia mūsų būtį, nes esame du- 
alistinės būtybės, draskomos priešiškų jėgų. Vadinasi, turime 


visus bruožus, kuriuos matome kituose. Esame mikrokosmo- 


sas makrokosmose — juk kiekvienas mūsų bruožas užkoduo- 
tas DNR sistemoje. Galime pasiaukoti žmonijos labui ir pul- 
ti į žiauraus nusikaltimo bedugnę. Peršvietus šešėlį sąmonės 
šviesa, atsiskleidžia visos priešybės, taip pat žmogiškoji bei 
dieviškoji savastys — pagrindiniai autentiškos žmogaus būties 
aspektai. Reikia atrasti ir priimti viską, kas esame, — savo gėrį 
ir blogį, šviesą ir tamsą, altruizmą ir savanaudiškumą, teisu- 
mą ir nesąžiningumą. Mums priklauso prigimtinė teisė būti 
vientisiems, turėti viską. Tačiau pirma pasiryžkime sąžiningai 
pažvelgti į save ir atsiriboti nuo vidinio kritiko. Tada pasikeis 
požiūris ir kartu visas gyvenimas — atsivers širdis. 

“Gera žinoti, kad kiekviena esybės dalis yra kuo nors ap- 
dovanota. Kiekvienas jausmas ir bruožas gali nurodyti kelią 
į vienovę. Mūsų tamsa parodo, kur ko nors trūksta, moko 
meilės, užuojautos ir atlaidumo ne tik kitiems, bet ir sau. 
Kai apglėbsime savo šešėlį, jis išgydys širdį ir suteiks naujų 
galimybių, priemonių ką nors pasiekti, ateities perspektyvų. 
Apšvietus šešėlį, slaptas emocijas ir varginančias nuostatas są- 
monės šviesa, pasikeis požiūris į save, į kitus ir į visą pasaulį. 
Kelionė per šešėlį yra sunki, tačiau ji neabejotinai veda prie 
meilės versmės. Tai ne tik meilė kitam žmogui, bet ir meilė 
kiekvienam žmogiškam bruožui, leidžianti aprėpti visus žmo- 
nijos turtus ir patirti savo dieviškumą. Susitaikę su vidiniais 
demonais, pajuntame ramybę ir esame pakantūs kitų tamsai. 
Galime atleisti, neteisti; širdis išsivalo nuo apmaudo. Tampa- 


me kuklūs kaip Ghandis ir tolerantiški kaip Martinas Lut- 


heris Kingas; turime ryžto ir jėgų susiremti su persekiotojais. 
Posakį „viskas iš Dievo malonės“ galima pritaikyti ir blogiui, 
kai žvelgiame į jį iš universalios visos žmonijos perspektyvos. 
Mūsų tamsa gali padėti perprasti elgesio priežastis — kodėl 
mūsų veiksmai kartais neatitinka sąmoningų ketinimų, kodėl 
esame tokie kritiški ir kodėl kasdienybę persmelkia rūpesčiai, 
kurie kelia galvos skausmą, drasko širdį ir įvaro ligą. Visiems 
pasitaikė patirti nepakeliamą emocinį skausmą, kurį turėjome 
paslėpti šešėlio tamsoje. Tai neišvengiama. Kad ir kur bėgtu- 
me, nuo to nepaspruktume. Šešėlį visada meta viena trauma 
ar daugiau skausmingų potyrių. Tačiau atradus šešėlyje sly- 
pintį lobį, nebereikės kaltinti tėvų, mokytojų ar praeities, nes 
šešėlis padeda įgyvendinti nuostabią ateitį.-Suvokę, kaip šešė- 


lis atsirado, įgysime nepaprastų galių ir gilios išminties. 


ŠEŠĖLIO ATSIRADIMAS 


Šešėlį įgyjame vaikystėje, kada sąmonė dar nesugeba rūšiuoti 
tėvų, rūpintojų ir visų aplinkos realijų siunčiamų žinių. Netgi 
geriausi rūpintojai neapsaugo nuo gėdos dėl tam tikrų bruo- 
žų. Gauname žinią, kad netinkamai pasielgėme, kad kokiu 
nors atžvilgiu esame blogi. Vaikams dažnai priekaištaujama 
dėl triukšmo. O tada trapus ir neišsivystęs ego, užuot pritildęs 
balsą ir palaukęs, kol bus galima triukšmauti, gali suprasti, 


kad būti spontaniškam yra blogai ir kitiems matant reikia 


tvardytis. O gal kas nors tave pavadino savanaudžiu, kai pa- 
griebei didžiausią pyrago gabalą. Užuot supratęs, kad pyragą 
reikia pasidalyti po lygiai, pamanei, kad būti savanaudiškam 
yra blogai ir šio bruožo reikia atsikratyti. Arba pradinėje mo- 
kykloje entuziastingai sušukai atsakymą į mokytojo klausi- 
mą, ir visų akys staiga nukrypo į tave, pasigirdo juokas. Užuot 
juokęsis su visais, pamanei, kad pasirodei kvailas, ir nuspren- 
dei daugiau nerizikuoti. Šios neigiamos žinios kaip virusai įsi- 
skverbia į pasąmonę, trikdo savivoką ir priverčia slopinti tuos 
asmenybės aspektus, kurie mums ar kitiems atrodo nepriim- 
tini. Kas kartą patyrę aršią kritiką ar griežtą bausmę, nesąmo- 
ningai atsiskiriame nuo tikrosios, arba autentiškos, savasties. 
Šis negatyvus filtras slopina džiaugsmą, aistras ir meilę. Kad 
apsaugotume savo jausmus, imame dangstyti tikrąją savastį 
susikurtu savivaizdžiu, kuris, mūsų manymu, turėtų visiems 
įtikti. Kas kartą atstumti giliname vidinį plyšį ir statome sie- 
nas, kad apsaugotume švelnią, pažeidžiamą širdį. Diena po 
dienos, potyris po potyrio, auga netikroji savastis. Statome sau 
tvirtovę, kur slepiame jautrumą, pažeidžiamumą ir visą neaiš- 
kią savo esybę, — už šių sienų nematyti, kas iš tiesų esame. 
Kol lanksti savastis dar nepavirto į sudiržusį ego idealą, tu- 
rime visišką saviraiškos laisvę. Į potyrius reaguojame gausybe 
emocijų. Kol neslegia gėda ir kaltė, įmanoma naudotis viso- 
mis savo galiomis. Tai reiškia, kad bet kada galime būti tuo, 
kuo norime būti. Niekas netrukdo reikalauti visų dėmesio 


arba prisiimti pavydžios, piktos sesers vaidmens. Kol dar neiš- 


mokome savybes skirstyti į geras ir blogas, turime neribotą sa- 
viraiškos laisvę. Tada nepaprastai lengva būti elegantiškiems, 
grakštiems, kūrybingiems, sąžiningiems, atkakliems, erotiš- 
kiems, stipriems, protingiems, godiems, šykštiems, tingiems, 
išdidiems ir kvailiems — kaip ir persirengti. Kada gyvenimas 
dar buvo žaidimas, leidome egzistuoti visoms savo sielos da- 
lims. Kasdien galėjome tobulai save išreikšti. O jei istorija ne- 
patikdavo, tereikėdavo nueiti į savo kambarį, apsigaubti pele- 
rina, pavirsti kitu personažu, — ir štai jau įmanoma perrašyti 
siužetą, pakeisti pabaigą ar visą pasakojimą. Galėjome dramą 
paversti komedija, o nuobodų epą - įdomia nuotykių istorija. 
Turėjome beribių galimybių ir noriai jas tyrinėjome. 

Kai atsirado šešėlis, tapome santūresni ir rimtesni, Tėvai, 
mokytojai ir visuomenė moko, kad kitų palankumą ir meilę 
galime pelnyti tik laikydamiesi nerašytų taisyklių. Iš moky- 
tojų, žiniasklaidos ir visos aplinkos sužinojome, kad vienoks 
elgesys yra blogas, nepriimtinas, o kitoks girtinas, pavyzdinis. 
Tada išsižadėjome visų savojo aš realijų, kurios neatitinka vi- 
suomenės normų arba ego idealo. Nuo tada ir praradinėjame 
save dėl visokių priežasčių: kad nebūtume įžūlūs ar kad nepa- 
sirodytume kvaili. 

Ieškojome būdų šias šiukšles išvalyti iš personos, kol kartą, 
kažkuo užsiėmę, apie jas užmiršome. Klausydamiesi įvairių 
nurodymų, kada kokią kaukę užsidėti, supratome, kad sau- 
giau pasikliauti autoritetais nei savo prigimtimi. Ir greitai 


emocijos labai nuskurdo. Saviraiškos galimybių gerokai su- 


mažėjo: iš begalybės liko tik kelios. Išmokome slopinti gy- 
vybingumą ir greitai prie to pripratome. Ilgainiui susikūrė- 
me personažą, kuris, mūsų manymu, turėtų būti priimtinas 
aplinkiniams, ir, galimas dalykas, jį tebevaidiname. Gal ką 
nors ir pakeitėme, tačiau atidžiau pažiūrėjus matyti, kad savo 
esmės neperkūrėme. Tikriausiai, kaip ir visi žmonės, šiek tiek 
pasitaisėme, pasipudravome ir tik tiek tepasikeitėme. Tad įko- 
pus į ketvirtą dešimtį pasirinkimo galimybės visai sumažėjo. 
Valgome tą patį maistą, nešiojame tuos pačius drabužius, vie- 
nodai pramogaujame. Svajojame apie tuos pačius, jau nusibo- 
dusius dalykus. 

“Tačiau nuolat sąmonėdami pastebime, kaip apsiriboja ir 
susikausto persona, tad ieškome, kaip išsivaduoti nuo šešėlio, 
kuris mus slogina, o pats siautėja. Jei paliksime jį likimo va- 
liai, jis mūsų nepaliks: sugriaus santykius, atskirs nuo mylimų 
žmonių, neleis pakeisti pasenusių darbo metodų, mūsų laimę 
bei gerovę trikdys žalingais polinkiais ir įpročiais. Jis uždengs 
akis, kad nematytume įspėjamųjų ženklų apie smurto grės- 
mę ar prastą sandorį. Nuolat būsime kuo nors nepatenkinti 
ir negalėsime padėti artimiesiems, kai jiems labiausiai reikės 
pagalbos kovojant su savo pabaisomis. 

Kiekvienas ego pagrindu susikūrėme tapatumą ir pasirin- 
kome sau priimtiną vaidmenį, kuris riboja saviraišką. Užuot 
buvę savimi, stengiamės atitikti įsivaizduotą idealą. Ir ilgai- 
niui šešėlis užkloja beveik visą susiaurėjusią mūsų būtį. Gal- 


būt tas vaidmuo buvo sukurtas kokiam nors savyje atrastam 


trūkumui kompensuoti arba stengiantis atitikti tėvų, globėjų 
ar draugų lūkesčius — vienaip ar kitaip, jeigu vaidinsime tą 
ego primestą dramą, užmiršę kitus gyvenimo aspektus, kurie 
galbūt ne mažiau džiugintų, galų gale gyvenimas pavirs ny- 
kia, beprasme, beskone tuštuma. Uoliai atliekamas primestas 
vaidmuo įsitvirtina ego struktūroje. Retai kada nukrypstame 
nuo susikurto tapatumo, nes tada esame pasinėrę į iliuzinio 
neigimo būseną, patikime, kad tai tikras tapatumas. Pasižval- 
g€ po savo pasaulį, dauguma pastebime, kokie riboti šie pasi- 
kartojantys vaidmenys. 

Žinoma, gerokai lengviau pastebėti draugų ir šeimos narių 
vaidmenis nei savo. Akivaizdu, kad ta kvaiša Tėvų ir mokyto- 
jų asociacijos savanorė prisiima daugiau darbo nei priklauso 
(o vėliau skundžiasi, kad sunku); aiškiai matyti, kad dabišius 
kaimynas tik vaidina pavyzdingą šeimos galvą, o iš tiesų turi 
meilužę. Pastebime ir liežuvautoją, kuris žino viską apie visus 
(ir tik ieško progos tai pagarsinti). Be to, pažįstame verksnę 
kaimynę, kuri visada kuo nors skundžiasi (kas nors sugedo ar 
vyras per mažai uždirbo). Taip pat nesunku pastebėti amžiną 
optimistą — kompanijos sielą — ar pasienyje susigūžusį nykū- 
ną. Kad ir kaip keista, bet kokio sau primesto vaidmens, netgi 
nuobodaus, apgailėtino, skurdaus, nykaus, laikomės visą gy- 
venimą, ir žinome priežastį, kodėl negalime daugiau pasiekti 
ar praturtėti. Patys nesusivokdami metų metus vaidiname tą 
patį personažą ir labai retai (jei iš viso pasitaiko) ryžtamės 


prisiimti naują, nepažįstamą vaidmenį arba peržengti įprastos 


saviraiškos ribas. Gyvendami mitinėje realybėje, kurioje rei- 
kia gintis, ką nors sunaikinti ar uždaryti, ir slėpdami unika- 
lius ir įdomius savo bruožus, išsižadame teisės patirti aistrą ir 
ramybę. Siekdami tobulo gyvenimo, tobulo vaidmens, tobu- 
los personos, niekada nepatirsime gyvenimo pilnatvės — net 
jeigu šiuos idealus įgyvendintume, - juk nesame tik ego idealą 
atitinkantis savybių rinkinys. Jeigu stengsimės parodyti tik 
tuos savęs aspektus, kurie, mūsų manymu, užtikrina kitų pa- 
lankumą, užgniaušime kai kuriuos vertingiausius ir įdomiau- 
sius savo bruožus ir visą gyvenimą vaidinsime tą pačią seną 
dramą. 

“ Ieškant saugumo ir patikimumo, mažėja saviraiškos prie- 
monių ir galimybių. Rytoj būsime tokie, kokie buvome va- 
kar, nes rinksimės tik tuos vidinius išteklius ir elgesio mo- 
delius, kurių nesidrovime kitiems parodyti. Uždarę vidinius 
demonus, bijosime jų klastos, be to, negalėsime atskleisti ir 
kompetentingos, galingos, sėkmingos, patrauklios, žavios ir 
protingos savo asmenybės dalies. Daugiausia dėl šios priežas- 
ties ir jaučiame nuobodulį, kuris persmelkia ne vieną gyve- 
nimo sritį. 

Kai kuriuos savo bruožus atskirdami nuo savęs, slopiname 
savo spontaniškumą, aistrą, kūrybingumą. O žmogus įdomus 
tuo, kad slaptumoje laiko gausybę savo kūrybingumo ir galios 
išteklių, kurie trokšta išsiveržti iš šešėlio ir įsilieti į visumą. 
Turime didžiulę atsargą nuostabių jausmų, laukiančių progos 


jaudinti kūną potyriais, kurie pakylėtų sielą į aukštesnį laimės 


ir džiaugsmo lygmenį. O pamiršę savastį ir atsiriboję nuo jos 
vidinėmis kliūtimis, emocijų stabdžiais, beribio savo potenci- 
alo neatskleisime. 

Jeigu trokštame susigrąžinti įkvėpimą kurioje nors gyveni- 
mo srityje, reikia tik pasižvalgyti, kokių šešėlio aspektų ir rea- 
lijų iki šiol nenorėjome pastebėti, rasti saugų ir tinkamą būdą 
jiems pasireikšti ir vėl juos pakviesti į sceną. Turime ryžtis 
pažvelgti į visus žmonijos veidus, antraip nuo scenos nustumti 
ir uždaryti personažai tykiai užvaldys slaptą mūsų pasaulį. O 
perprasti ir branginti mūsų vienovę bei savitumą gali tik ne- 
cenzūruota savastis. Tad kiekvienam personažui reikia rasti 


tinkamą vietą — tik taip užbaigsime vidinį karą. 


SUSIDRAUGAUKIME SU ŠEŠĖLIU 


Kad suvoktume šešėlio svarbą, pamėginkime įsivaizduoti pa- 
sakojimą be konflikto arba herojų, kurio taip ir neiššaukė į 
dvikovą lygiavertis priešas. Jei piktasis nepastotų herojui kelio, 
joks herojus neegzistuotų. Tad, jei Rytų posakis „nusidėjėlis 
ir šventasis tik keičiasi vaidmenimis“ teisingas, aukštosios ir 
žemosios mūsų prigimties priešprieša sukuria įtampą, kuri yra 
ne kas kita, o žmonijos evoliucijos varomoji jėga. Gyvenimui 
tinka tas pats principas, kaip ir gerai literatūrai: berojai jėga 
turėtų tik prilygti savo priešams. O evoliucijos dramoje šešėlis 


yra pats įdomiausias veikėjas. Jis pavojingas tik uždarytas ir 


tramdomas tamsoje. Tik tada jis gali pakišti koją, niekais pa- 
versti dietą, sugadinti santykius ir sužlugdyti svajones. Tačiau, 
jei šešėliniai personažai taps vientisos savasties dalimis — ga- 
lingomis ir spalvingomis gerosiomis jėgomis, — jie padovanos 
daug vertingos patirties, padės sukurti nuoširdžius santykius, 
kasdienybę pripildys juoko ir saviraiškos galimybių. Mūšio 
su savo tamsa niekada nelaimėsime neapkęsdami savęs ar 
save slopindami: tamsa tamsos nenugali. Reikia pamilti vi- 
dinę tamsą ir su ja susitaikyti — tada ją suprasime, o. paskui ją 
transcenduosime. Sun Tzu garsioje knygoje Karo menas sako: 
„kad pažintum savo priešą, pats sau turi būti priešu.“ O mūsų 
priešas yra mus trikdantis impulsas, kurio nesuvokiame. Kol 
neigsime, slopinsime slaptus savo potraukius ar menkinsime 
jų svarbą, kol laikysime juos žemaisiais, nepriimtinais, tol ne- 
pažinsime jų išminties. O ieškodami šešėlio lobių ir priimda- 
mi jo dovanas, griaunamąją jo galią paversime sau naudinga 
jėga. Negana to, savo pavyzdžiu padėsime ir kitiems išsigydyti 
tas sielos dalis, kurios neatitinka visuomenės primetamo sce- 
narijaus ir ego idealo. 

Galime tapti šventi viduje slypintiems nusidėjėliams suteik- 
dami saviraiškos laisvę, — ne toleruodami netinkamą elgesį, o 
šešėliniu potraukiu ar savybe pasinaudodami kaip priemone 
palaikyti savo ar visuomenės vienovę. Kuo laisviau galėsime 
išreikšti tamsiuosius savo potraukius, tuo mažiau reikės bijoti 
aklinos jų tamsos. Galbūt dabar sunku suprasti, kaip įmano- 


ma pasinaudoti grėsmingu ar nepriimtinu savo bruožu, bet 


pažadu: šioje kelionėje paaiškės, kad kiekviena savybė, jaus- 
mas ir potyris gali būti naudingas. 

Geriausiai seksis įgyvendinti savo galimybes, kai šešėlyje 
suieškosime kadaise ten paliktas sielos dalis. Susidraugavę su 
šešėliu, jame rasime Dievo žemėlapį, kuris, jei teisingai su- 
prasime jo ženklus ir jų laikysimės, padės atrasti tikrąjį savo 
pasaulį. Čia sutiksime savus žmones ir atliksime mums skir- 
tas užduotis. Apkabink savo žvėrį, ir išeisi į laisvę. Regėsi visą 
savo didybę. Tada vidinis pasaulis bus turtingesnis ir pras- 
mingesnis, o išoriniame pasaulyje patirsi daugiau džiaugsmo. 
Tada mėgausiesi visuma ir nesigrauši dėl netobulo aš, kuris, 
šiaip ar taip, tėra tik dūmas ar atspindys veidrodyje. Kodėl 
tik dūmas ar atspindys veidrodyje? Todėl, kad personai at- 
rinkome tik priimtinus savo bruožus, o kitus — svarbiausius, 


produktyviausius ir spalvingiausius - palikome. 


ŠEŠĖLIO KAUKĖ 


Atskleidę savo sielos dalis, kurias įpratome gniaužti, suvoksi- 
me, kodėl tam tikrose srityse laisvai save išreiškiame, o kitose 
elgiamės kaip robotai. Baimė spiria dėvėti nesuskaičiuojamą 
daugybę kaukių, dangstytis ir susikurti personą, tarkime, 
drabužį, kuris paslepia viską, kas iš tiesų esame. Nepailsdami 
glaistome savo fasadą, kad tik niekas neįžvelgtų gėdingų min- 


čių, troškimų, impulsų ir praeities. Šį rūbą, kaukę verčia dėvė- 


ti viešumoje ne kas kitas, o šešėlis. Ar būsime draugijos siela, 
ar ilsėsimės atsiskyrę nuo pasaulio, vienumoje? Ar be atvangos 
dirbsime, trokšdami pasiekti daugiau už kitus, ar ištisas va- 
landas drybsosime priešais televizorių ir internete naršysime 
pašnekesių svetaines? Persona neatsirado atsitiktinai: ji buvo 
sukurta pačioms nemėgstamiausioms mūsų sielos dalims už- 
dengti ir kompensuoti, mūsų manymu, didžiausiems trūku- 
mams. 

Ši apgaulinga savastis turi tik vieną tikslą: paslėpti visas ne- 
mėgstamas ir nepriimtinas sielos dalis. Jeigu vaikystėje sužeidė 
impulsyvūs tėvai, galbūt išsijuosę kuriame ramaus ir santūraus 
žmogaus savivaizdį. Jei kentėjome nuo mokymosi sutrikimų, 
galbūt stengiamės spinduliuoti meilę ir šilumą, kad tik niekas 
nepastebėtų to, ką laikome savo negalia. Už stropaus, neprie- 
kaištingos išvaizdos ir puikių manierų darbuotojo personos 
gali slėptis vaikystės gėda, kad buvai auginamas socialiai rem- 
tinos mamos. Tokį savivaizdį surenkame iš įžeistų, sutrikdytų 
ir įskaudintų savo sielos dalių. Nors kurį laiką jis padeda ap- 
gauti kitus ir save, galų gale vis tiek išvysime tą žaizdą, kuriai 
uždengti susikūrėme kaukę. 

Kad šios ydingos savasties niekas neaptiktų ir neatskleistų, 
gudriai laviname savybes, priešingas toms, kurias stengiamės 
paslėpti. Taip kompensuojame nepriimtinas savo sielos dalis, 
tikėdamiesi, kad niekas jų nesuuos ir daugiau nepatirsime su 
jomis susijusių neigiamų jausmų. Nesaugumo jausmo kamuo- 


jamas žmogus galbūt „dėvi“ arogantišką, visažinę personą, 


visiems skelbiančią, kad jis pasitiki savimi. Tas, kuris siekia 
žymių žmonių draugijos arba mėgsta girtis savo laimėjimais, 
galimas dalykas, jaučiasi nevykėlis ir nori atrodyti šaunesnis 
nei yra. O žmogus, kuris jaučiasi silpnas, veikiausiai rinksis 
darbą ar partnerį, kurie padėtų atrodyti stipresniam. 

„Persona mus įtikina, kad visiškai save pažįstame: esame 
tas žmogus, kurį matome veidrodyje ir vaizduotėje. Tačiau 
pradėję pasakoti istoriją „Tai esu aš“, užtrenkiame duris ki- 
toms galimybėms. Taip prarandame teisę rinktis, nes nega- 
lime nukrypti nuo savo vaidmens, ir mus užvaldo pačių kū- 
rinys — nuspėjama persona. Tada beribio savo potencialo jau 
nebematome. Tik nustoję apsimetinėti, — tada nereikės slėpti 
ir kompensuoti savo trūkumų ar pranašumų, - galėsime lais- 
vai išreikšti tikrąją savastį ir daryti sprendimus, leidžiančius 
susikurti tokį gyvenimą, kokio iš tiesų trokštame. Nuslūgus 
iliuzijų transui, — kai nebesuksime galvos, kaip visiems įtik- 
ti, ką pamanys kiti ar kaip aš atrodau, — galėsime atsiverti 
ir pasinaudoti galimybėmis, kurios būtų dingusios, jei toliau 
būtume vaidinę savo dramą ar dangstęsi kauke. 

Visomis išgalėmis stengiamės būti ne savimi, atitikti ego 
idealą. Siekiame būti geresni, stipresni, tvirtesni ir saugesni. 
Tada nejučia imame įrodinėti pasauliui, kad savo pranašu- 
mais išsiskiriame iš minios, arba stengiamės su ja susilieti, kad 
niekam nekristume į akis. Kabinamės nagais į personą, kuri, 
mūsų manymu, padės įgyti trokštamą pripažinimą arba atleis 


už tai, kad slepiame žiburį po puodu ir neįgyvendiname savo 


svajonių. Sąmoningai ir nesąmoningai elgiamės taip, kad ki- 
tiems padarytume tam tikrą įspūdį, kuriuo, mūsų manymu, 
galėtume laimėti meilę, pagarbą, gailestį. Taip elgiamės, kol 
įgriūva sienos. 

Amanda labai graužėsi metusi studijas koledže ir baisiai 
gėdijosi, kad dauguma giminaičių iš mamos pusės - klystke- 
liais nuėję prasčiokai. Todėl ji didžiulėmis pastangomis lipdė 
personą, kad paslėptų savo gėdą ir pelnytų pripažinimą tų, 
kuriuos gerbė. Ji įsitaisė mokslo įstaigoje ir įgijo protingos, pa- 
slaugios ir nepakeičiamos darbuotojos reputaciją, tačiau, kad 
ir kiek ji rausdavosi po knygas ir triūsdavo, dažniausiai vaka- 
rais jausdavosi „nepakankamai kompetentinga“. Trokšdama 
kompetencijos, ji nusprendė grįžti į koledžą ir tikėjosi, kad 
įgijusi laipsnį iš bemokslės gatvės mergiotės pavirs rafinuota, 
išprususia moterimi. 

Vieną vakarą ji atėjo į psichologijos paskaitą, kuri nepa- 
prastai pamalonindavo jos profesinę personą. Čia ji didžia- 
vosi savimi, nes pelnė pažangios studentės reputaciją. Tačiau 
dėstytojui paskelbus savaitės užduotį, Amanda susigūžė gė- 
dos šešėlyje. Visa nustėro išgirdusi, kad reikės sudaryti labai 
detalų savo genealoginį medį, nurodant visų šeimos narių 
išsilavinimą ir profesiją. Atlikdama užduotį — genealoginia- 
me medyje žymėdama nuo narkotikų priklausomus, netur- 
tingus ir neišsilavinusius šeimos narius — ji akis į akį susidū- 
rė su savo graužatimi ir gėda dėl prastos šeimos reputacijos. 


Menkavertiškumo jausmas staiga taip išaugo, kad jokia per- 


sona negalėjo jo uždengti. Vėliau tą savaitę ji perskaitė savo 
pranešimą, peržvelgė išsamų genealoginį medį ir, užuot pa- 
sidžiaugusi gerai atliktu darbu, nukaito iš gėdos. Tiek metų 
bėgusi nuo šešėlio ir jį dangsčiusi, persona palūžo nuo vienos 
užduoties. | 

Kai kurie iš mūsų dar jaunystėje suvokiame, kad, kaip 
Amanda, stengiamės būti tuo, kas nesame. Užuot buvę savi- 
mi, norime supanašėti su kokiu nors žmogumi, todėl nejučia 
perimame jo fasadą, nesuvokdami, kad matome tik netikrą 
savastį. Šiaip ar taip, kelyje į laisvę, saugumą ir autentiškumą 
būtina pripažinti, kad nešiojame iš esmės tą pačią kaukę, ku- 
rią užsidėjome prieš 20, 30 ar net 40 metų. Ir dabar autentišką 
savastį, rėkiančią, kad ją pagaliau pastebėtume, rūpestingai 
slepia kaukė — netikra savastis dengia tikrąją. 

Įsivaizduok: kai buvai mažas, močiutė tau padovanojo, tar- 
kime, stebuklingą pinigėlį. Kad jį išsaugotum, kažkur paslėpei, 
o paskui negalėjai rasti. Ar po kelių dešimtmečių galėtum prisi- 
minti, kur jį nukišai? Ar dar prisimintum, kad iš viso jį paslėpei? 
Tas pats pasakytina ir apie tikrąją savastį. Tiek metų ją slėpęs, 
jau užmiršai, kad kadaise ji tau buvo svarbiausias dalykas. 

“| Žmonių pasirinkti fasadai labai įvairūs: jie priklauso nuo 
kilmės, tėvų, aplinkos ar vertybių, o šiuo metu labiausiai pa- 
plitusios kaukės niekuo nesiskiria nuo nešiotų prieš šimtme- 
tį. Ir šiandien pastebime tik šiek tiek patobulintą gundytoją, 
dabišių, draugijos sielą, amžiną optimistą, „kietuolį“, kanki- 


nį, gerą mergaitę, gerą berniuką, šaunų vaikiną, smurtautoją, 


chuliganą, gyvatę, intelektualą, gelbėtoją, verksnį, pokštinin- 
ką, vienišių, auką ir perfekcionistą. Tai šiuolaikinės senųjų, 
pasikartojančių archetipų versijos. Bėda ta, kad dangstyda- 
miesi kaukėmis, personomis nematome tikrojo savęs ir savo 
galimybių, o kompensuodami savo tamsą, nejučia praranda- 


me tikrąsias savo galias, svajones ir kūrybos kibirkštį. 


SLAPTO GYVENIMO ATSKLEIDIMAS 


Kai turime paslapčių, šešėlis klesti. Tą akimirką, kai už durų 
paliekame vieną ar kelias savo sielos dalis, slaptasis pasaulis 
sujunda. Dvylikos žingsnių programos taiko tokį posakį: 
„Susergi nuo savo paslapčių.“ Iš ilgametės darbo su žmonėmis 
patirties galiu pasakyti, kad tai tiesa. Tačiau slapto gyvenimo 
nėra ko gėdytis, juk dauguma jį turime, kaip ir viešąjį. Pasau- 
liui rodome viešą personą, o savo slaptybių niekam neatsklei- 
džiame. Paslapčių pasaulį susikūrėme gėdingiausioms savo 
realijoms saugoti. Tai gali būti gyvenimo sritis, kurią drovi- 
mės atskleisti, arba elgesys, kuris, mūsų manymu, nepatiks 
artimiesiems. O gal tai koks nors mūsų valiai nepasiduodantis 
gyvenimo aspektas: įprotis ar žalingas potraukis, arba iliuzija, 
kad bijome kalbėti viešumoje. Stengiamės nuslėpti bet kokį 
prie kaukės nederantį elgesį. Nors vakare rėkiame ant savo 
vaikų, dieną esame malonūs ir dėmesingi kiekvienam sutikta- 


jam. Namie ištisas valandas žiūrime tuščias televizijos laidas 


ir žaidžiame kompiuteriu, o kolegų akyse dedamės tikrais in- 
telektualais. Slapta svetimaujame, tačiau stengiamės išlaikyti 
santykius su pastoviu partneriu; gyvename iš tėvų pinigų, bet 
viešumoje didžiuojamės profesine sėkme. 

Viduje laikoma gėda verčia apsimetinėti, ir galų gale virsta 
elgesiu, apnuoginančiu tas gyvenimo realijas, kurias stengė- 
mės slėpti. Dieną naktį tramdome slaptus potraukius, tačiau 
kiekvieną akimirką mūsų savigarba gali subliukšti. Slepiamas 
nesąžiningas elgesys - suklastoti čekiai ar slepiami mokesčiai — 
vis tiek kartą iškils aikštėn. O dangstomas vienišumo jaus- 
mas gali prasiveržti nakties tyloje kaip nenugalimas potraukis 
užpildyti vidinę tuštumą saldumynais, alkoholiu ar ramina- 
maisiais. Įniršis, kurį užgniaužėme prieš keletą dešimtmečių, 
galbūt dabar verčia pykti ant vaikų ar bartis su sutuoktiniu, 
o potraukis prie nepatikimų ir šiurkščių partnerių veikiausiai 
atsirado iš pasidygėjimo savo tėvo palaidumu. Galimas daly- 
kas, kad jaunystėje sutrikdytas seksualumas dabar žadina por- 
nografijos ir nesaugaus sekso geismą. Kad išsilaisvintume iš 
nevaldomų kompulsijų, kurios verčia slapstytis, turime ieškoti 
tinkamų būdų išreikšti slopinamus polinkius, — tik taip išsiva- 
duosime nuo elgesio, kuriuo patys sau griauname gyvenimą. 

Matju vadovavo prestižiniam medicinos universitetui. Jį 
gerbė kolegos, jis turėjo mylimą žmoną ir tris sveikus vaikus. 
Nors aplinkiniams jis atrodė tikras laimės kūdikis, tačiau pats 
bodėjosi savo protu ir šlove. Kartą vėlai vakare grįžęs iš darbo 


Matju įsijungė televizorių. Susižavėjęs viena filmo aktore jis 


nusprendė paieškoti jos internete. Naršydamas viename por- 
nografiniame puslapyje paspaudė ant vietinio striptizo klubo 
reklamos. Vaizdai jį labai sujaudino. Įsiaudrinusi vaizduotė 
pakišo mintį užsukti į klubą per artimiausią išeiginę. Truputį 
jaudindamasis ir būgštaudamas jis planavo būsimą nuotykį: 
klubas yra kitoje miesto pusėje, tad užsidės beisbolo kepuraitę 
ir ten nusigaus, nekrisdamas pažįstamiems į akis. 

Netrukus Matju tapo nuolatiniu klubo lankytoju. Jį neju- 
čia apžavėjo viena šokėja ir jis ėmė su ja susitikinėti. Klimp- 
damas į šią avantiūrą, žmonai regzdavo vis painesnes istorijas. 
Ėmė važinėti į konferencijas kuo toliau nuo namų, kad visą 
savaitgalį niekieno nepastebėtas galėtų mėgautis nederamu 
malonumu. Seksas su žmona retėjo ir vis mažiau jaudino, o 
nuotykių troškimas augo ir vertė vis daugiau rizikuoti. Matju 
netgi ėmė nuolat pirkinėti meilužei erotiškus apatinius ir kito- 
kius sekso reikmenis, kad ji kaitintų jo aistrą. 

Vieną savaitgalį Matju žmona Marija paėmė jo mašiną, 
kad nuvežtų vaikus į teniso treniruotę, ir atidariusi daiktadėžę 
pastebėjo dar nematytą vaistinėlę. Nuvežusi vaikus ji sustojo 
automobilių aikštelėje ir — lyg nejučiomis — vaistinėlę atidarė. 
Ir apstulbo dėžutėje radusi sukimštus apatinius, prezervaty- 
vus ir visokius sekso žaisliukus. Norėdama sužinoti, kiek pa- 
žengė vyro neištikimybės istorija, ji ėmė tikrinti jo kreditinės 
kortelės ir mobiliojo telefono sąskaitas, žiūrinėjo jo lankomus 
interneto puslapius. Kelias savaites stebėjusi vyro elgesį, ji su- 


prato, į kokį slaptą gyvenimą jis pasinėręs: striptizo klubai, 


pasimatymai, gausybė vienos nakties nuotykių. Keletą savai- 
čių Marija tyliai kentėjo, bet paskui ryžosi atskleisti Marju 
savo atradimą. O jis, slaptam romanui staiga iškilus aikštėn, 
neturėjo kur akių dėti ir buvo priverstas susidurti su nepaten- 
kintais savo geismais, kurie atvėrė prarają tarp viešos jo per- 
sonos ir slapto pasaulio. Apsiraminęs ir aiškiai suvokęs savo 
elgesio padarinius, jis pats apstulbo, kad šešėlis jį pastūmėjo į 
tokią avantiūrą, kuri anksčiau jam atrodė neįmanoma. Kaip 
ir daugeliui nuo sekso priklausomų žmonių, Matju reikėjo pa- 
galbos, ir netrukus jis suprato, kad iš tiesų jis troško ne sekso, 
o dėmesio, įvertinimo, džiaugsmo. Jei būtų laiku supratęs ir 
pripažinęs slaptus savo poreikius, būtų ieškojęs tinkamų prie- 
monių jiems patenkinti ir būtų išvengęs šios sumaišties. Deja, 
pavergtas šešėlio, jis prarado šeimą ir garbę. 

Jau daug metų savo seminaruose dažnai girdžiu panašias 
istorijas. Žmonės nejučia pasielgia prieš savo valią. Svarbu su- 
vokti, kad jei šešėlinę realybę, savo potraukius ir užgniaužtus 
jausmus paliksime likimo valiai, jie mūsų nepaliks. Mano bi- 
čiulis dr. Charlesas Richardas filme Šešėlio efektas sako: „Igno- 
ruojamas šešėlis, kaip ir rūsyje užrakintas žmogus, visais įma- 
nomais būdais mėgina mus prisišaukti.“ Jeigu geruoju jo neiš- 
laisviname, išsiveržęs per sienas, jis atsigręžia prieš mus, o tada 
savo kailiu patiriame vadinamąjį Šešėlio efektą. Atstumtosios 
sielos dalys ima gyventi savarankiškai. Užuot laikę jas užda- 
rytas tamsoje ir gniaužę kaltės bei gėdos jausmus, atverkime 


duris, ir iš paslapčių pasaulio išeikime į tikrąjį savo pasaulį. 


—— 


Kai drovimės savo tamsą išreikšti saugiais būdais — ar jos nepri- 
pažįstame, — ji stiprėja ir tampa galinga jėga, pavojinga mums 
ir aplinkiniams. Kuo stipriau gniaužiame mums nepriimtinus 
savo asmenybės aspektus, tuo klastingiau jie iškyla aikštėn. Jei 
slopinama tamsa nejučia išsiveržė į dienos šviesą netikėtu elge- 
siu, vadinasi, patyrėme šešėlio efektą. Tai atsitinka, kai vidinė 
tamsa ištrūksta iš nelaisvės dėl kokių nors išorinių aplinkybių, 
o tada akis į akį susiduriame su savo bruožais, elgesiu ir jaus- 
mais, kurie vyravo slaptame mūsų pasaulyje. Šešėlio protrūkio 
neįmanoma numatyti. Daugelis visomis išgalėmis stengiamės 


jo išvengti. Jį perpratę galime įminti savinaikos mįslę. 


ŠEŠĖLIO EFEKTAS 


Įsivaizduok, kad kiekviena savybė, emocija, nederama mintis, 
kurias stengiesi nuslėpti, ignoruoti ar paneigti, yra po vande- 
niu laikomas kamuolys. Šitaip laikai savanaudiškumą, pyktį, 
norą visiems įtikti, menkavertiškumo jausmą, kvailumą, pasi- 
pūtimą ir kitas ydas. Tačiau anksčiau ar vėliau išsenka jėgos. 
Jaunas pajėgi išlaikyti daugybę kamuolių: tada įmanoma už- 
gniaužti daug nepageidaujamų savybių. Tačiau pailsus, nusi- 
minus, susirgus, nusivylus savimi, palūžus gynybai, sutelkus 
visą dėmesį į šeimą ar didžiulį tikslą ar tiesiog per daug išgė- 


rus, — staiga pūkšt! Tu ar tavo pažįstamas pasielgia neapgal- 


votai, ir vienas iš panardintų kamuolių iššoka iš vandens tau į 
veidą. Tai šešėlio efektas. 

Kas yra agresyvus vairavimas? Argi ne užgniaužto pykčio 
kamuolys, besiveržiantis į paviršių? Žiniasklaida nepaliauja 
apie tai kalbėti. Krikščioniškų flmų režisierius nejučia prisi- 
geria ir įniršęs keikia žydus. Radijo žurnalistui, pelniusiam 
gero pašnekovo reputaciją, staiga išsprūsta rasistinis komenta- 
ras ir sužlugdo karjerą bei gerą vardą. Jauna ambicinga moky- 
toja dėl intymių santykių su keturiolikmečiu netenka darbo. 
Turtinga kino žvaigždė pagaunama už rankos vagiliaujanti 
parduotuvėje. Visi užgniaužti potraukiai ir geismai, kuriuos 
stengiamės suvaldyti, yra tiksinčios bombos. 

Negana to, šešėlis gali pratrūkti, kai mažiausiai to tiki- 
mės: žongliruojant finansinės sėkmės viršūnėje ar mezgantis 
romanui su geidžiamu partneriu, likus kelioms dienoms iki 
pensijos ar baigiant susitarti dėl svarbaus sandorio, kuris vi- 
siškai pakeistų gyvenimą. Tokiu metu mes patys sąmoningai 
ar nesąmoningai sužlugdome savo sėkmę: paslydus pasąmo- 
nės tamsoje, sudūžta keleto metų darbo rezultatai. Kiekviena 
savinaikos forma yra ne kas kita, o pasąmonės užkaboriuo- 
se slepiamos gėdos manifestacija. Realybė, kurios drovimės, 
gėdijamės ar bijomės stokodami išminties, drąsos ar pinigų, 
išsiveržia į dienos šviesą, kad susigrąžintume ir priimtume 
prarastą savastį ir pasiektume skaidrios vienovės būseną. 

Tai įvyks tik tada, kai slapta savinaika iškils aikštėn, kai 


nešališkomis akimis išvysime, kaip kenkiame sau bei aplin- 


kiniams ir pasiryšime keistis. Tik tada, kai iš mokyklos grįžę 
vaikai ras atjungtą elektrą ir pasakysi sau, kad gana valkatauti. 
Tik pabudę areštinėje suvoksime, kad gerokai įklimpome į al- 
koholizmą. Tik tada pripažinsime, kad pernelyg išlaidaujame, 
kai per vakarienę su draugais padavėjas praneš naujieną apie 
ištuštėjusią kreditinės kortelės sąskaitą. Kol niekas nepagriebs 
už rankos, kišamos į įmonės išlaidų sąskaitą, tol nesuvoksime, 
kad neturime teisės gauti pašalpą. Apgaudinėsime save, kad 
gerai dirbame ir laikomės teisingos dietos, kol gausime metinį 
įvertinimą ir užlipsime ant svarstyklių. Šešėlio efektas aiškiai 
nurodo, kad mūsų vidinis pasaulis pavojingai išsiderino. Ta- 
čiau šis praregėjimas, kad ir koks skaudus, gali pradėti vidinės 
evoliucijos procesą. Išvydę savo šešėlį ir prieš savo valią parodę 
jį mums svarbiems žmonėms, nusiimsime rožinius akinius ir, 
tikiuosi, pasiryšime pasikeisti. 

Jei galėtume pamatyti tikrąjį save, būtų lengviau. Deja, 
negalime ir nejučia imame vaidinti dramą „Net nedrįsk pa- 
stebėti, kad meluoju“. Pirmiausia meluojame sau. Jeigu gerai 
pažintume savo potraukius — jeigu suvoktume svarbią sava- 
naudiškumo, neapykantos, šykštumo ir netolerancijos žinią, — 
šiems jausmams atvertume duris tarsi geriausiems draugams. 
O jeigu šešėlio išsižadame ir iš baimės negirdime svarbaus jo 
įspėjimo, neabejotinai kaip nors suklupsime ir yla išlįs iš mai- 
šo. Tačiau, išgirdę šį beldimą į duris, arba, tiksliau, gavę smūgį 
į galvą, patirsime ne tik didelį sielvartą, bet ir vieną svarbiau- 


sių lūžių gyvenime. 


Kad išvengtume šešėlio žalos, kasdien reikia įvertinti savo 
elgesį: galbūt sau ir savo šeimai užtraukiame gėdą, nepagarbą, 
rizikuojame sunkiai susirgti ar susigadinti reputaciją. Reikia 
pabusti ir, jeigu turime paslapčių pasaulį ar jį neigiame, — tai 
pripažinti. Būtina įsisąmoninti nuo kitų slepiamus įpročius ar 
savybes. Jeigu bijome, kad šeimos nariai, bendradarbiai ne- 
peržiūrėtų mūsų elektroninio pašto, mūsų lankomų interneto 
puslapių, neperskaitytų nešvarių ar pernelyg kritinių minčių, 
turime tuo susirūpinti. Neigimas — tai klastūnas, puoselėjan- 
tis paslapčių pasaulį ir užrišantis mums akis, kad nepastebė- 
tume savo ydų. 

Kad susitaikytume su savo šešėliu ir apsisaugotume nuo 
pražūtingo jo poveikio, reikia giliau pažinti savo žmogišku- 
mą ir įžvelgti tai, kas slypi už trokštamo savivaizdžio. Są- 
žiningai pripažinę, kad žmogaus elgesį persmelkia veidmai- 
nystė, suvokiame esminę tiesą: visas savo esybės dalis reikia 
pastebėti, išgirsti ir pamilti, nes kiekviena iš jų yra mūsų 
protui nesuvokiama Dievo dovana; o kiekvieną jausmą bū- 
tina tinkamai išreikšti. Ištraukti iš tamsos į dienos šviesą, jie 
padės mums tinkamai bendrauti, gerai jaustis ir įgyvendinti 
savo galimybes. 

Šešėlis sugriauna rūpestingai sukurtą personą, kad galėtu- 
me sukurti ką nors kita. Savinaika iš esmės išreiškia aukštesnės 
savasties nenorą vaidinti prisiimtą vaidmenį. Geriausia noriai 
pripažinti išsižadėtą savo realybę, o jeigu nagais kabinsimės 


į personą, nuopuolis gali būti sunkesnis ir skaudesnis. Tai 


rodo daug pavyzdžių. „Amerikiečių muškietininkė“ Britney 
Spears, nešiojusi geros mergaitės kaukę, dabar klimpsta į savi- 
naiką ir garsėja nepadorumu. Taip pat golfo žvaigždė Tigeris 
Woodsas, buvęs nepriekaištingo elgesio čempionas, paslydo ir 
nusirito iki skandalo. Kai personos kaukė ima pernelyg spaus- 
ti ir gniaužti kvapą, ji pati suplyšta, kad galėtų vėl atsinaujinti. 
Žmonijos istorijoje yra begalė ryškių šešėlio efekto pavyzdžių. 
Vis dėlto išgirdę paviešintas menkas kitų ydas, linguojame gal- 
vas ir stebimės nedoru elgesiu. Tai vadiname doroviniu nuo- 
puoliu, bet argi tai nuopuolis? Ar dora nėra tik gera vaidyba ir 


gebėjimas nuo artimųjų slėpti savo tamsą? 


ŠEŠĖLIO ATSKLEIDIMAS 


Jeigu neduoda ramybės kokie nors kitų žmonių šešėlio aspek- 
tai, vadinasi, jie atspindi mūsų šešėlį. Įprasta manyti, kad sa- 
vęs nematome be veidrodžio, tačiau tai tik iš dalies teisinga. Iš 
tiesų atkreipdami dėmesį į tai, kokius kitų bruožus pastebime, 
galime pamatyti tikrovišką savo paveikslą. Savo bruožus, ku- 
rių nepripažįstame, projektuojame į kitus. Tai nėra blogai. Visi 
nuolat tai darome. Projektavimas yra nevalingas ego gynybos 
mechanizmas: nepageidautinus savo bruožus priskiriame kam 
nors kiram. Motinoms, vaikams, draugams ar, dar geriau, 
niekada nesutiktai įžymybei. Viskas, kuo kaltiname kitus, 


yra išsižadėtos ir atmestos mūsų esybės dalys. Projektuojant 


atrodo, kad matome kitą žmogų, bet iš tiesų regime slaptą sa- 
vęs aspektą. Tie, į kuriuos projektuojame save, nešiojasi mūsų 
išsižadėtą tamsą ir taip pat nepripažintos mūsų šviesos spin- 
dulius. Bijodami savo menkumo ir kartu savo didybės, viso to 
nesąmoningai išsižadame ir tai priskiriame kitiems. 

Projektavimo poveikį jau patyrei tūkstančius kartų. Įžen- 
gęs įkambarį, staiga susižavi kokia nors moterimi. Ją užkalbini 
ir sužinai, kad jos mėgstami ir nemėgstami dalykai neatitinka 
tavo vertybių. Tada staiga pasirodo, kad ta moteris tavo akyse 
pasikeitė: vadinasi, nustojai projektuoti ir pamatei ją visiškai 
kitaip. O jeigu vėliau ji paminėtų, kad gali parūpinti bilietus į 
varžybas, kurias trokšti pamatyti, ar kad pažįsta žmogų, kuris 
padėtų tau įgyvendinti sumanymą, vėl žvelgtum į ją palankiai 
ir ji galbūt pasirodytų įdomesnė. Tada jūsų pokalbis vėl pagy- 
vėja, bet po akimirkos ji ima berti vardus ir staiga pasirodo 
panaši į pagyrūną tavo uošvį — vėl pajunti pasidygėjimą ja. 
Iš tiesų ta moteris nepasikeitė, o kito tik tavo suvokimas. Tai 
yra projektavimas. Supratus šį reiškinį, paaiškėja, kodėl vieną 
minutę kokį nors žmogų mėgstame, bet kitą minutę galime 
juo visiškai pasibodėti. 

Nepripažintą savo tamsą nuolat regime aplinkiniuose, tarsi 
ekranuose. Motina gali atskleisti tavo nuolankumą, tėvas — 
tavo godumą, vyras — tavo tingumą, o politikai — tavo teisu- 
mą. Projektuodami sakome: „Ji tokia savanaudė.“ „Jis mato tik 
save“ „Koks idiotas. Tikras nevykėlis“ Projektavimu galima 


paaiškinti, kodėl penki tuose pačiuose namuose augę broliai ir 


seserys prisimena skirtingus dalykus apie tėvus ir kiekvienas 
apibūdina juos savaip. 

Dažnai sunku atpažinti netinkamą savo elgesį, nes nuolat jį 
projektuojame į kitus. Kuo drąsiau baksnojame į kitų klaidas, 
tuo labiau tikėtina, kad ir patys taip elgiamės. Populiaraus 
restorano barmenas A. J. po darbo važiuoja namo, svajoda- 
mas apie ramų vakarą su žmona ir vaikais. Staiga užnugaryje 
pasigirsta grėsminga policijos automobilio sirena. Pasukęs į 
kelkraštį, jis svarsto, kuo galėjo nusižengti, bet niekas neatei- 
na į galvą. Jis atidaro langą, o inspektorius paprašo parodyti 
vairuotojo pažymėjimą. 

A. J. jį paduoda, o pareigūnas, palinkęs artyn, klausia: 

- Vaikine, ar gėrėte? 

A. J. atsako: 

— Ne, pone, aš iš darbo. 

- Jaunuoli, matau, kad esate išgėręs, ir būtų geriausia, jei 
prisipažintumėte. Gal po darbo dar kur nors užsukote? — sar- 
kastiškai teiraujasi pareigūnas. 

A. J. susijaudinęs pasiteisina: 

— Ne, pone, aš negėriau. Iš tiesų šią popietę aptarnavau jus, 
atnešiau jums gėrimų. 

Sumišęs pareigūnas atiduoda A. J. vairuotojo pažymėjimą, 
įlipa į savo automobilį ir nurūksta. Tai puikus projektavimo 
pavyzdys. Pareigūnas, truputį apsvaigęs ir galbūt pasijutęs kal- 
tas dėl to, kad išgėrė alkoholio darbo metu, po „pertraukėlės“ 


grįžęs prie darbo, nejučia ėmė ieškoti savęs. 


Galime nepastebėti savo realijų, kurių vengiame, tačiau jos 
vis tiek egzistuoja kaip mūsų energijos lauko dalis. Mūsų sle- 
piamas elgesys ar jausmai anksčiau ar vėliau išryškės kokiame 
nors ekrane, tada kieno nors akivaizdoje patirsime emocinę 
iškrovą. Įsivaizduok, kad krūtinėje turi šimtą elektros lizdų. 
Kiekvienas lizdas yra tam tikra tavo savybė. Įsisąmonintos ir 
pripažintos savybės yra saugiai uždengti lizdai — iš jų elektra 
negali nutekėti. Tačiau nepriimtini ar nepripažinti tavo bruo- 
žai yra pavojingai atviri. Jie reaguoja į kiekvieną tavojo aš at- 
spindį. 

Pateiksiu kirą pavyzdį. Draugavau su vyru, kuris man at- 
rodė apkūnokas. Pabendravusi su juo keletą mėnesių, paste- 
bėjau, kad visur jam kliūva antsvorio turintys, pilvoti vyrai. 
Kartą mudviem susiruošus į romantišką kelionę, oro uoste jis 
parodė pirštu į visiškai nepažįstamą vyrą ir pasakė: „Koks ap- 
sileidėlis. Kodėl jis taip nesirūpina savimi?“ 

"Tada jau nebegalėjau tylėti ir sutelkusi drąsą pasakiau, kad 
jis savo rūpestį dėl antsvorio projektuoja į visokius niekuo dė- 
tus nepažįstamus storulius. Pasiūliau jam, užuot baksnojus 
pirštu, nekreipti į tuos vyrus dėmesio. Tada pamaniau, kad 
jis suklups lipdamas nuo eskalatoriaus — jo mina buvo tokia, 
tarsi pirmą kartą būtų pastebėjęs atsikišusį savo pilvą. Jo vei- 
das ištįso supratus, kad pats nešioja 25 svarus nepageidaujamo 
antsvorio. Sumišęs jis nedrąsiai paklausė, ar irgi atrodo taip, 
kaip tie vyrai. Nenorėdama sugadinti savaitgalio, pamelavau, 


pasakiau, kad galbūt jis neatrodo taip prastai, ir paaiškinau, 


kad visada mudviem kur nors išėjus jis, užuot kreipęs dėmesį į 
kitus dalykus, visada pastebi storulius, o tai atskleidžia jo norą 
pakeisti savo kūną ir išvaizdą. 

Jis būtų galėjęs pastebėti gausybę kitokių bruožų, pavyz- 
džiui, plaukus, šypseną, gražias akis ar didelę nosį. Tačiau 
jam į akis krisdavo tik vyrų pilvai. Mūsų projekcijos visada 
mus šokiruoja. Kritikuodami kitus nepagalvojame, kad kal- 
bame apie save. Tačiau suvokę, į ką rodome pirštu, galime 
peržengti ribotą savo suvokimą ir atsikratyti polinkio kitus 
smerkti. Reikia prisiminti posakį: „Kuo kitus tepi, tuo pats 
kvepi.“ 
| Jeigu neigiame savo pyktį ar jis mus trikdo, nejučia ieško- 
me pikčiurnų ir randame. Jeigu meluojame ar graužiamės dėl 
savo melo, teisuoliškai piktinamės kitų nesąžiningumu. Pri- 
simenu juokingų akimirkų iš savo patirties, kai žmonės labai 
piktindavosi išgirdę apie projektavimą ir tai, kad galbūt patys 
turi ydas, kurias įžvelgia kituose. Ypač man patiko pokalbis su 
gražia dvidešimtmete lotynų amerikiete, kuri per pertraukėlę 
priėjusi tvirtino, kad ji tikrai ne tokia kaip jos tėvas, kuris 
nemėgsta jos draugų. Pasiteiravau, gal ji žinanti, kodėl tėvas 
nemėgsta jos draugų. Ji atsakė, esą todėl, kad jis rasistas. Ji 
draugaujanti tik su azijiečiais, o jis jų nemėgstąs. Kai juokais 
paklausiau, kokios lotynų amerikietės draugauja tik su azijie- 
čiais vyrais, pyktis jos veide išnyko ir ji išlemeno: „Rasistės?“ 
Tą akimirką ji suprato, kad ir pati yra šiokia tokia rasistė, nes 


vengia lotynų amerikiečių. 


Kita moteris pareiškė, kad neturi nieko bendro su valdingu 
tėvu, kuris jai nuolat priekaištauja. Ji apibūdino jį kaip piktą, 
veidmainį, priekabų, kritišką ir pan. Paklausta, kaip ji pati per 
šį pokalbį pasielgė tėvo atžvilgiu, ji suprato, kad atskleidė to- 
kius pat savo bruožus, dėl kurių kritikavo tėvą. Kitą sykį vyras 
atsistojęs prisipažino neapkentęs netolerantiškų žmonių ir jam 
atrodydavo, kad tik tokie jį supa darbe ir kaimynystėje. Paskui 
jo mylimas sūnus, grįžęs iš koledžo, prisipažino, kad yra gėjus. 
Tada tėvas neslėpė pasidygėjimo. Tik žmonos raminamas jis 
susivokė, kad yra toks pat netolerantiškas kaip ir tie, kurių 
nemėgsta. Todėl jis atėjo į Šešėlio proceso pratybas. Kad at- 
pažintume savo projekcijas, reikia drąsos — tai nusižeminimas, 
vedantis į dvasios ramybę. Turime pripažinti, kad ir patys gali- 
me padaryti tai, už ką kritikuojame kitus, ir taip elgiamės. 

Projektavimą atskleidžia daug žinomų įvykių. Buvęs Niu- 
jorko meras Eliotas Spitzeris visą gyvenimą kovojo su pros- 
titucija, kurią laikė netoleruotina, bet galų gale pats įsivėlė į 
skandalą su prostitute. Atstovų Rūmų pirmininkas Newtas 
Grigrichus, pirštu baksnojęs į santuokinę prezidento Billo 
Clintono neištikimybę ir iniciavęs jo apkaltą, vėliau pagarsėjo 
savo nesantuokinės meilės nuotykiu. Žymus pamokslininkas 
pastorius Tedas Haggardas koneveikė homoseksualumą, kol 
iškilo aikštėn jo homoseksualūs santykiai. O Rushas Lim- 
baughas, savo radijo laidoje atvirai šaipęsis iš narkomanų, 
vėliau prisipažino, kad yra priklausomas nuo vaistų. Gali- 


ma rasti tūkstančius pavyzdžių, rodančių, kad žmonės viešai 


kritikuoja ir smerkia nederamą elgesį, kuris būdingas jiems 
patiems. Negi šie žmonės tokiu elgesiu tyčia žlugdo savo gyve- 
nimą ir karjerą ir patys siekia viešo pažeminimo ir gėdos? Ar 
toks jų tikslas? O gal jie susivokia tik tada, kai jau būna per 
vėlu, ir labai nusivilia savo elgesiu? Gal posakis „velnias mane 
sugundė taip pasielgti“ nurodo į šešėlio pinkles? 

W. Shakespeare'as taikliai pasakė: „Bet ar šis jos nustebi- 
mas neturi kartais kitų, labiau apčiuopiamų priemaišų?“? 

Jei pasijuntame, kad teisuoliškai smerkiame kokią nors sa- 
vybę, ydą ar jausmą, galime būti tikri, kad jį slepia ir mūsų 
psichika. Nesunku pastebėti, kad dažniausiai darome tą patį, 
dėl ko kritikuojame kitus. Elgesys gali būti ir kitoks, tačiau jo 
motyvai tie patys. Tik kartais savo motyvus sunku atpažinti, 
nes nesielgiame lygiai taip pat, kaip žmogus, į kurį projek- 
tuojame savo elgesį. „Neizoliuotas“ bruožas (prisiminkime 
palyginimą su elektros lizdais) pritraukia žmones ir įvykius, 
kurie padeda atpažinti išstumtą aspektą, jį priimti ir su juo 
susitaikyti. 

Kai susitaikysime su nepakenčiamais kitų bruožais, jie 
mūsų nebetrikdys. Galbūt juos pastebėsime, bet jie mūsų ne- 
paveiks. Šie lizdai bus uždengti ir nepavojingi. Tik tada, kai 
sau meluojame ar nepakenčiame kokios nors savo sielos dalies, 
kitų elgesys yra mums emociškai pavojingas. Garbus filosofas 
ir dvasininkas Kenas Wilberis taikliai išryškina šį skirtumą. 
Pasak jo, jei koks nors žmogus ar aplinkos veiksnys mus infor- 


3 Hamletas, vertė A.Churginas. 


muoja, jeigu tą įvykį priimame tik kaip žinią, tada veikiausiai 
neprojektuojame. O kai ši žinia mus paveikia, „įjungia“, pri- 
verčia nukreipti rūstybės pirštą, tada, galimas dalykas, tapo- 
me savo projektavimo aukomis. 

Kol neprisiimsime visų į kitus projektuojamų savo realijų, 
šie išsižadėti aspektai pasirodys mūsų gyvenime kaip mūsų 
pačių ar artimų žmonių elgesys. Likimo valiai paliktas šešėlis 
gadins mūsų santykius. Apsistatę kritiškumo siena, nematysi- 
me žmonių ir negalėsime džiaugtis bendravimu. Užuot į san- 
tykius žvelgę kaip į visumą, atkreipsime dėmesį tik į tai, kas, 
mūsų manymu, yra kitų ydos. 

Pilar elgesys aiškiai atskleidžia projektavimo reiškinį. Pilar, 
truputį vyresnė nei 30 metų moteris, stengėsi būti gera duk- 
tė, tačiau ją erzino tėvo įprotis kaupti daiktus. Kiekvieną se- 
kmadienį atvažiavusi jo aplankyti, ji suirzdavo ir bodėdavosi 
tėvu. Tik įžengusi į svetainę, kur jiedu popietėmis susėsdavo 
pasišnekėti, ji, užuot pasiteiravusi, kaip jam sekasi, arba papa- 
sakojusi apie save, imdavo bambėti, kad ant grindų pūpso lai- 
kraščių stirtos, o mažas kambarys perkrautas visokio šlamšto. 
Pilar, nepatenkinta, kad tėvas negali išmesti daiktų ir neklau- 
so jos patarimo atsikratyti šlamšto, priekaištaudavo tėvui dėl 
potraukio kaupti nereikalingus daiktus. Tokioje atmosferoje 
abu jausdavosi prislėgti ir šie barniai juos tik vargindavo ir 
sekindavo. Pilar visada išvažiuodavo prastai nusiteikusi, o tė- 
vas slapta trokšdavo, kad ji jo nebelankytų, nors šis vienišas ir 


malonus senukas negalėjo taip pasakyti. 


Kartą Pilar, dirbdama namuose savo kabinete, kuriuo da- 
lijasi su vyru Emiliju, šį tą suvokė apie save. Emilijas paprašė 
jos iškraustyti vieną stalčių, kad jis turėtų kur susidėti doku- 
mentus. Suirzusi ji iš karto atrėžė, kad svarbiems jos doku- 
mentams reikia šešių stalčių iš aštuonių, o jis galįs išsinuomoti 
archyvą. 

Emilijas, pasipiktinęs žmonos nesugebėjimu dalytis, vieną 
po kito ištraukė visus kabineto stalčius, prikimštus laikraš- 
čių ir žurnalų iškarpų. Pilar išgirdo Emilijo priekaištą, nors 
ir nesiklausė, ką jis šaukia. Ji apstulbo suvokusi, kad priešais 
atsiskleidė blogasis tėvo įprotis. Ji suprato, kodėl Emilijas šį jos 
turtą laiko šlamštu. Kai kurios žurnalų iškarpos čia trūnijo 
jau daug metų, ji netgi laikė 20 metų senumo kuponus nuo 
koledžo laikų! Ir staiga, mintimis grįžusi į kabinetą, kur vyras 
vis dar tikino ją, kad jai nereikalingi visi tie stalčiai, ji ėmė gar- 
siai juoktis. Kelias akimirkas kentusi šleikštulį, kol išsilaisvino 
iš šešėlio pinklių, ji pagaliau pabudo iš projekcijos transo. Ji 
suprato, kad turi tą patį tėvo bruožą, nors ir slepiamą stalčiuo- 
se. Ji pripažino savo polinkį kaupti ir paprašė vyro surinkti ir 
išmesti kai kurias iškarpas, nes jai pačiai labai sunku. Jai šie 
popierėliai buvo tokia vertybė, kaip ir tėvui jo atsargos. 

Po kelių dienų, kai Emilijas jau turėjo ne vieną, o tris stal- 
čius, Pilar nusprendė šią istoriją papasakoti tėvui ir atsiprašyti 
jo už priekaištus. Tėvas ir duktė skaniai pasijuokė ir apkabino 
vienas kirą. Jiedu šitaip pasisveikindavo ir anksčiau, tačiau tie 


apkabinimai niekada neišreikšdavo tikros meilės ir pagarbos. 


Pilar pripažinus savo kaltę, jos bendravimas su tėvu tapo šiltes- 
nis ir pagarbesnis, o ilgainiui ir senukas ėmė pamažu vaduotis 
nuo savo patirties. Ji kas sekmadienį jam padėdavo prikrauti 
kelias šiukšlių dėžes. 

Nuostabu yra tai, kad suvokus savo projekciją pasaulis pa- 
sikeičia, Šis holografinis pasaulis yra pilnas veidrodžių - visada 
regi save ir kalbiesi su savimi. Ir dabar gali pastebėti emocinį 
pavojaus signalą, nurodantį į tavo šešėlį, — tai yra tavo raidos 
varomoji jėga, vedanti prie paslėpto sielos lobio. Kiekvienas 
pripažintas šešėlio aspektas leis patirti daugiau meilės, užuo- 
jautos, ramybės ir laisvės. 

Galiu pranešti dar geresnę žinią apie projekcijos atpažini- 
mą. Kai įsisąmoniname savo projekciją, mūsų artimieji taip 
pat patiria daugiau laisvės ir turi daugiau galimybių pasi- 
keisti. Išsižadėjus savo bruožų, įpročių ar jausmų ir priskyrus 
juos kitiems, atrodo, kad tai būdinga tiems žmonėms, bet ne 
mums. Tačiau vis pastebiu, kad žmonių, kurie įsisąmonina 
savo projekciją, artimieji pasikeičia — jie gali būti kitokie. Kai 
pamatome žmones tokius, kokie jie yra, — išlaisviname juos 
iš savo nuostatų narvo ir nutraukiame nuo jų savo iliuzijos 
šydą — prieš akis atsiveria nauja realybė. Galų gale turime įsi- 
sąmoninti, pripažinti ir pamėgti kiekvieną savo bruožą, kad 
nereikėtų jų priskirti kitiems ir kad į žmones žvelgtume per 
plačią užuojautos prizmę, o ne per mažą projekcijos skylutę. 
Tik tada galėsime mylėti ne tik save, bet ir visus žmones, ku- 


riuos matome pasaulyje. Tik tada iš tiesų būsime laisvi. 


ŠEŠĖLIO DEMASKAVIMAS 


Nepripažintas savo esybės dalis galime aptikti ir patyrinėję 
daug metų mus kamuojančius elgesio įpročius. Iš užgniaužtos 
vidinės realybės atsiradę pročiai yra tikra mūsų nelaimė. Daž- 
nai klaidingai manome, kad problema yra nepriimtinas elge- 
sys, o ne jo priežastis. Galime daug metų kovoti su tais pačiais 
ro kilogramų, su rūkymu, lytiniu palaidumu ar išlaidumu ir 
nė žingsnio nepajudėti į priekį ar net ristis atgal. Tačiau suvo- 
kę, kad įprotis atsirado dėl užgniaužtų jausmų ar dėl kokios 
nors išsižadėtos ar gėdingos šešėlio realijos, prisikasime prie 
ydingo elgesio priežasties ir išrausime jį su šaknimis. 

Visi įpročiai atsiranda iš patirties, kuri leido vienaip ar ki- 
taip save įvertinti. Iš šio įvertinimo kyla ir daugiau minčių, iš 
kurių susidaro tam tikras savivaizdis, dažniausiai neigiamas. 
Norėdami atsikratyti neigiamų jausmų, ieškome būdų savi- 
jautai pagerinti, ir taip atsiranda žalingi įpročiai. 

Šešerių ar septynerių metų Anetę mama pirmą sykį paliko 
visą vakarą vieną. Sutemus mergaitė, vaikščiodama po tuš- 
čią butą, nusprendė, kad mama jos nemyli. Taip pat ji įsikalė 
mintį, kad mamai kas nors atsitiks ir daugiau jos nebemarys. 
"Tada mergaitė pasijuto vieniša, labai nerimavo, būgštavo ir — 
svarbiausia — jautėsi kitokia nei vaikai, kurių mamos namie 
virė vakarienę. Kovodama su šiais jausmais, Anetė nejučia 


daug kartų vaikščiojo į virtuvę, kur mama paliko didelę ro- 


žinę spurgų dėžutę. Suvalgiusi spurgą, ji kurį laiką jausdavosi 
kiek geriau. 

Patyrinėję elgesio įpročius, ypač tuos, kurių norėtume atsi- 
kratyti, atskleistume kokį nors savo šešėlio aspektą, kurį sten- 
giamės paslėpti ar uždengti. Neįveikiamas įprotis visada pri- 
mena praeities žaizdą. Tada mėginame raminti skausmą kokia 
nors priemone, tačiau ši ne gydo, o tik aitrina žaizdą. 

Helena nuolat kentėjo dėl neorganizuotumo, nes neatlik- 
davo tinkamai savo darbo, nesusitvarkydavo namie, nepakeis- 
davo mašinos tepalų ir neužsiregistruodavo pas stomatologą. 
Susidūrusi su savo įpročio padariniais, jis visada pasižadėdavo 
sau pasikeisti. Helena suvokė, kad šis įprotis ją vargina ir se- 
kina. Nusiminusi ji paskambino man ir pasakė, kad daugiau 
nė dienos negali šitaip kentėti. Išklausiusi jos tiradą, paklau- 
siau, ar ryšis ieškoti šio įpročio priežasties, — šešėlio dalies, 
kuri atima iš jos ramybę ir džiaugsmą. Sunerimusi ir truputį 
nusivylusi, ji sutiko. 

Tada vėl paklausiau: „Koks jūsų pažįstamas tinginiauda- 
vo?“ Ji iš karto prisiminė savo patėvį, išsitiesusį ant sofos prie- 
šais blerbiantį televizorių. Jis nieko nedirbdavo namuose, o jos 
motina dėl to niršdavo. Apčiuopusi savo pūlinį — suvokusi, 
kad turi patėvio ydą, - Helena sutriko ir susigėdo. Paklausta, 
kaip vertino savo patėvį, ji atsakė, kad laikė jį tinginiu, nors 
darbe jį lydėjo sėkmė. Helena, drovi trylikametė, tą dieną pa- 
siryžo niekada netinginiauti kaip patėvis. O dabar jos pažįs- 


tami tikrai nepavadintų jos tingine, veikiau darbščia, veiklia, 


energinga moterimi. Tačiau Helena pati grauždavosi dėl neat- 
liktų darbų. Prisiminusi, kaip motina plūdo patėvį: „Tinginy, 
tu niekam netinki!“ — ji lengvai atpažino šį balsą savo viduje: 
bėda ta, kad ji šiuos žodžius daug metų vis kartodavo sau. 

O dabar, suaugusi, ji suprato, kad per dieną sukasi kaip 
vijurkas ir atlieka gausybę darbų, tačiau jai nesiseka, nes ne- 
moka atsirinkti svarbiausių užduočių. Per kelias minutes įsi- 
sąmoninusi savo baimę tingėti kaip patėvis, ji suprato, kaip ši 
šešėlio slepiama piktžolė įsišaknijo jos gyvenime ir kad dabar, 
norint išsilaisvinti nuo žalingo įpročio, reikia ją išrauti. Ji ne- 
truko pripažinti, kad tinginystė iš tiesų yra jos problema. Taip 
pagaliau išsiaiškinusi savo įpročio priežastį, ji galėjo pradėti 
taikos derybas su savo tinginyste, kad ši daugiau nejauktų kas- 
dienybės, nežemintų savigarbos ir nežlugdytų svajonių. 

Kiekvienas nerimą ir neviltį keliantis elgesio įprotis yra 
vidinio pasaulio šauksmas ieškoti šio elgesio priežasties. Jam 
paklusę, atskleisime kokį nors šešėlio aspektą. Šiam surasti 
neprireiks viso gyvenimo. Įpročio paslaptį galima išnarplioti 
ir per penkias minutes — sąžiningai ištiriant save. Atradę po- 
traukį, kurį kadaise nejučia paslėpėme, turime teisę ir galimy- 
bę iškelti jį į sąmonės šviesą, atleisti sau ir kitiems už patirtą 
skausmą ir sutraukyti savinaikos pančius. 

Galbūt turėtum susiremti su įpročiu niekinti save. Stengie- 
si visiems įtikti, bet nemoki gyventi dėl savęs. Įgyvendini savo 
svajones tik tenkindama vyro, vaikų, brolių, seserų ir draugų 


poreikius. Tačiau nuolat nepaisydama savo poreikių, galų gale 


prieini aklavietę. Kad vėl įtvirtintum savo įprotį, paklausi sa- 
vęs: „Kokia būčiau, jeigu įgyvendinčiau tik savo svajones, o ne 
kitų žmonių?“ Išgirsti atsakymą: „Savanaudė.“ Apsidžiaugi, 
kad pati nesi savanaudė, nes tokių žmonių nemėgsti. Prisi- 
meni, kaip religinėje mokykloje nuolat kalė į galvą, kad sava- 
naudiškumas yra blogai, todėl priėmei, tavo manymu, teisingą 
sprendimą: niekada nebūti savanaude. Negana to, tapai visiš- 
ka savanaudžio priešingybe: kilniaširde, mylinčia, malonia al- 
truiste, pasiruošusia aukotis dėl viso pasaulio, — šitaip vidinis 
apsisprendimas virto įpročiu visiems įtikti. 

Kad susitaikytum su savimi ir nutrauktum šį ciklą, turė- 
tum patyrinėti savo pasidygėjimo savanaudiškumu jausmą ir 
prisiminti savo nuosprendžius žmonėms, kurie pasirodė sava- 
naudžiai. Reikia atpažinti visus neigiamus reikšmės niuansus, 
kuriuos priskiri žodžiui „savanaudis“, ir suvokti, kad paviršuti- 
niškas šios sąvokos supratimas apriboja tavo požiūrį ir galimy- 
bes. Prisimink, kada nusprendei ar išgirdai, kad savanaudžiai 
yra blogi, neteisūs. Nuoširdžiai atsiverk savo savanaudiškumui 
ir atleisk tiems, kuriuos prisiminus tau atrodo, kad savanaudiš- 
kumas yra blogis. Susitaikyk su prieštaringa žmogaus prigim- 
timi, kuriai būdingas ne tik altruizmas, bet ir sveikas savanau- 
diškumas. Jeigu nenorėsi ar negalėsi tinkamai išreikšti sava- 
naudiškumo ir slėpsi jį šešėlyje, ir toliau išliks įsisenėjęs įpro- 
tis atsisakyti savo sielos poreikių ir taip stabdyti savo raidą. 

Kad susitaikytume su viskuo, kas mus varžo, reikia pasi- 


ryžti ieškoti savanaudiškumo dovanos. Jeigu įpratome nepai- 


syti savęs, kaip tik pripažintas savanaudiškumas padėtų atrasti 
tikrąją savastį. Nuostabu padėti kitiems įgyvendinti svajones — 
aš iš to gyvenu, tačiau jeigu niekada nesielgčiau savanaudiškai 
ir visą laiką kilnočiau telefono ragelį ar pakonsultuočiau visą 
minią žmonių, kurie per dieną į mane kreipiasi, niekada ne- 
užbaigčiau knygos. Jei nesuderinsime savanaudiškumo ir al- 
truizmo, galime paleisti iš rankų svarbiausius tikslus, kuriuos 
paskui apgailėsime gyvenimo gale. O laisvė yra galimybė bet 
kurią akimirką pasirinkti, kuo būti ir ką daryti. Jeigu savo 
elgesiu vengiame būti tuo, ko nemėgstame, vadinasi, nesame 
laisvi. Apribojame savo galimybes ir suskylamė. Jei negalime 
patingėti ar supykti, nesame laisvi. Siekiant susigrąžinti šias 
savo esybės dalis, svarbu prisiminti, kad taip atgauname savo 
didybę. Taikliausiai Ža tai pasakė C. G. p „Geriau bū- 
siu vientisas, o ne geras.“ 

Kelionės į savo praeitį pradžioje gali būti truputį baugu. 
Tačiau iš tiesų tai yra viena vertingiausių gyvenimo kelionių. 
Juk įdomu atskleisti savo šešėlį, jo šaknis ir pagauti save prieš 
pasakant ne. tai, ką galvoji, arba prieš pasielgiant taip, dėl ko 
gailėtumeisi. Šešėlis laukia mūsų, norėdamas atskleisti neįkai- 
nojamų įžvalgų apie mus pačius. Neįveiksime žalingų įpročių, 
nepripažinę šešėlio, iš kurio jie atsiranda. Įmanoma atsikratyti 
bet kokio įpročio ir pakeisti bet kokį elgesį, jei tik norime iš- 
kasti jo šaknis ir atskleisti neigiamus jausmus, kurie privertė 
išsižadėti atitinkamo šešėlio aspekto. Nuoširdžiai priimdami 


savo sielos dalį, kuri yra įpročio priežastis, įgysime galios su- 


valdyti savo elgesį ir nutrauksime automatiškai pasikartojan- 
čių nepageidaujamų veiksmų grandinę. Šis procesas gali būti 
sunkus, nes žmogui įgimtas saugumo poreikis, o seni įpročiai 
dažnai suteikia saugumo iliuziją. Regis, lengviau pakartoti 
tai, kas jau įprasta, nei išmėginti ką nors nauja. Tačiau, kad 
išsivaduotume iš užburto savinaikos rato, saugumo iliuziją tu- 
rime nuvyti šalin ir ryžtis pajusti tai, ką ji slepia. Tada, akis į 
akį susidūrę su vienu iš šešėlio aspektų, galėsime įminti netin- 
kamo savo elgesio mįslę ir pradėti keistis. 

Suvokę savo įpročio beprasmybę ir pavargę kartoti tuos pa- 
čius beverčius veiksmus, kreipiamės į drąsiąją savastį pagalbos, 
susiduriame su šešėline savo realybe ir ją nuoširdžiai pripažįs- 
tame. Artimai pažinę savo vidinės dramos personažus, galime 
susitaikyti su savimi ir pradėti trokštamą gyvenimą. O jeigu 
nepažinsime šiuos personažus sukūrusių priešybių ir patikėsi- 
me istorija apie save, kuri tik iš dalies teisinga, neteksime ga- 
limybės visiškai išreikšti žmogišką savo prigimtį. Taigi nepri- 
pažindami vidinio dualizmo, klaidingai susicapatiname su tuo 


personažu, kurį geriausiai girdime, kad ir ką jis sako ar daro. 


ŠEŠĖLIO DOVANOS 


Šešėlyje veikia svarbiausi tavo gyvenimo dramos personažai. 
"Tavo užduotis yra iš šešėlio pasimokyti, įtraukti jį į visumą, 


leisti jam plėsti tavo mąstymą ir susikurto asmens ribas. Kad 


sumažintum šešėlio grėsmę savo gyvenimui, turi atrasti jo 
vertę ir apšviesti jį užuojautos bei atlaidumo šviesa. Šešėly- 
je tūnančius sudėtingus personažus reikia išvesti į šviesą ir, 
pasinaudojant stebuklinga jų jėga bei galimybėmis, atrasti 
tikrąjį gyvenimo kelią. Jei tavyje šėlsta pyktis, vadinasi, rei- 
kia atleisti šiai savo esybės daliai ir pripažinti, kad pyktis tau 
dabar reikalingas kovoti su neteisybe ir priespauda ar išsilais- 
vinti iš žalingų aplinkybių, kad galėtum vėl grįžti į nuosta- 
bų savo gyvenimo kelią. Jeigu šešėlį persmelkia savęs ar savo 
minčių baimė ir tikrąjį aš dangstai veidmainystės kauke, turi 
sau atleisti ir apsvarstyti, kaip šiomis savybėmis galėtum pa- 
sinaudoti. Galbūt jos padėtų išsivaduoti iš valdingo partnerio 
gniaužtų arba agresyvaus buvusio sutuoktinio, kuris grasina 
atskirti tave nuo vaikų. Jei tavo blogis nepasotinamas ir visa- 
da ieško, kuo užpildyti tuštumą, nereikia slopinti šio nerimo 
priklausomybe ir nuolat save plakti. Geriau nukreipti šią ener- 
giją ir pasinaudoti ja siekiant teigiamų savo ar artimų žmonių 
gyvenimo pokyčių. | 

Svarbiausia atleisti sau, kad turi visas šias žmogiškas savy- 
bes, jas gerbti ir rasti tinkamą būdą jas išreikšti. Negali žinoti, 
kada kurios slaptumoje užrakintos tavo esybės dalies prireiks. 
Taip pat nežinai, kada tavo atmestas bruožas padės įgyven- 
dinti esminį tavo ar kito žmogaus gyvenimo perversmą. 

Prisiminiau augalotą trisdešimtmetį Džeisoną, jaučiantį 
potraukį pavojui. Vaikystėje draugai ir šeimos nariai keletą 


kartų pavadino jį „bailiu zuikiu“, ir tada Džeisonas nuspren- 


dė, kad jokiu būdu nebus bailys. Vienuolikos metų jis pradėjo 
žaisti ledo ritulį ir greitai pamėgo pavojingą sportą. Potraukis 
pavojui buvo. tobula kaukė, juk kalnų alpinisto ar iš lėktuvų 
šokinėjančio parašiutininko niekas nepavadins bailiu. 

Grįžęs iš įprastos savo kelionės po užsienį, Džeisonas nu- 
sprendė aplankyti išsiskyrusią motiną ir susipažinti su naujuo- 
ju jos sužadėtiniu. Jis apstulbo sužinojęs, kad mamos išrink- 
tasis Džekas beveik 20 metų už ją jaunesnis. Džeisonas pa- 
prastai gerbdavo mamos pasirinkimą, tačiau Džeko kamanti- 
nėjimas apie darbą ir laimėjimus Džeisonui sukėlė įtarimą ir 
jis nusprendė mamos sužadėtiniu pasidomėti daugiau. Nieko 
neradęs internete, jis paprašė kelių pažįstamų bendraamžių 
pasidomėti milijono dolerių vertės verslu, apie kurį Džekas 
ne kartą užsiminė aną vakarą. Po kelių dienų Džeisono įta- 
rimai pasitvirtino: jis sužinojo, kad Džekas neseniai bankru- 
tavo, turi pasiėmęs didelę paskolą ir yra įklimpęs į gausybę 
kitokių skolų, be to, jam pradėtas teismo procesas. Džekas 
buvo įsikūręs puikiame biure, tačiau nė vienas jį pažįstantis 
verslininkas nieko gero nepasakė apie jo įmonę. Džeisonas 
atskleidė visą tiesą apie mamos sužadėtinį, bet keletą dienų 
nedrįso nieko pasakyti. Tik sužinojęs, kad sužadėtinis jau 
rengiasi atsikraustyti pas mamą ir jiedu kartu planuoja išlai- 
das, Džeisonas pasiryžo išsakyti savo rūpestį, tačiau pasijuto 
tik mažu vaiku, bijančiu netekti motinos meilės. Šešėlis jam 
diktavo, ką sakyti ir ko ne. Džeisonas žinojo, kad turi perspėti 


mamą, bet jautėsi suparalyžiuotas baimės, kurią paslėpė še- 


šėlyje prieš daug metų. Tik nuoširdžiai ją pripažinęs, jis rado 
drąsos pagaliau papasakoti motinai savo naujieną. Jis pasiūlė 
mamai neskubėti apsigyventi su Džeku, kol dar jo gerai ne- 
pažįsta. Nepriklausomai nuo mamos sprendimo, Džeisonas 
didžiavosi išdrįsęs papasakoti mamai tai, ką žinojo, ir dabar 
jau buvo santarvėje su savo bailiuoju aš. Juk būtent baimė, o 
ne drąsa paskatino jį pasidomėti žmogumi, kuris galbūt norė- 
jo pasinaudoti jo motina. 

Negana to, Džeisonas prisiminė daugybę atvejų, kai įtaru- 
mas jam padėjo išvengti bėdos. Atradus baimės dovaną, jam 
daugiau nereikėjo vaidinti drąsuolio ir nuolat rizikuoti. Ne- 
bereikėjo nieko įrodinėti. Jis įgijo didelę galią, apie kurią nė 
nenutuokė, kol ji glūdėjo šešėlio tamsoje. 

Kad būtume vientisi, reikia pripažinti visus savo jausmus, 
savybes ir potyrius ir vertinti ne tik ego priimtinas savęs dalis, 
bet ir visa tai, kas atrodo bloga ir klaidinga. Pripažinę tamsiąją 
savo pusę savo visumos dalimi, atrasime galią, protą ir įgū- 
džius, kurie padeda pasaulyje atlikti didelius darbus. 

Kad tamsoje rastume aukso gyslą — šešėlio dovanas, - į 
apleistas savo esybės vietas reikia ateiti beatodairiškai sąžinin- 
giems; būtina užjausti savo esybės dalis, kurių gėdijomės, ir 
joms atleisti; būtina priimti ir pamilti skaudžią savo patirtį 
ir išdrįsti pripažinti pažeidžiamas savo gyvenimo sritis. Ta- 
čiau tai neturi būti problemų užglaistymas, dangstymas ar 
saviapgaulė: esą tie dalykai, kurie griauna gyvenimą, yra tik 


menkniekiai. Iš tiesų tik pripažinę tikruosius savo elgesio pa- 


darinius, išlaisvinsime energiją, padedančią įveikti praeities 
trauką, ir įgysime neribotą tikrosios savasties potencialą. 
Akis į akį susidūrę su šešėliu, netrunkame suprasti, kad 
jis nenori mūsų sužlugdyti. Anaiptol, šešėlis veda į vienovę. 
Vienoje filmo Betmenas, tamsos riteris scenoje Džokeris priki- 
ša peilį Betmenui prie gerklės. Bermenas drąsina piktadarį: 
„Greičiau nužudyk mane“ Suglumęs Džokeris perkreiptu 
veidu atsako: „Nenoriu tavęs nužudyti. Juk tu mane pavertei 
vientisu.“ Jis nori pasakyti, kad be herojiškos savo priešybės 
būtų niekas. Jeigu sugebame į aukščiausios savasties scenari- 
jų įtraukti savo blogiukus — pesimistą, pasipūtėlį, diktatorių, 
auką — ir suprantame, kad tai ne priešai, o įžeistos ir praras- 
tos mūsų esybės dalys, trokštančios pripažinimo ir meilės, 
galime įgyvendinti aukščiausią savo sielos misiją ir pasaulyje 


rasti ramybę. 


ŠVIESIOJO ŠEŠĖLIO PRIPAŽINIMAS 


Šešėlis — tai ne tik visuomenei nepriimtinos savybės ir realijos. 
Šešėlyje glūdi ir slapti mūsų pranašumai. Jie dažnai vadinami 
„šviesiuoju šešėliu“. Dangstome ne tik tamsą, bet ir geruosius 
bruožus, savo galią, meilę ir žavesį. Įdomu ir nuostabu tai, kad 
slepiame beveik tiek pat šviesos kiek ir tamsos. Galbūt neiš- 
reiškiame savo genialumo, kompetencijos, humoro, sėkmės ir 


drąsos. Galbūt nesinaudojame pasitikėjimu savimi, charizma 


ar galia. Gal išraiškinga, savita ir džiaugsminga savastis su- 
stingo išgirdusi: „aukščiau bambos neiššoksi“; „pagyrūnų nie- 
kas nemėgsta“; „didieji yra vieniši“. 

Šviesųjį šešėlį galima rasti tokiu pat būdu, kaip ir tam- 
sųjį: pasidairykime, kaip projektuojame savo šviesą į kitus 
žmones. Jeigu norime būti į ką nors panašūs, vadinasi, tame 
žmoguje matome savo savybes. Tai, kuo mus sužavi kitas 
žmogus, būdinga ir mums. Tai nereiškia, kad mums trūksta 
tų savybių, kuriomis mus žavi kiti žmonės. Jas galbūt slepia 
netinkamas elgesys ar pasenusi šešėlinė nuostata, sakanti, 
kad esame kito žmogaus priešingybė. Patikėk: jeigu tau pa- 
tinka koks nors kito žmogaus pranašumas, kad ir koks didis, 
tu jį turi. 

Daugiau kaip prieš 20 metų, kai dar gydžiausi potraukį 
narkotikams, mano gyvenimas Pietų Floridoje, kur turėjau 
drabužių saloną, buvo tuščias ir neidomus. Nuolat troškau 
kūrybingesnės ir prasmingesnės veiklos ir, nusprendusi būti 
psichoterapeute, atnaujinau nutrauktas psichologijos studijas. 
Persikėlusi į San Franciską, pasinėriau į sąmonės studijas ir 
susidomėjau šešėlio tema. O vieną vakarą paskambino sesuo 
ir pasakė, kad Taikomojo meno rūmuose skaitys paskaitą 
Marianne Williamson. Sesuo man parūpino bilietą, nors visi 
jau buvo išparduoti. Aš atsisėdau salėje ir apstulbau. Marianė 
drąsiai kvietė žmones atsiverti aukštesnės savasties vizijai ir 
pasauliui. Girdėjau jos raginimą nebijoti išeiti iš ego valdomų 


savo pasaulėlių ir įsilieti į didžiąją dieviškąją misiją. Nors ati- 


džiai klausiausi jos kalbos, mane pakerėjo jos asmenybė. Sta- 
čiai įsimylėjau M. Williamson. 

Grįžau namo, pasiryžusi savyje ieškoti pastebėtų Marianės 
bruožų. Man patiko jos drąsa žadinti žmones aštria, šokiruo- 
jančia tiesa. Taip pat žavėjausi jos gebėjimu aiškiai perteikti 
sudėtingą mintį įraigia, emocinga iškalba. Man atrodė, kad 
jai nuoširdžiai rūpi žmonijos likimas ir ji pasišventusi kažkam 
didesniam už savo asmeninį gyvenimą. Taip pat pavydėjau jai 
grožio stilingumo, aistringo ir patrauklaus moteriškumo, - ji 
visai nepanėšėjo į senamadiškos dvasinės mokytojos stereoti- 
pą. Žavi ir rafinuota, ji pasirodė scenoje, ir garsiu, aiškiu balsu 
ėmė lietis jos šventumas. Kaip projektavimo žinovė, tyrinėjau 
jos elgesį ir stengiausi atrasti jį lemiančius bruožus. Paklausiau 
savęs: „Koks žmogus scenoje galėtų būti savimi? Žinoma, atvi- 
ras. „Koks žmogus galėtų šitaip rūpintis visu pasauliu?“ Nesa- 
vanaudis. „Kokios savybės leidžia Marianei viešai išsakyti tie- 
są, netgi nepatogią ir šokiruojančią?“ Aiškiai supratau: drąsa. 

Peržvelgiau susirašytas savybes: „drąsa, atvirumas, altru- 
izmas“. Man atrodė, kad nė vieno iš šių bruožų neturiu. Da- 
bartiniai mano pažįstami nepatikėtų, kad tuomet negalėjau 
pasakyti, ką galvoju. Tada, praradusi mylimų žmonių pasiti- 
kėjimą, kalbėdavau užuolankomis ir drebėdavau prieš audi- 
toriją. Man labiau rūpėjo gerai atrodyti nei padėti žmonėms 
pasikeisti. Stengdavausi kalbėti maloniai, o ne pasakyti, ką iš 
tiesų galvoju. Vis dėlto supratau, jeigu įžvelgiau šiuos Maria- 


nės bruožus, vadinasi, ir pati galiu juos turėti. 


Nuo tada stengiausi būti atviresnė ir kalbėti, kai norėjau 
susigūžti. Savo dvasingumą ugdydavau kas rytą melsdamasi 
už pasaulį ir už save. Kad tapčiau altruistė, ėmiau daugiau 
galvoti, ką galiu duoti, o ne imti. Marianės didybėje išvydau 
slaptą savo potencialą. Jos šviesa man parodė, kuo būčiau ga- 
lėjusi būti, jei būčiau išdrįsusi ir ryžusis pripažinti, kad pati 
turiu savybes, kuriomis ji mane patraukė. Nesakau, kad ji jų 
neturi, — žinoma, tai ir jos bruožai. Drąsa, atvirumas ir altru- 
izmas yra visos žmonijos bruožai ir kiekvienas iš mūsų turi 
teisę juos savitai atskleisti. 

Kol dar svaigau, nukreipusi savo šviesą į Marianę, troškau, 
kad ir mano knyga būtų tokia graži ir poetiška kaip jos Svgrį- 
žimas į meilės glėbį (Return to Love). Tačiau, leidusi šiems savo 
bruožams savitai atsiskleisti, supratau, kad turiu eiti kitu ke- 
lių. Mano misija buvo Tamsos nugalėtoja, o ne Šviesos valdo- 
vė. Tačiau nebūčiau atpažinusi savo pašaukimo, jei nebūčiau 
pasinaudojusi visomis savo projekcijomis. 

Susigrąžinę į kitus nukreiptą savo šviesą, atveriame du- 
ris į nuostabią ateitį. Anksčiau net nesvajojau parašyti kny- 
gą kartu su M. Williamson, nesitikėjau su ja susidraugauti ir 
ranka rankon įgyvendinti bendrą misiją. Štai kas įmanoma, 
kai patys ieškome šviesos, kurią pastebėjome kituose. Užuot 
svaigę nuo jos, atraskime spurdančią savo esybės dalelę ir ją 
prisijaukinkime. 

Tave įkvepia tik tavo paties dalis. Kiekvienas širdies troški- 


mas tau parodo, ką reikia savyje atrasti ir atskleisti. Jei trokšti 


koks nors būti, vadinasi, turi galimybę atskleisti šią savybę ir 
elgtis taip, kaip ji leidžia. Nebūtina ją išreikšti kartojant kitų 
žmonių veiksmus; verta siekti individualios saviraiškos. 
Vesdama seminarus visada pasirenku kokią nors įžymybę 
ir paklausiu dalyvių, kokios šios žvaigždės savybės juos žavi. 
Paskutinį kartą pasirinkau Bono, ir, žinoma, žmonės išvar- 
dijo bent 20 mėgstamų jo savybių. Vienas paminėjo talentą, 
kitas - kūrybingumą, trečias - charizmą. Vieni žavėjosi jo dva- 
singumu, kiti — lyderyste, altruizmu ar dosnumu. Kiekvienam 
atrodydavo, kad savybę, kurią jis priskyrė žvaigždei, ji neabe- 
jotinai turi, ir bet kas tam pritartų. Tačiau vargu ar tai tiesa, 
nes kiekvienas žmogus matė Bono per prizmę savo išsižadėtos 
savasties, kuri nori grįžti ir būti priimta. Kiekvienas atranda vis 
kitokią Bono savybę, nes į jį, kaip į ekraną, atsuka savo žiburį. 
Šiuo būdu Bono, tarsi didžiulis veidrodis, visiems savo se- 
kėjams padeda atrasti slaptus jų savasties aspektus. Jis padeda 
žmonėms susigrąžinti jų šviesą ir patiems išreikšti savybes, ku- 
rias jie priskiria jam. Pati įžymybė gali ir privalo neprisiimti 
kitų žmonių projekcijų. Kitaip ją pagauna iliuzinis aš, kuris 
gali išlaisvinti tamsiąsias šešėlio galias. Žvaigždės užduotis yra 
šviesą atspindėti žmonėms, nukreipusiems į ją žiburius. 
Prisiminkime, šešėlis slypi taip giliai, kad beveik neįmano- 
ma jo aptikti. Jei nieko neprojektuorume, turbūt nepastebė- 
tume jo visą gyvenimą. Kai kurie iš mūsų šešėlinius bruožus 
paslėpėme dar būdami trejų ar ketverių metų. Užkastus savo 


lobius galime rasti nukreipdami žiburius į kitus žmones. 


ŠEŠĖLIO INTEGRAVIMAS 


Turbūt jau pasakytum, kad šešėlis - su visu skausmu, traumo- 
mis ir įtampa — yra neatskiriama mūsų esybės dalis. Jokiomis 
pastangomis jo neatsikratytume. Tačiau mes pasirenkame, ar 
leisime jam sugriauti gyvenimą ir nuplėšti šlovę, ar išsunksime 
visą jo išmintį ir pasinaudosime jos teikiamomis nepaprasto- 
mis saviraiškos galimybėmis. Kiekvienas ragavome saldžios 
meilės, aitrios nevilties ar netekties ir sielvarto kartėlio. Visi 
minėti potyriai yra dieviško, unikalaus patiekalo ingredientai. 
Be jų negalėtume būti savimi. Ne vieną skaudžiai nutvilko 
aitrūs šio patiekalo prieskoniai, tačiau kai kurie, užuot dusę 
šešėlio gniaužtuose, savo skausmu išsigydo sužeistą širdį ir pa- 
deda kitiems. 

Taip nutiko televizijos laidos /eškomiausi Amerikoje 
(Americas Most Wanted) vedėjui Johnui Walshui. Regis, nie- 
ko negali būti karčiau nei vaiko mirtis, deja, daugeliui tenka 
išgerti šią taurę. Po šešiamečio sūnaus Adamo nužudymo J. 
Walshas tapo aukų teisių gynėju ir savo pyktį išliejo sukur- 
damas televizijos laidą. Be to, jis pasiūlė priimti teisės aktus, 
kurie leido nuteisti dešimtis tūkstančių nusikaltėlių. Užuot 
nurijęs savo sielvartą ir tyliai kentėjęs, jis savo pyktį, skausmą 
ir širdgėlą panaudojo televizijos laidai Ieškomiausi Amerikoje 
sukurti ir taip padėjo sulaikyti daugiau kaip tūkstantį pabė- 
gusių nusikaltėlių, be to, grąžino namo per 50 dingusių vai- 


kų. Taigi patyręs skaudžią tragediją, jis galėjo nuo panašios 


širdgėlos apsaugoti kitus žmones ir tuo pelnė jų susižavėjimą 
ir pagarbą. 

Nuo krūties vėžio pasveikusi Nancy Goodman Brinker po 
to, kai ši liga pasiglemžė vienintelės 36 metų sesers gyvybę, 
įkūrė Susan G. Komen krūties vėžio fondą, ne pelno orga- 
nizaciją, kuri daugiau kaip milijardą dolerių skyrė medicinos 
tyrimams, mokslui ir sveikatos priežiūros paslaugoms. Susi- 
taikiusi su savo patirtimi ir pasiryžusi 2e6ž+7 auka, ši moteris 
atliko nepaprastai didelį darbą žadindama visuomenės sąmo- 
ningumą, gerindama ankstyvos vėžio diagnostikos prieina- 
mumą ir remdama vaistų kūrimą. 

O koks būtų pasaulis, jeigu Thomas Edisonas nebūtų susi- 
taikęs su savimi ir su visa savo patirtimi? Dar būdamas labai 
jaunas, regis, jau turėjo pakankamai įrodymų, kad yra nevy- 
kėlis, idiotas. Kol atrado elektrą, jis sugalvojo tūkstančius te- 
orijų, iš kurių kiekviena pradžioje žadėdavo sėkmę, o paskui 
nepasitvirtindavo. Tačiau mokslininkas nepasidavė, mokėsi iš 
savo klaidų ir žengė pirmyn. Jis pasitikėjo savo genialumu ir 
savo vizija, kol dar neturėjo tam jokio pagrindo. O jeigu, kaip 
dauguma, būtų pasijutęs nevykėliu, nebūtų veržęsis už savo 
galimybių ribų ir nebūtų atleidęs sau už klaidas, dabar visi 
maklinėtume tamsoje — tiesiogine to žodžio prasme. Vis dėlto 
Edisonas galėjo pripažinti savo klaidas ir iš jų pasimokyti, jis 
atkakliai siekė laimėti ir galų gale įžiebė mums šviesą. 

1944 metų gegužės 22 dieną į Aušvicą atvyko Edith Eva 


Eger. Atskirta nuo tėvo, mačiusi, kaip į dujų kamerą nuėjo 


motina, ji kasdien gyveno baisiausiomis sąlygomis. Kaliniai 
žudydavosi lipdami ant tvoros, apraizgytos spygliuota viela, 
kuria tekėjo elektros srovė, ir nežinodavai, ar atsukus dušą iš- 
bėgs vanduo, ar dujos. Edi ištvėrė neįsivaizduojamą siaubą, 
tačiau dabar ją sutikę pamatytume gražią moterį, besidžiau- 
giančią gyvenimu, nepaisant skaudžios praeities, - o gal kaip 
tik dėl jos. 

Ji išgyveno naudodamasi visomis galimybėmis, kokias dar 
turėjo tame nežmoniškame pragare. Kai dr. Mengelė - žiauru- 
mo meistras, nukankinęs ir nužudęs milijonus žydų, — papra- 
šė ją pašokti, ji užsimerkė ir įsivaizdavo, kad groja Čaikovskio 
muzika, o ji Budapešte šoka Romeo ir Džuljetą. Kareiviai du 
kartus per savaitę nuleisdavo jai kraujo paaiškindami, kad jis 
padės vokiečiams laimėti karą, o ji sakydavo sau: „Aš pacifis- 
tė. Balerina. Mano kraujas nepadės jiems laimėti.“ Ji saugojosi 
prižiūrėtojų, kurie taikė jai sunkesnę bausmę nei buvo skirta. 
Ji ramino savo sielvartą dėl motinos mirties nuolat sau kar- 
todama: „Dvasia nemiršta“ Ji kliovėsi ta savo esybės dalimi, 
kurią dar galėjo valdyti, ir neleido jokioms išorinėms aplinky- 
bėms nužudyti sielos. „Jei šiandien išgyvensiu, - sakydavo Edi 
sau, — rytoj būsiu laisva.“ 

Edi, dabar talentinga, jautri psichoterapeutė ir nuostabios 
šeimos motina, suvokė, kad priimdama jai primestą tamsą at- 
keršijo Hitleriui pačiu romiausiu būdu. Jos, filmuojamos Šesė- 
lio efektui, paklausiau, ar ji pyko ant Hitlerio. Ji tyru žvilgsniu 


pažiūrėjo man tiesiai į akis ir pasakė: „Aš niekada ant jo ne- 


pykau. Jeigu būčiau pykusi, jis būtų laimėjęs, nes būčiau jį vi- 
sur nešiojusis su savimi“ Edi, kovotoja už laisvę, spinduliuoja 
tokią įkvepiančią šviesą, kad eidami jos pėdomis visi būtume 
palaiminti. 

Lengva paskęsti savo skausme ir savo ateitį bei gerovę ati- 
duoti valdyti šešėliui ir savo patirčiai. Laikydami dėl savo ar 
kitų kaltės patirtas nuoskaudas, prisirišame prie skriaudėjo, 
kuris mus sužeidė aštresniu ginklu nei išgaląstas plienas. Mano 
brangus bičiulis Brentas BecVaras žmogų, negalintį atleisti už 
skriaudą, palygino su „skęstančiuoju, kurio galvą kažkas lai- 
ko po vandeniu. Pagaliau supranti, kad pats turi išsikapstyti 
į paviršių. Vienintelė priemonė, leidžianti įveikti širdgėlą ir 
šešėlio priespaudą, yra užuojauta ir atlaidumas. Atleidžiame 
ne mintimis, o širdimi. Atleisdami pasisemiame išminties net 
iš tamsiausios ir skaudžiausios patirties. Atlaidumas — tai ko- 
ridorius tarp praeities ir nuostabios ateities. 

Tokios istorijos rodo, kad savo būtimi įgyvendiname aukš- 
tesnį planą, ir viskas atsitinka dėl kokios nors priežasties. Nie- 
kas neįvyksta atsitiktinai, atsitiktinumų nebūna. Visada vys- 
tomės, net jei to nesuvokiame. Dažnai ši evoliucija yra skaudi, 
tačiau skausmas yra svarbi varomoji jėga. Tai būtinas Dievo 
recepto komponentas. Nuo vienišumo kenčianti širdis tampa 
atviresnė meilei; grumdamiesi su priešiškais žmonėmis ar situ- 
acijomis, geriau suvokiame savo galimybes. Jei pripažįstame, 
kad skausmas, traumos ir širdgėla suteikė išminties, be kurios 


neįmanoma tobulėti, savaime atleidžiame tiems skaudžių pa- 


mokų mokytojams, net juos palaiminame. Dievo duotas gy- 
venimas mums suteikia viską, ko reikia, kad unikaliu būdu 
įgyvendintume savo tikslą. 

Mūsų sąmonė sako, kad blogis yra blogas, o gėris geras 
ir kad negali išsipildyti visos svajonės. Tačiau šešėlis pasaky- 
tų visai ką kita. Pasakytų, kad ryškiausiai spindėsime tada, 
kai priimsime savo tamsą. Jis patikintų mus, kad kiekvienas 
skausmas suteikia išminties. Parodytų, kad gyvenimas yra ste- 
buklinga kelionė, kurioje susitaikome su savo žmogiškumu ir 
dieviškumu. Šešėlis pasakytų, kad esame vertingesni, svarbes- 
ni ir didesni, nei galime įsivaizduoti, ir kad tunelio gale yra 
šviesa. 

Priimdami savo šešėlį suvokiame, kad įgyvendiname Die- 
vo planą, svarbų mūsų pačių ir visos žmonijos evoliucijai. Tar- 
si iš purvo išaugęs žydintis lotosas, turime gerbti tamsiausias 
savo esybės dalis ir skausmingiausią patirtį, nes iš šios dirvos 
stiebiasi gražiausia savastis. Chaotiška, purvina praeitis — Žaiz- 
dų, skausmo, netekčių ir džiaugsmo, sėkmės, palaimos maiša- 
lynė - suteikia išminties, galimybių ir jėgų išreikšti save nuos- 


tabiausiu būdu. Tai yra šešėlio dovana. 


III dalis 


————————— 


MARIANNE WILLIAMSON 


Tik šviesa gali išsklaidyti tamsą 


P asaulyje, kuriame gausu gražių stebuklų — miegantys 
kūdikiai ir žaidžiantys vaikai, mylimojo šypsena, ilga 
draugystė, žydinčios gėlės, rausvas vilties saulėtekis, didingai 
liepsnojantis saulėlydis, tobulas kūnas, trapi gamtos didybė, 
nuostabūs gyvūnai, atlaidumas, Dievo malonė, nepažįstamų 
žmonių svetingumas ir daug kitų dalykų, liudijančių, kad 
meilė žemėje įsikūnija begale pavidalų, — yra dar šis tas. 

Kas gi tai? 

Kodėl pasaulyje, kurio meno kūriniai sujaudina iki aša- 
rų, egzistuoja smurtas, prievarta, nekaltieji perrėžtomis ger- 
klėmis, įkalinti teisieji, badmiriaujantys vaikai, kankinimai, 
genocidas, karas, vergija ir daug kitokių siaubingų ir bepras- 
miškų kančių, atsirandančių tik dėl kieno nors žiaurumo ar 
aplaidumo? Kokia negailestinga jėga, įsitvirtinusi pasaulyje ir 
mūsų psichikoje, verčia kankinti ir žudyti gyvas būtybes? 

Jeigu Dievas yra meilė, kodėl egzistuoja blogis? 

Mūsų pasaulyje vyrauja priešprieša: įmanomas džiaugsmas 


ir viską persmelkiantis skausmas. Tikimės meilės, sėkmės ir 


gerovės, tačiau niekada neužmirštame, kad nuolat tyko ne- 
laimė. Žinome, kad egzistuoja ne tik gėris, bet ir dar šis tas. 
Mūsų epochoje šių priešybių kova arši kaip niekada anksčiau 
ir dar stiprėja. Nekęsti, naikinti, žudyti verčianti jėga dabar 
įgijo visuotinį mastą, nes technologijos ir globalizacija leidžia 
išnaikinti mus ne po vieną, o visus iš karto. Dabar, kaip nie- 
kada anksčiau, ypač svarbu nukenksminti šią jėgą, kuri nepa- 
kenčia meilės ir trokšta mus visus sunaikinti. Ne tik pakan- 
kinti, bet ir nušluoti nuo žemės. 

Iš tiesų tai veikiau ne jėga, o prievarta. Dažniausiai ji pati 
nieko neveikia, bet priverčia mus ką nors daryti. Tai vieta, 
kurioje užmirštame, kas esame, ir todėl nederamai elgiamės. 
Tai tamsa, kuri, kaip ir kiekviena tamsa, nėra tikrovė, o vei- 
kiau šviesos trūkumas. Tai psichikos juodoji skylė, atsiran- 
danti, kai bent akimirką iš akių dingsta šviesa. O vienintelė 
šviesa yra meilė. Klausimas, ką daryti su šia tamsa, turin- 
čia daug vardų, o šioje knygoje vadinama „šešėliu“, kamavo 
žmoniją nuo pat egzistencijos pradžios. Kiek žinome, meilė 
nevyravo visą laiką nė vienoje žmonių bendruomenėje ar ci- 
vilizacijoje. Vis dėlto apie ją tebesvajojame. Šią būseną kai 
kurios religijos vadina rojumi. Religiniuose ir dvasiniuose 
tekstuose rašoma, kad žmonės prisimena šią būseną iš senų 
laikų, nors ji niekada neegzistavo žemėje. Tai yra mūsų dva- 
sinis pradas, absoliučios meilės dimensija, iš kurios atėjome 
ir kur trokštame grįžti. Kartais - tiksliau, dažnai — šios mei- 


lės netenkame. Netektis taip sužeidžia sielą, kad skausmas 


persmelkia visą mūsų egzistenciją. Žaizda yra tokia gili, kad 
net nejaučiame skausmo, kaip nejaučiame ir smarkaus pla- 
netos sukimosi. 

Netekdami meilės, atsiskiriame ir nuo Dievo, ir kartu nuo 
savęs. O atsiskyrimas nuo savęs yra beprotybė. 

Maharma Ghandis sako: „Pasaulio bėda yra ta, kad žmoni- 
ja neteko sveiko proto.“ Iš tiesų, pasaulis papuolė į bėdą. Visi, 
po vieną ir kartu, žengiame į tuštumą, nežinodami, kas esame 
ir ką turime daryti. Netenkame galių, iškreipiame savo tapa- 
tybę ir nuklystame nuo savo žemiškosios misijos. Bėda ta, kad 
čia viso to nematyti, nes tai didžiulės, kosminės sumaišties 
vieta. Netekus meilės atrodo, kad galima pykti, turime pa- 
grindo kaltinti kitus, o smurtas yra teisėta savigyna netgi tada, 
kai taip nėra. Jei nesiginsime, esą bus dar blogiau. Juodoji ne- 
meilės skylė kartais įtraukia žmogų ar ištisas tautas ir užkrečia 
baisiausiais, pražūtingiausiais ketinimais, nes šis dalykas — iš 
tikrųjų niekas — vis dėlto nėra inertiškas. Žmogaus sąmonė, 
kaip ir signalinis žiburys, niekada neužgęsta. Problema ta, kad 
ji spinduliuoja ne tik gyvybei atsirasti reikalingą šilumą, bet 
ir įžiebia pražūtingą gaisrą. Kur nėra meilės, tarpsta baimė. O 
protą apnikusi baimė grasina sugraužti sielą. 

Štai tokia yra realybė, vadinama šešėliu. Daugumos gy- 
venime jis ne liepsnoja kaip gaisras, o tik rusena. Tai esi tu, 
leptelėjęs kokią kvailystę, įžeidęs mylimą žmogų ir galbūt jau 
nutraukęs santykius. Kokia nors klaida susigriovęs karjerą. 


Nusitvėręs butelį, nors žinai, kad esi alkoholikas ir kad toliau 


girtaudamas krisi į bedugnę. Kitaip sakant, tai yra tavo dalis, 
nelinkinti tau gėrio. Tai šešėlis, kuris apšviestas išblėsta. 

Dievo meilė kiekvieną akimirką tvyro mumyse ir spindu- 
liuoja iš mūsų. Jeigu gyvename santarvėje su tikrąja savastimi, 
kurią sukūrė Dievas, meilė nuolat srūva į mus, o mes ją siun- 
čiame į išorę. Toks yra gyvenimas šviesoje. 

Regis, tai savaime suprantama, bet ne tada, kai tam tikras 
elgesys atrodo nevertas meilės. Manome, kad už klaidą nedera 
apdovanoti meile, geriau susilaikyti. Tačiau tą akimirką šmės- 
telėjusi piktoka mintis, regis, visiška smulkmena, natūrali re- 
akcija, iš tiesų yra viso blogio šaknis. Tai šešėlinio mąstymo 
pagrindas - atsiskyrimas nuo Dievo ir pasmerkimas. Dievas 
niekada nesulaiko meilės srauto, o mes mokydamiesi mylėti 
taip, kaip Dievas myli, sąmonėjame. 

Kad išsklaidytume šešėlį, reikia įsileisti amžinąsias mintis, 
nors ir gyvename laikiname pasaulyje. Taip aukštesnė sąmonė 
paaukštins planetos dažnį ir tada pasaulis pasikeis. 

O kas dabar dedasi? Kas gi verčia užmiršti tikrąjį save, už- 
gesinti žiburį ir perskirti pasaulį į du atskirus būvius: meilę ir 
baimę? Vienintelė mintis: kas nors kaltas. Vienintelis požymis, 
nurodantis, kur gyvename: šviesoje ar šešėlyje, yra požiūris į 
žmogaus netobulumą. 

Dievas į suklydusį žmogų žvelgia kitaip nei mes. Jis siekia 
mus ne nubausti, o tik pataisyti. Kai grįšime į protą ir nuolat 
besąlygiškai mylėsime, pasaulis pats pasitaisys. Tai nereiškia, 


kad nustosime mąstyti, prarasime įžvalgumą, nebejausime 


ribų. Dievo meilė nėra silpnumas. Dievo meilė ne sentimen- 
tali. Ji ne visada „maloni“, t. y. ne švelni, rožinė. Ji pasako 
nepatogią tiesą, kurią žino širdis, net kai protas atmeta. Šiai 
meilei labiau rūpi medžiaga nei forma. Nemylėti irgi įmano- 
ma švelniai, žodžiais „tinkamas“ ir „geranoriškas“ pučiant mi- 
glą į akis, o meilė gali pasirodyti tiesmukos ir griežtos tiesos 
pavidalu ir būti atpažinta tik po kurio laiko. 

Šiuo metu būtina visiems susirūpinti meile. Pasak dr. Mar- 
tino Lurtherio Kingo, atėjo laikas iš naujo įprasminti civilizaci- 
ją. Meilės sąvoką reikia papildyti didesniu kontekstu — socia- 
liniu ir politiniu. Tik taip nuvysime virš pasaulio plevenančią 
tamsos šmėklą. Gyvendami tamsoje, gūžiamės šešėlyje. O jo 


patamsiuose viešpatauja kančia. 


GALBŪT TAI NETIKRA, 
BET ATRODO NEABEJOTINAI TIKRA 


Susirėmus su mylimu žmogumi, kartais norisi įsižnybti. At- 
rodo, tai košmaras. Išgirsti save sakant: „To negali būti!“ Ir iš 
tiesų to 2472 — tu tik klaidžioji paraleliniame iliuzinių priešta- 
rų ir konfliktų pasaulyje. 

Prieš keletą metų pasakiau sau, kad neverta nerimauti dėl 
Velnio, nes jis yra tik mano mintyse. Dabar prisimenu, kas 
nutiko toliau. Staiga mane pribloškė netikėta mintis, kad 


geriau jau čia jo nebūtų. Mintis, kad pasaulyje nėra Velnio, 


tykančio mano sielos, manęs tiek nepaguodžia, kiek trikdo 
supratimas, kad mano mąstymui būdingas polinkis nemylėti 
ir jis daro mane nelaimingą. 

Iš kur atsirado šis „polinkis“? Jeigu Dievas yra tik meilė, be 
to, visagalis, kaip galėjo atsirasti Jo priešybė? 

Metafizikos požiūriu, ši priešiška jėga iš tiesų neegzistuoja. 
Be Dievo meilės daugiau nieko nėra — kaip pasakyta Moks- 
le apie stebuklus (A Course in Miracles), „visetas negali turėti 
priešybės“. Paprasčiausias paaiškinimas, kaip atsirado iliuzinis 
pasaulis, kuris iš tiesų zeegzistuoja, bet atrodo labai tikras, yra 
laisvos valios principas. 

Galime galvoti, ką tik norime. Tačiau mintys yra galingos: 
kad ir ką galvodami naudojamės Dievo duota kūrybine galia. 
Priežascies ir pasekmės dėsnis užtikrina, kad kiekviena mintis 
duos kokį nors rezultatą. Kai mąstome mylėdami, kuriame 
meilę kartu su Dievu. O mintimis, kurių meilė nepersmel- 
kia, sukuriame baimę. Tai reiškia, kad mūsų mąstymas skilęs. 
Viena dalis gyvena meilėje, amžinai susiliejusi su Dievo meile. 
Kita dalis daugiausia būva mirtingame pasaulyje — tamsoje. 
Tai yra šešėlinis aš. 

Dievas šešėlio nemato, nes šis nėra meilė ir todėl iš tiesų 
neegzistuoja. Tačiau Dievas, kaip visuotinė meilė, pastebėjo 
mus, kenčiančius tamsoje, ir iškart ištiesė pagalbos ranką. Tą 
akimirką Jis beprotybės ir gėdos persmelktame mūsų pasauly- 
je sukūrė kitą galimybę. Ši galimybė — Dievo ambasadorius — 


plevena mūsų tamsos pasaulyje, visada pasirengęs išvesti mus 


į šviesą, jei tik panorėsime. Šis ambasadorius turi daug vardų: 
nuo Išminties Tobulintojo iki Šventosios Dvasios. Mes čia jį 
vadinsime Švietėju. 

Moksle apie stebuklus sakoma, kad nesame tobuli, tiksliau, 
tokie negimėme, tačiau čionykštė mūsų misija yra tapti tobu- 
liems. Švietėjas yra tiltas tarp šešėlinio aš ir šviesos. Dievas jam 
leido naudotis visomis žemės ir dangaus galiomis, kad išvestų 
mus iš tamsos į šviesą. Jis tai atlieka pirmiausia primindamas, 
kad tamsa yra netikra. Klaidžiojant tamsoje, veiksmingiausia 
priemonė yra galimybė yra pasikviesti Švietėją, kurio užduotis 
yra atskirti tiesą nuo iliuzijos. Tai galime pasiekti malda ir tin- 
kama nuostata. Pasakę, „noriu pakeisti požiūrį į tai“, Švietėją 
įsileidžiame į savo mintis, ir jis gali mus iš beprotybės išvesti 
į tiesą. 

Prieš keletą metų nuvažiavau aplankyti bičiulės, o man at- 
vykus jos namuose viešėjo dar kelios jos draugės. Man pasiro- 
dė, kad viena moteris kalba labai dirbtinai, ir man jos kalbos 
maniera kėlė tokį pasidygėjimą, lyg kas būtų nagais brūžinęs 
lentą. Akivaizdu, mano protas puolė kritikuoti tą moterį, nes 
aš nesupratau, kaip įmanoma šitaip įsijausti kalbant. 

Tačiau kaip piligrimė suvokiau, kad tai buvo ne moters 
problema, o mano — užuojautos trūkumas. Tada mintyse su- 
kalbėjau maldą ir pasakiau, kad noriu pakeisti požiūrį į tą 
moterį. Kone tą pačią akimirką, ar man tik taip atrodė, viena 
iš viešnių pasakė moteriai, kurią taip pasmerkiau: „Girdėjau, 


kad tavo tėvas jau turi išeiti iš kalėjimo. Ar tikrai?“ 


Paskui išgirdau visą istoriją. Neprisimenu visų smulkme- 
nų, bet galiu pasakyti, kad tėvas tą moterį visą vaikystę laikė 
uždarytą rūsyje. Paskui ji buvo išlaisvinta, o tėvas kalėjo daug 
metų. Sužinojusi apie moters kančias, supratau, kodėl ji taip 
kalbėjo. Ji augdama neturėjo normalios suaugusio žmogaus 
personos pavyzdžio; ji net nemokėjo natūraliai kalbėti ir da- 
bar visomis išgalėmis lipdė, jos manymu, normalią asmenybę. 
Tas pats manierizmas, kuris prieš penkias minutes sužadino 
man pasidygėjimą, dabar kėlė gilią pagarbą ir užuojautą. Ta 
moteris nepasikeitė, bet pasikeičiau aš. Melsdamasi kreipiau- 
si į šviesą. Švietėjas įžengė į tamsų pasaulį ir išgelbėjo mane 
nuo šešėlinio aš — nuo mano vidinio kritiko — suteikdamas 
man informacijos, kuri mano baimės mintis pakeitė meilės 
mintimis. 

O kada gi šiame gyvenime įgijau polinkį aršiai kritikuoti? 
Metafiziniu požiūriu, su juo negimiau. Gimstame ne su įgim- 
ta nuodėme ar klaida, o su pirmaprade nekaltybe. Regis, gerai 
atsimenu savo gimimą. Žinoma, negaliu pasakyti, ar tai tiesa, 
tačiau, kiek pamenu, šis vaizdas visada išliko atmintyje. Net 
prisimenu šviesią užuolaidą, kokios kabo virš operacinio stalo, 
o tai sustiprina tikimybę, kad prisiminimas tikras. Kiek pri- 
simenu, atėjau į šį pasaulį su neribotomis meilės atsargomis, 
pranokstančiomis bet kokį mano iki šiol patirtą jausmą. 

Tačiau 1952 metais gydytojai vis dar manydavo, kad turi 
naujagimius priversti kvėpuoti plekštelėdami. Tą pačią aki- 


mirką, kai jaučiau, kaip iš manęs į visas gyvas būtybes spin- 


duliuoja meilė, pajutau ir plekštelėjimą. Gydytojas, kurį my- 
lėjau, man sudavė. Prisimenu tai kaip sukrėtimą, skausmą, 
traumą. Kodėl jis taip pasielgė? Negalėjau patikėti, kad tai 
atsitiko. O tada mano protas išsijungė. Kažkur nugrimzdau, 
ir viskas baigėsi. 

Šis prisiminimas, jei galima jį taip pavadinti, pateikia at- 
sakymą į klausimą, ar šešėlis įgimtas. Ne, gimėme su tobula 
meile. Tačiau visa mūsų patirtis — ir dažnai geriausi mūsų pa- 
čių ar kitų ketinimai — išstumia mus į šešėlį, o tada viso liku- 
sio gyvenimo tikslas yra iš tamsos išeiti į šviesą. 

Nuo tos gimimo akimirkos — nuo to trauminio atotrūkio 
nuo meilės, kuris pakartojo esminį visos žmonijos atotrūkį, — 
amžinai esu gundoma pamesti meilę iš akių. Bent akimirką 
išsižadėjusi meilės, dabar jaučiu potraukį nemylėti kitų žmo- 
nių, o mano gyvenimo tikslas, kaip ir visų mūsų, yra prisi- 
minti savo meilę prisimenant, kad ji slypi ir kituose. 

Ta draugės viešnia, kad ir garbinga, mane sugundė smerk- 
ti. Tačiau aš paprašiau pagalbos ir ją gavau. Išvydusi tos mo- 


ters šviesą, susigrąžinau savąją. Šešėlis pasitraukė. 


KUR NĖRA MEILĖS, TYKO BAIMĖ 


Kiekviena mintis be meilės žadina šešėlį. Esame linkę tikėti 
mitu apie neutralumą: esą mylėti nebūtina, tik svarbu akty- 


viai nekenkti. O iš tiesų kiekviena mintis gydo arba kenkia. 


Neribota kūrybinė minties galia užtikrina, kad kiekviena 
mintis daro kokį nors poveikį. Tą akimirką, kai nepasiren- 
ku meilės, nusprendžiu nemylėti, atsiranda dvasinė tuštuma, 
o ją tuojau užpildo baimė. 

Tai atskleidžia mano mintys apie save ir kitus. Sutelkusi 
dėmesį į kieno nors šešėlio aspektus, būtinai susiduriu ir su 
savuoju: su pykčiu, valdingumu, reiklumu, nesąžiningumu, 
polinkiu manipuliuoti ir t. t. Įžengusi į savo kaltės ir smerki- 
mo tamsą, nernatau savo šviesos ir savo gėrio. 

Užmiršusi esminį gyvenimo principą - gerbti save gerbiant 
savo viduje slypinčią Dievo šviesą — lengvai pakliūvu į sau ža- 
lingo elgesio spąstus. Palaikau bet kokią savinaikos formą, pa- 
dedančią kitiems, kaip ir man, užmiršti tikrąją savastį. Kad ir 
kam grasiname, kitiems ar sau, šešėlis žadina mintis, stumian- 
čias į savinaiką ir beprotybę. 

Sveika siela nuolat bendrauja su meilės dvasia. Tačiau šešė- 
lis, kaip ir šviesa, mumyse irgi turi ambasadorius — tai mintys, 
kurios nuolat gundo nemylėti. „Jis žadėjo priimti mane dirbti, 
bet nepriėmė. Niekdarys“ „Ta jos politika mane purto — ne- 
galiu pakęsti“ „Valgyk visą pyragą — nekreipk dėmesio į tą 
gydytoją.“ „Gali pasiimti pinigus — niekas apie tai nesužinos.“ 
Pasaulyje vyrauja baimės mintys, o jas patvirtina šešėlinės 
nuostatos. 

Jeigu nesimeldžiame ir nemedituojame — nepuoselėjame 
meilės santykio su Kūrėju, — lengvai pasiduodame pagundai 


nemylėti ir taip įžengiame į vidinę šešėlio zoną. Savo kaltę 


projektuodami į kitus, kam nors kenkdami, pasiduodami ža- 
lingiems įpročiams ar saviniekai, kuria kenkiame patys sau, 
stipriname neigiamą šešėlio galią. | 

Ar yra ko stebėtis? Dauguma tik pabudę rytą iš karto min- 
timis pasiduoda tamsai. Pirmiausia įsijungiame kompiuterį, 
perskaitome laikraštį, klausomės žinių per radiją ar televizi- 
ją. Iš viso pasaulio parsisiunčiame baimės mintis ir įsileidžia- 
me jas į savo protą tuo metu, kai esame atviriausi naujiems 
įspūdžiams. Taip atsiveriame baime grįstam mąstymui, kuris 
persmelkia mūsų kultūrą. Žinoma, tuomet esame šešėlyje ir 
žvelgiame į šešėlį! Savaime suprantama, jaučiamės prislėgti, 
nelaimingi, pavargę, ciniški. Pasaulį persmelkia baime pagrįs- 
tas mąstymas, o mirtingųjų pasaulyje baimės balsas garsiau- 
sias ir iš visų viršiausias. Tad užteks nagrinėti tamsą, nes jau 
metas uždegti šviesą. 

Judaizme ir krikščionybėje meilės balsas apibūdinamas 
kaip „ramus, tylus“ Dievo kvietimas. Tai yra Švietėjo balsas. 
Bent penkios rimtos rytinės meditacijos minutės gali užti- 
krinti Jo pagalbą per visą dieną. Kaip nušvistų pasaulis, jeigu 
kiek daugiau žmonių kasdienybėje puoselėtų šventumą. Už- 
imtumas yra dažnas žmonių priešas, neleidžiantis stabtelėti ir 
pakvėpuoti dvasinių laukų aromatu. Kaip kartais, siunčiant 
bylą, lieka tik sėdėti prie kompiuterio ir laukti, nes niekaip ne- 
galime paspartinti proceso, taip ir neverta tikėtis, kad tamsa 
ar baimė neužtemdys mūsų dienos, jeigu meilei tik linktelime 


išlėkdami pro duris. 


Sulėtinę tempą, veikiausiai trokšime tylos. Tačiau šiuolai- 
kinė gyvensena labai neatspari šešėlinėms mintims jau vien 
dėl to, kad pernelyg triukšminga. Televizijos, kompiuterio ir 
kitų išorinių dirgiklių persmelkta kasdienybė temdo žiburį, 
kurį uždega tik sutelkta kontempliacija. Tylos priedangoje su- 
sikaupiame ir įgyjame jėgų transformuoti šešėlinės savo rea- 
lybės energiją. 

Puoselėti šviesą padeda ir dvasinės bendruomenės susirin- 
kimai. Grupėje, kurios narius sieja meilė ir pasišventimas — 
religinis ar kitoks, — susitelkia meilės laukas ir pakylėja grupės 
narius į aukštesnį energijos vibracijos lygmenį. Bažnyčioje, si- 
nagogoje, dvylikos žingsnių programos grupėje nesunku klau- 
sytis savo širdies. Šešėlis nutolsta, jo nemaryti, jis netrikdo. 
Tiesa, ir čia yra pagundų pasitraukti į tamsą ir reikia su jomis 
kovoti, vis dėlto vienas iš būdų susilpninti šešėlį — tai su būriu 
ieškoti šviesos. . 

Bendraujant su žmonėmis, kurie pasako: „Noriu klausytis 
savo širdies, noriu sužinoti, koks būtų didžiausias meilės dar- 
bas, noriu gyventi dorai, noriu girdėti Dievo balsą“, - lengviau 
įgyvendinti šiuos principus. Kaip ir kiekvieną įprotį, dvasinius 
įgūdžius lengviau įgyti grupėje. Juos ugdydamas įsitvirtinsi 
tikrosios savasties šviesoje. Jei nepasiklosi šio pagrindo, nesi- 
stebėk, kad reikia gailėtis savo žodžių ar veiksmų. 

Paprastą dieną paprastą žmogų aplanko stulbinama daugy- 
bė šešėlinių minčių. Nors padarome, ką galime, ir stengiamės 


gerai elgtis, aktyvus mūsų protas yra linkęs į baime pagrįstas 


mintis. Tačiau šalia yra ir Švietėjas. Dievas Jį įgaliojo prireikus 
mums padėti. 

Kartą pasipasakojau psichoterapeutui, kad jaučiuosi esanti 
labai blogoje vietoje. Tai saviniekos vieta. Jis paklausė: „Kuo 
save kaltini?“ Atsakiau: Nekenčiu savęs, nes esu labai bloga. 
Supratau, kad tai juokinga, bet juoktis negalėjau. O gal bū- 
čiau galėjusi. 

Jis pasiūlė kai ką išmėginti: „Visada jausk dėkingumą, - 
patarė jis. — Kai užeis ta bloga mintis, vardyk visus dalykus, 
už kuriuos turėtum būti dėkinga“ 

Išmėginau šį būdą ir pajutau didžiulį jo poveikį. Anksčiau 
ištisas valandas grumdavausi su neigiamomis mintimis, tačiau 
pradėjus praktikuoti dėkingumo srautą, šešėlis, regis, ištirpo 
kaip Piktoji Ragana, kai Doroti ant jos užpylė vandens. Pa- 
našiai dingo ir šešėlis. Šešėlis netgi netikras, tik toks atrodo. 
Jį apšvietus, tamsa dingsta. Tačiau mano problema buvo ne 
tik neigiamos mintys, bet ir teigiamų minčių trūkumas. Kai 
tik užėmiau savo protą dėkingumu, šešėlinė savinieka išnyko. 
Įsivyravus meilei, baimė išnyko. 

Vis dėlto nesumenkinkime šešėlio galios. Neužtenka medi- 
tuoti tik kartais — reikia tai daryti kasdien. Sveikstančiam alko- 
holikui nepakanka grupėje lankytis retkarčiais — į susitikimus 
būtina eiti kasdien. Taip pat neužtenka atleisti keliems žmonėms 
- stenkimės atleisti visiems, nes tik meilė yra tikra. Ko nors ne- 
mylėdamas, nemyliu savęs. Nepakanka mylėti tik tada, kai tai 


lengva, — reikia ugdyti savo meilės gebėjimus, net kai sunku. 


Kad išsklaidytume savo gyvenime ir visoje žemėje tykančius 
šešėlius, reikia tik apšviesti juos sakralia šviesa. Kiekvienas ga- 
lime pridėti savo žiburį, puoselėdamas meilę. Žinoma, mylime 
savo vaikus, ir vis dėlto šito neužtenka. Reikia pamilti ir vai- 
kus, gyvenančius kitame miesto gale ir kitame pasaulio krašte. 
Lengva mylėti tuos, kurie mums pritaria ar su mumis maloniai 
elgiasi. Tačiau reikia išmokti mylėti ir tuos, kurie mums prieš- 
tarauja ir galbūt neteisingai su mumis elgiasi. Kaip treniruoja- 
me raumenis, taip pat reikia ugdyti ir gebėjimą mylėti. 

Žemesnįjį, arba šešėlinį, aš gali įveikti tik viena jėga — 
aukštesnioji savastis. O ji plevena aukščiausioje meilėje - Kū- 
rėjo meilėje, kurioje nėra tamsos, kančių, baimės. Neįvertinti 
šešėlio galios yra psichologiškai nerealu, o neįvertinti Dievo 
galios būtų dvasiškai nebrandu. Malda yra ne tik ženklas, bet 
ir jėga. Meditacija — tai ne tik atsipalaidavimo technika. Tai 
veikla, suderinanti visatos energijas. Atlaidumas ne tik padeda 
pasijusti geriau. Jis keičia širdį — tiesiogine prasme. Iš Dievo 
kylanti jėga gali mus išlaisvinti. 

Šviesa yra šešėlio priešas. Tačiau šviesai šešėlis yra niekas. 


Jis paprasčiausiai neegzistuoja. 


BEJE, TAI JAUDINA 


Sąmonė yra dinamiška kūrybinė jėga. Jai nebūdinga inercija 


ir stagnacija. Ji visada plečiasi, kad ir kokia kryptimi judėtų. 


Meilę visada kuria meilė, baimė gimdo tik baimę, o šešėlis 
negailestingai verčia kentėti. 

Tačiau kaipgi šis reiškinys - ši iliuzija be gyvybės — veikia, 
lyg būtų tikras? Nors baimė netikra, ją sukuria žikra mintis. 
Baimė — tai sprogmuo, o mintis — ją iššaunantis pabūklas. 
Mąstymas, tarsi pabūklo vamzdis, turėtų spjaudyti meilės 
pliūpsnius. Tačiau laisva valia leidžia naudoti jį ir kitiems tiks- 
lams, nelygu kaip pasirinksime. 

Mąstymas arba išreiškia meilę, arba projektuoja baimę, 
taip pat šiuos procesus planuoja pasąmonėje. Šešėlis — tai prieš 
tave nukreiptos tavo paties mintys. Kaip Liuciferis, kuris iki 
nuopuolio buvo gražiausias rojaus angelas, ar vėžinė ląstelė, 
kuri anksčiau buvo normali organizmo dalis, šešėlis yra tavo 
paties mąstymas, nukreiptas neteisinga kryptimi. Tai tavo sa- 
vinieka su savimeilės kauke. Tavo šešėlis toks pat protingas 
kaip ir tu, nes tai tavo paties protas, paveržtas baimės. Šešėlis 
turi visus gyvybės požymius, nes jis seka paskui gyvą būtybę. 
Kaip ir kiekvienas gyvas padaras, šešėlis siekia išlikti. 

Priartėjus meilei, šešėlis pajunta pavojų, ir jo savisauga su- 
aktyvėja. Jis žino, kad meilė yra vienintelis tikras jo priešas. 
Šešėlis, pajutęs meilę, išvydęs tavo šviesą, gina savo gyvybę. 
Tada jis visais įmanomais būdais stengsis sumenkinti, už- 
gniaužti, sutepti tavo vidinį gėrį - jis žino, kai tu prisiminsi 
tikrosios savasties šviesą; jis išnyks. Todėl grumiasi. 

Žinomas posakis teigia: „Meilė išaukština viską, tik ne 


save.“ Pajutai, kad tavo ir sutikto žmogaus širdys susijungė į 


sakralų ryšį? Saugokis, šio žmogaus akivaizdoje gali pasielgti 
kvailai. Gavai išskirtinę galimybę įgyvendinti svajones? Sau- 
gokis, gali susigadinti visą reikalą. Kelią pastos šešėlis — pikta- 
sis tavo gėrio dvynys. 

Mes sąmoningai bėgame nuo baimės prie meilės, todėl di- 
namiška baimės energija veikia kaip griaunamoji jėga, tik nie- 
ko nepaima į nelaisvę. Ji gali įstumti į kokį iš pažiūros menką 
nemalonumą, tarkime, nenukentėsi, o tik leprelėsi kvailystę, 
ir taip pat gali nustumti į bedugnę. Nereikėtų neigti šešėlio 
galios ir abejoti piktais jo ketinimais, nes jis niekada nenu- 
rimsta: kartais dryksta lėtai, tįsta, o kitąsyk iš karto nusidrie- 
kia, ir visada - skausmo kryptimi. 

Anoniminiai alkoholikai sako, kad alkoholizmas yra „pro- 
gresinė liga“. Tai reiškia, kad ji nestovi vietoje: jei jau šiandien 
klimpsti į alkoholizmą, tai rytoj dar giliau įklimpsi, nebent 
imsi su juo kovoti. O pabaigoje gresia visiškas žlugimas, netgi 
mirtis. Priklausomybė nuo alkoholio atsiranda ne tik dėl al- 
koholio vartojimo. Ji susijusi su tamsiosios energijos judėjimu, 
šešėlio galia, kuri pavergia kūną ir sielą. Milijonai žmonių, 
lankiusių AA programą, pasveiko, nes ji remiasi aiškia nuos- 
tata, kad išgelbėti gali tik dvasinė patirtis. Tik Dievas sugeba 
nugalėti šešėlį - bet kokios formos. 

Biblijoje Jėzus sako, kad turėtume džiaugris, nes Jis „nuga- 
lėjo“ pasaulį. Jis pasirinko nuostabų žodį: Jis nesakė, kad „pa- 
taisė“ pasaulį. Jis „nugalėjo“ tamsiąsias jėgas pakilęs į sąmonės 


lygmenį, kuriame žemesniosios minties formos neturi galios 


jo riboti. Tokį iššūkį šešėlis meta ir mums: siekiant aukštybių 
šviesos — gilesnės išminties iš aukštesnės meilės perspekty- 


vos — šešėlis liks bejėgis. 


GRUPINIAI ŠEŠĖLIAI 


Visi atpažįstame individo šešėlį: piktas, valdingas, nesąži- 
ningas, agresyvus žmogus ir pan. Tačiau kartais ne mažiau 
svarbu atpažinti ir kolektyvinį grupės šešėlį. Grupes, tarki- 
me, tautas, sudaro individai, todėl nenuostabu, kad narių 
bruožus atspindi bendras grupės elgesys. Tačiau kur kas mįs- 
lingesnis yra grupės sukurtos energijos — meilės ar baimės — 
gausėjimo procesas: dviejų ar kelių panašiai mąstančių protų 
energija nėra visų energijų suma. Grupės energija proporcin- 
gai didėja. 

Pavyzdžiui, terorizmas. Patologinė ideologija, kaip ir vė- 
žys, gali išplisti visoje grupėje. Kai didesnė žmonių grupė ima 
puoselėti destruktyvias minties formas, iš kurių susidaro ide- 
ologija, bendra visų žmonių energija gali apstulbinti net nau- 
jausiomis technologijomis apsiginklavusius karinės technikos 
tiekėjus. Todėl tikroji terorizmo grėsmė yra ne pati ideologija, 
o jos įtaigos galia, kuri patraukia minias. Teroristai žikž savo 
ideologija, todėl ji galinga. Šią didžiulę griaunamąją jėgą ga- 
lime įveikti mylėdami ir tikėdami meile ne mažiau, nei tero- 


ristai tiki neapykanta. Beatodairiškai neapkęsdami teroristai 


daugina neapykantą, o mes beatodairiškai mylėdami galime 
padauginti meilę. 

Joks žmogus nėra tobulas, nebūna tobulų ir grupių. Še- 
šėlis slepiasi nuo individo ar grupės sąmonės šviesos, visada 
apsimesdamas šviesa, nors jo esmė yra tamsa. Ralpho Waldo 
Emersono mintis apibūdina nacionalizmo šešėlį, besidangs- 
tantį patriotizmu: „Kai tauta visu balsu šaukia už Patriotiz- 
mą, aš noriu patikrinti, ar švarios jo rankos ir ar širdis tyra.“ 
Dažnai grupė sulaužo tuos principus, kuriuos garsiausiai es- 
kaluoja. Klastingas šešėlis užkloja savo pėdsakus, pavyzdžiui, 
žmonių deginimą ant laužo pridengia religija, o imperialistų 
siekius — patriotizmu. 

Kaip kolektyvinis šešėlis gali sužlugdyti bendruomenę, 
taip kolektyvinė šviesa gali ją puoselėti. Klasikinė literatūra, 
populiarioji kūryba, pavyzdžiui, pasakos, filmai, kaip Įsikū- 
nijimas (Avatar), knygos, kaip Hario Poterio serija ir, žinoma, 
nuoširdžios religinės ar dvasinės apeigos, — visa tai yra kolek- 
tyvinės šviesos spinduliai. 

Filme /sikūnijimas išsamiai atskleidžiamas šiuolaikinės 
Amerikos šešėlis. Matome pavojingas plėšraus kapitalizmo ir 
galingo Amerikos militarizmo tuoktuvės, intelektualų išdidu- 
mą, nepripažįstantį dvasinių principų, arogantišką gamtos sa- 
kralumo neigimą ir imperialistinę nuostatą pasiimti, ką nori, ir 
tik dėl to, kad nori. Ši misterija atskleidžia visą Amerikos šešėlio 
bjaurastį. Vis dėlto filmas peržengia didaktinės istorijos ribas iš- 


ryškindamas įžvalgą, kad šviesa niekada nenutolsta nuo šešėlio. 


Švietėjas visada sukuria atsvarą tamsai, į šešėlio dramą 
įtraukdamas mylinčias širdis, kaip žaizda pritraukia raudonuo- 
sius kraujo kūnelius. Vieni filmo veikėjai išreiškia didžiausias 
mūsų ydas, o kiti atskleidžia geriausius bruožus. Pastarieji taip 
pat svarbūs. Tiek žmogus, tiek grupė turi gerosios prigimties 
angelus. Jie, kaip ir tamsa, visada juda (angelai visada vaizduo- 
jami su sparnais, o Velnias sparnų neturi). Apskritai pabaigoje 
šviesa nugali tamsą. Kaip pasakė Martinas Lutheris Kingas: 
„Visatos moralinė arka ilga, bet ji linksta į teisybės pusę“ Mes 
galime užmiršti tiesą, tačiau visata jos neužmiršta. 

Kiekvienas žmogus ir kiekviena grupė turi šešėlį - tai nėra 
blogai. Tai žmogiška. Svarbu nejausti jam neapykantos, nes 
jame susirenka mūsų žaizdos, kurias reikia gydyti. Taip pat 
negalima jo neigti — tamsa išsisklaidys tik apšviesta. Turime 
susitikti su savo šešėliu kaip individai ir kaip grupės. Šis pro- 
cesas yra ne savinieka, o meilė sau. Tikrieji piligrimai išvysta 
savo tamsą ir ją atiduoda šviesos galiai; tikrieji patriotai pasi- 
tinka savo tautos tamsą ir atiduoda ją tiesos galiai. 

Jeigu šešėlyje pasiklysime, kuri nors mūsų esybės dalis ži- 
nos kelią. Taip pat kiekvienoje paklydusioje grupėje yra tiesos 
besilaikančių žmonių, pavyzdžiui, per Antrąjį pasaulinį karą 
vokiečiai, rizikuodami gyvybe, slėpė žydus arba Įsikūnijime 
Žemės gyventojai didvyriškai ryžtasi ginti Pandoros planetos 
Na'vi piliečius. Galutinė meilės pergalė matosi žmonijos isto- 
rijoje, apie ją pasakoja mitai. Antrasis pasaulinis karas reikš- 


mingas ne tik dėl Hitlerio blogio, bet ir dėl jį nugalėjusių karių 


meistriškumo ir pasiaukojimo. Archetipinę Įsikūnijimo tiesą 
atskleidžia ne tik Na'vi patirtas smurtas, bet ir jo pabaiga. Di- 
džių religinių pasakojimų atomazga yra ne nukryžiavimas, bet 
prisikėlimas, ne Izraelio vergystė, o pasiekta Pažadėtoji Žemė. 
Mūsų dienomis ir mūsų amžiuje, kai tyko tiek šešėlių, verta 
prisiminti, kad šešėlis tik atrodo labai tamsus, bet šviesoje vi- 
siškai išnyksta. 

Šią tiesą galbūt labai sunku priimti, kai turime daug aki- 
vaizdžių įrodymų, ne tik kad šešėlis egzistuoja, bet ir kad jis 
yra amžinas. Šviesos stebuklas nepagrindžiamas jokiais įrody- 
mais, jis ateina tiesiog „iš giedro dangaus“ — šis puikus vaizdi- 
nys taikliai nusako absoliutųjį potencialą. Neribotas galimy- 
bes tobulėti įgyjame tada, kai aktyvus šviesos pripažinimas 
pranoksta tamsos baimę. 

Šios šviesos neįmanoma pamatyti kūniškomis akimis. Šią 
realybę regime kitaip. Mirties apraiška yra „tikrovė“. Tačiau 
„Tikrovė“ yra tik nemirtinga meilė. Albertas Einšteinas apie 
fizinį pasaulį pasakė: „Tikrovė yra tik iliuzija, nors ir labai 
įkyri.“ 

Jeigu susitapatinsime tik su mirtinguoju pasauliu, baimė 
atrodys visai pagrįsta. Tačiau nukreipę žvilgsnį už šio pasau- 
lio, pamatysime realybę aiškesnėje ir viltingesnėje šviesoje. 
Suprasime, kad visi kūriniai patvirtina dėsnį, jog meilė save 
atkuria. Esame pasmerkti kristi į šešėlį — nusileisti į sielos po- 
žemius prie savo skaudulių, — tačiau turime išgelbėjimo ga- 


rantiją. Amžinasis Švietėjas veikia ne tik individo širdyje, bet 


ir kolektyvinėje psichikoje. Nusižeminusį žmogų, prašantį 
atleidimo ir išminties pasitaisyti, aplanko gailestingumas. Tas 
pats pasakytina ir apie grupę. Vokietijos kancleris Gerhardas 
Schroderis atsiprašė lenkų tautos, kad per Antrąjį pasaulinį 
karą išžudė pusę milijono lenkų, o popiežius Jonas Paulius II 
atsiprašė dėl inkvizicijos, ir toks „atminties apvalymas“, kaip 
pasakė vėlesnis popiežius, pritraukė dangiškosios sąmonės 
šviesą, kuri išsklaido šešėlius. 

Individai, kaip ir grupės, yra likimo kelionėje. Kartais porą 
žingsnių žengiame pirmyn meilės link ir vieną žingsnį atgal, į 
šešėlį. Tačiau apskritai šviesos trauka yra stipresnė už tamsos 


trauką. 


NEUŽTENKA GERŲ KETINIMŲ 


Šiuolaikinis protas arogantiškas, pernelyg gerai save vertina; 
mano, kad paprasčiausiai gali „nuspręsti“, ko nori, ir tai igy- 
vendinti. Deja, kai kurios svarbios problemos nepatenka į jo 
akiratį: kaip baigti nereikalingą kančią; kaip pasaulyje palai- 
kyti taiką; kaip Žemėje atkurti ekologinę pusiausvyrą. Kodėl 
gi pasaulyje, kur tiek genijų, tebetyko šešėlis ir atneša tiek vi- 
sokių bėdų? 

Viena iš priežasčių, dėl kurios šiuolaikinis pasaulis tebe- 
kenčia nuo šešėlio, yra metafizinių jo šaknų nepripažinimas. 


Blogis yra energija, kaip ir meilė. Blogis atsiranda iš baimės, o 


ši — iš nemeilės. Mėgindami materialiomis priemonėmis išrau- 
ti blogį, galbūt pašalinsime simptomą, bet ne priežastį. Gali- 
ma nupjauti medžio išaugą, bet ji vėl ataugs, jei neiškasime 
šaknų. O blogio šaknys nematerialios. 

Be nematerialiosios psichinės energijos, dar yra dvasinė 
energija. Dabar daug žmonių pernelyg sureikšmina „ketini- 
mo“ galią. Tačiau, kaip pasakyta Moksle apie stebuklus, tik 
gerų ketinimų neužtenka. Alkobolikui vien ketinimas negerti 
nieko nepadės; jei iš tiesų reikia keisti elgesį, tik ketindamas 
pasikeisti, netapsi. geresniu sutuoktiniu. Per visą gyvenimą 
nusistovėjusį elgesį ne visada lengva pakeisti. Ketinimą gali 
nuslopinti šešėlis. Jis gali sužlugdyti geriausius ketinimus, o 
šešėlį sužlugdyti gali tik meilė. 

Meilė yra Dievas, o Dievas yra meilė. Kad ir kaip žmonės 
kreipiasi į Dievą, vardu „Dieve“ ar tiesiog visiškai nesipriešin- 
dami meilei, kuri yra Dievo, nors ir neįvardyto, artuma, tik 
dieviška meilės galia vienintelė įstengia įveikti blogį. Galbūt 
suvokiame, kad vienas efektyviausių terorizmo prevencijos 
būdų yra pamaitinti daugiau badaujančių vaikų, arba Dievui 
atnešame savo ydas ir prašome išgydyti, padėti atsikratyti šių 
bruožų, - ir vienu, ir kitu atveju pasiduodame aukštesnei mei- 
lės jėgai, be kurios baimės neįveiktume. 

Šešėlis meluoja ne tavo sąmonėje, o pasąmonėje. Juk 54- 
moningai nenusprendi kvailai pasielgti. Juk sgmoningai nenu- 
sprendi supykinti sutuoktinį. Juk sgm0242g24 nenusprendi pri- 


sigerti per dukters vestuves ir sukelti skandalą. Paaiškinimas. 


„velnias mane sugundė taip pasielgti“ nėra toks primityvus 
kaip atrodo. Velnias šaiposi iš Dievo ketinimų, bet nesišaipo 
iš maldos, atpirkimo, atlaidumo ir meilės. Šios jėgos priverčia 
jį pasitraukti. 

O dabar priėjome prie vienos iš religijos mįslių. Jeigu jau 
religija yra Dievo meilės kanalas, kodėl pasaulyje tiek daug 
visokio plauko blogio? Kodėl tarp vienos didžiausių pasaulyje 
religinių institucijų kunigų tiek daug pedofilų? Reikėtų pasa- 
kyti, kad kartais religija neturi nieko bendra su Dievu, o šešėlis 
- energetinis Dievo priešininkas — mėgsta pažaisti su religija. 
Jam patinka drumsti protą ir jis tuo mėgaujasi, radęs meile pa- 
grįstą doktriną ar dogmą, kuri iš tiesų dengia visišką nemeilę. 

Dievas neaplanko neapykantos pavergto religingo žmo- 
gaus, tačiau yra kartu su mylinčiu ateistu. Stebuklų moksle 
pasakyta, kad eilutė „Dievas nesiduoda išjuokiamas“ reiškia, 
jog taip žr yra. 

Tačiau interpretuodami religines tiesas, su pamazgomis 
neišpilkime ir kūdikio. Lotyniškai re//gio reiškia „vėl surišti“. 
Tikra religija — institucija ar apskritai koks nors dvasingumo 
aspektas — atkuria mūsų ryšį su tikrąja savastimi, su tikrąja 
meile ir su gydančia užuojautos galia. Įveikti šešėlį galima tik 
tapus tikruoju savimi, o viskas, kas mus atveda prie šio sakra- 
lumo, iš esmės yra religinė patirtis. Vieni ją patiria bažnyčioje, 
sinagogoje, mečetėje ar šventykloje, kitiems tai - dvasingumas 
ar psichoterapija, treti savo šventovę randa gamtoje, o ketvirti 


* Gal. 6,7, vertė A. Rubšys ir Č. Kavaliauskas. 


dieviškumą patiria pirmą kartą ant rankų laikydami kūdikį. 
Svarbiau ne tai, kaip įgyjame šią patirtį, o pati patirtis — kas 
tuomet atsitinka mums. Kai bent akimirką susiliejame su ti- 
krąja savastimi, pajuntame, kad kažkuo pasikeitėme. Atsiran- 
da pojūtis, kad kas nors įmanoma viduje ar išorėje. Nukrinta 
šydas, dengęs meilės tikrovę ir tikrąją mūsų galią. Susilieję su 
tikrąja savastimi, galime išsklaidyti šešėlį. | 

Moksle apie stebuklus pasakyta, kad „stebuklai yra natūrali 
meilės raiška“. Širdžiai atsivėrus, tamsą pakeičia šviesa. Medi- 
cinoje, nepripažįstančioje holistinės perspektyvos, religijoje be 
meilės, terapijoje be aukštesnės jėgos ar santykiuose be sakra- 
lumo dimensijos šešėlis lūkuriuos prie durų iki lemtingos bai- 
mės akimirkos, o tada įsėlins tamsoje ir nužudys kieno nors 


svajones. 


ĮGYTI IR ATPIRKTI 


Kad ir kiek žinome apie šešėlį, svarbiausia juo nusikratyti. Bet 
pirma reikia jį įgyti. Judaizmas ir krikščionybė siūlo tą patį 
šešėlio problemos sprendimą — atpirkimo principą. Kai įsisą- 
moninsime savo nuodėmes ir išpažinsime jas Dievui nuošir- 
džiai gailėdamiesi, būsime išlaisvinti nuo dvasinės bausmės. 
(Dvasiniame kontekste nuodėmė yra klaida.) 

Buda apibūdino karmos dėsnį, kuris iš esmės yra priežas- 


ties ir pasekmės dėsnis: veiksmas — pasekmė, veiksmas — pase- 


kmė. Atpirkimo principas reiškia, kad malonės akimirką blo- 
ga karma sudeginama. Atpirkimas, tarsi kosminis perkrovos 
klavišas, išjungia laikino šešėlio mintis ir pakeičia jas tobula 
meile. 

Katalikybėje išpažintis yra nuolatinė atpirkimo patirtis: at- 
gailautojai išpažįsta nuodėmes ir meldžia Dievą atleisti. Judais- 
tams Atpirkimo diena, arba Jom Kipuras, yra švenčiausia diena 
metuose. Tą dieną meldžiama atleidimo už visų metų nuodė- 
mes, tikintieji prašo Dievo dar metams įrašyti juos į Gyvenimo 
knygą. Anoniminių alkoholikų draugijoje pacientams pataria- 
ma drąsiai perkratyti savo sąžinę, pripažinti ydas ir paprašyti 
Dievo, kad nuo jų apvalytų. Per visus šiuos dvasinius procesus 
šešėlis apšviečiamas ir transformuojamas atpirkimo galios. 

Atpirkimas egzistuoja, nes yra būtinas. Visi esame sužeisti 
žmonės ir pakliūvame į savo tamsą. Visi esame nupuolę, tas 
tiesa, tačiau nesame palikti be jokios priemonės, padedančios 
atsitiesti. Kad pakilrume, turime pasikliauti jėga, grąžinančia 
mums sparnus. Reikia pasiryžti nušviesti savo tamsą ir sąmo- 
ningai bei noriai paklusti Dievui. 

Tarkime, supratau, kad į keblią padėtį patekau dėl savo 
klaidos ir trūkumų. Galbūt dėl savo valdingumo susikirtau su 
draugu ar šeimos nariu. Kad būčiau atpirkta, turiu atpažinti 
šešėlinį savo aspektą — šiuo atveju valdingumą - ir melsti Die- 
vo, kad apvalytų nuo šio trūkumo. 

Kaip jau aptarėme, neužtenka tik pasakyti: „Gerai, dau- 


giau neprimesiu savo nuomonės.“ Tiesa, šis sprendimas iš ti- 


krųjų geras ir gali labai padėti keisti elgesį. O jeigu šis bruožas 
yra įsisenėjęs — šešėlinis tavo veidas, tikrasis ir blogiausias, ar 
kone blogiausias, tu, — tada jis jau persmelkia tavo požiūrį. 
Neužtenka vien apsisprendimo pasikeisti, nes šešėlis susilpni- 
no tavo valią. Atsirado šešėlio persona — ciniškasis, pavydusis 
ir piktasis tu, — todėl išgyti įmanoma tik per atpirkimą: turi 
prisiimti atsakomybę už visą blogį, kurį galbūt padarei, ir pra- 
šyti Dievo, kad pakeistų tavo širdį. 

Labai svarbu atidžiau patyrinėti savo mintis ir veiksmus, 
ypač tuos atvejus, kai dėl jų apsirikome. Tai atlikdami kreipia- 
mės ne tik į savo, bet ir į kolektyvinį šešėlį. Galiausiai pasaulis 
ima gyti ne dėl to, kad pakeičiame ir pataisome kitus, o kad 
patys norime pasikeisti ir pasitaisyti. Visos mintys siejasi tar- 
pusavyje, todėl galimybė pasitaisyti pačiam kartu pataisys ir 
visatą. Tai tikra ir vienintelė veiksminga priemonė. 

Galbūt viskas prasidės nuo sąžinės dūrio. Sąžinė yra sveika 
gėda, laikinas nepatogumas, kylantis ne iš šešėlio, o iš šviesos. 
Galų gale juk savo veiksmų nesigaili tik sociopatai. Todėl ir 
esame žmonės, kad kažkas viduje žino, kai esame neteisūs. 

Atpirkimo procese reikia drąsos, užuojautos ir sąžiningu- 
mo su savimi: „Aš tai pripažįstu. Supratau savo bėdą. Noriu 
ją ištirti ir pasveikti“ Keblioje padėtyje kaltę dėl savo bėdos 
lengva suversti kitam. Tačiau tikras piligrimas paklaustų: „O 
kaip as suklydau? Kuo aš kaltas?“ 

Jeigu savo nesąžiningumo, aršumo, kietaširdiškumo, ne- 


pagarbos, godumo, valdingumo ir t. t. nepastebėsime, šio as- 


pekto negalėsime pakeisti. Jeigu gniaušime savo šešėlį ir jo 
išsižadėsime, jis bus asmenybės atskala ir negalėsime valdyti 
to, ko neištyrėme. 

Kiekviena atskala yra sieloje gyvenantis emocinis teroris- 
tas, bet kada galintis smogti. Anksčiau ar vėliau jis vis tiek 
prasiverš į paviršių sielos riksmu, kurio negirdėti negalėsime. 
Šiuo rafinuotu būdu pati gamta nukreipia mūsų dėmesį į svar- 
bų dalyką, nes niekas geriau nepamoko, kaip sava nelaimė ir 
suvokimas, kad ją prisišaukėme. 

Šešėlis yra ne kas kita, o užminuotas tavo asmenybės lau- 
kas. Tau taip sekasi: susidarei sąrašą, surinkai komandą, para- 
šei verslo planą, uždirbai pinigų, — ir staiga nuo vienos klaidos 
viskas išlėkė į orą. Negali tuo patikėti. Ne kas kitas užmynė 
ant minos, o x. Ir galų gale supranti: kol susitarsi su šia savo 
asmenybės dalimi, tikriausiai dar kartą išlėksi į orą. 

Kartą paklausiau vienos moters: „Ar turite gyvenimo 
draugą?“ Ji atsakė: „Negaliu pakęsti savęs, draugaujančios su 
vyrais. Geriau jų neturėti“ Ne vienas pritartų. Sakome sau: 
„Niekur nenoriu eiti. Nenoriu patraukti partnerio, darbo pa- 
siūlymo ar pan., kol neišsigydžiau sielos negalios, kuri tikrai 
sugriaus mano sėkmę.“ 

Kad peržvelgtume save, reikia ryžto, bet kol to neatlieka- 
me, iš tiesų neturime laisvės ir ramybės. Todėl nereikia tikėtis, 
kad kelionė į laimę bus greita ir lengva. Nušvitimas veda į 
džiaugsmą, bet ne iš karto. Pirma reikia akis į akį susidurti su 


priekyje stovinčia kančia. 


Pirmiausia būtina patyrinėti savo trūkumus, šešėlį, nes tai, 
ko nepastebėsime, taip ir liks. Šis žingsnis gali būti sunkus. Šis 
gydymas primena detoksikacijos procesą, kartais reikia iškęsti 
nemalonius pasikartojančius jausmus. Koks nors bruožas iš- 
nyra iš pasąmonės ir aiškiai pasirodo, o mes pašiurpstame, juk 
niekada nemanėme, kad tokie esame. Laimė, nesame vieni, 
su mumis Švietėjas. Savo noru galime pasiduoti tamsai ir pa- 
prašyti Dievo ją išgydyti. Dievas nieko negali iš mūsų atimti, 
ko patys sąmoningai neatiduodame, kitaip būtų sulaužytas 
laisvos valios principas. Bet tai, ką patys atiduodame arpirkti, 
Jis pakeičia. 

"Šis vidinis darbas gali būti skaudus, tačiau jis labai svar- 
bus ir neišvengiamas. Emocinis skausmas yra toks pat svarbus 
kaip ir kūno negalia. Jeigu lūžusios kojos neskaudėtų, kaip ži- 
notume, kad reikia gydytis? Kūnas skausmu patraukia dėmesį 
į save: „Čia pažiūrėk. Tai pagydyk. Tuo susirūpink.“ Sielos 
skausmas sako tą patį. Kartais turime pasakyti: „Reikia su- 
sirūpinti dėl šio skausmo. Kodėl skauda? Ką ši situacija nori 
man pasakyti? Kokią savo sielos dalį turiu pastebėti?“ Atėjus 
pas gydytoją dėl patemptos kulkšnies, jis nesako: „Geriau ap- 
žiūrėkim alkūnę.“ Taip pat ir Dievas. Žaizdą reikia apžiūrėti. 
Gydytojas - žemiškasis ir dangiškasis — juk tavęs nesmerkia, o 
stengiasi tau padėti. 

Dažnai bijome atidžiai patyrinėti šešėlį — bijome, kad ne- 
užgraužtų gėda, kai prisipažinsime klydę. Nenorime žvelgti 


į savo vidų, nes būgštaujame, kad pasirodysime sau nuogi. 


Vengiame žiūrėti į šešėlį, kad nepamatytume ko nors baisaus. 
Būgštauti verta tik dėl to, kad į jį nežižrime, nes nepripažintas 
šešėlis iš tiesų yra pavojingas. 

Pirma pasakai: „Nenoriu į jį žiūrėti, nes nekenčiu savęs.“ O 
paskui atlyžti: „Vis dėlto geriau pažiūrėsiu, nes kitaip negalėsiu 
atiduoti jo Dievui.“ Kai pasiryžtame tai atlikti, atsitinka kaž- 
kas neįtikėtina. Kartą išdrįsau pažiūrėti į vieną nepakenčiamą 
savo bruožą, kurio anksčiau vengiau. Pažiūrėjusi nustebau. Ne- 
jaučiau jokios neapykantos sau, o tik užuojautos sau bangą, nes 
supratau, kaip turėjau kentėti, kad susikūriau tokį apsaugos 
mechanizmą. Kiekvienas turime randų, tik bėda ta, kad kiti 
žmonės mato ne randus, o ydas. Apie rėkiantį ir ašarojantį tri- 
metį pasakytume: „Vargšas vaikas pavargo“ O jei keturiasde- 
šimtmetis rėkia ir ašaroja dėl traumos, kurią patyrė trejų metų, 
niekas nesako: „Vargšas pavargo.“ Išgirsi: „Koks bjaurus.“ 

Tavo ydos — ne blogis, o tavo žaizdos. Tačiau, kad ir kas 
tave sužeidė, šios žaizdos dabar yra tavo ir tu už jas atsakingas. 
Tik tu vienintelis gali jas pripažinti ir pagydyti. Net nesvarbu, 
kada ir kaip šias ydas įgijai. Jos dabar tavo. Negali ant krūti- 
nės užsikabinti lentelės su užrašu: „Aš dėl to nekaltas. Mano 
tėvai buvo sunkaus būdo.“ Vienintelė tavo išeitis yra prisiimti 
atsakomybę už savo ydas. 

Jos atskleidžia tavo savinaiką, rodo, kaip įžeidinėji save ir 
kitus. Todėl ir reikia į jas pažiūrėti. Kol neprisiimsi visos atsa- 
komybės už savo patirtį, negalėsi jos pakeisti. Kai sąžiningai 


jas pripažinai, gali pradėti gydytis. Atsimerkei ir dabar matai. 


„Matau, kad pats taip pasielgiau. Pripažįstu. Suprantu. Atper- 
ku savo klaidą. Noriu susitaikyti. Noriu pasitaisyti. Meldžiuo- 
si, kad būčiau geresnis.“ 

Šešėlinio elgesio nepasirinkai pars, juk tą rytą atsibudęs 
nesakei: „Šiandien tikriausiai būsiu pašlemėkas“ Nepasakei 
atėjęs į susirinkimą: „Šnekėsiu ir elgsiuos taip, kad niekam 
nepatikčiau“ Anaiptol - tomis akimirkomis net nesuvokei, ką 
iš tiesų darei. Tave pavergė šešėlis. Šešėlis įmetė tave į tamsą, 
ir tu nematei šviesos. Todėl kentėjai. 

Šešėlis priverčia mus elgtis nederamai ir paskui žiauriai 
baudžia už tokį kvailumą. Šešėlis negailestingas, tačiau mūsų 
pagailės Dievas. Šešėlis čia sukuria pragarą, o meilė mus atper- 
ka. Atpirkimas yra Dievo meilės aspektas. Atpirkti esame lais- 
vi nuo netinkamų įpročių ir jų padarinių. Tai yra asmeninio 
pasikeitimo stebuklas. Dievui išpažinę nederamus poelgius, 
galime sukalbėti maldą iš Mokslo apie stebuklus: „Aš nejausiu 
kaltės, nes Šventoji Dvasia, jeigu Jai leisiu, išlaisvins mane nuo 
visų mano klaidų padarinių.“ Nuoširdus atpirkimas išlaisvina 
tave nuo pavojingos šešėlio dramos karmos. 

Šešėlyje įgiję tai, kas esame, galime tęsti grįžimą į šviesą. 
Gydydami savo žaizdų neužtepame rausvais dažais, kad jas 
paslėptume, ir dėl jų nekaltiname kitų žmonių. Išgydo suvo- 
kimas, kad mums užstojantys šviesą šešėliai glūdi mūsų psi- 
chikoje. Mūsų pareiga tai pripažinti, atverti duris Dievui ir 
leisti Jam peršviesti tamsą. Jis tai darė nuo amžių ir visada tai 


darys. 


ATLEISK SAU IR JIEMS 


Kas nors tave įžeidė prieš 15 metų, ir iki šiol negali nustoti 
skųstis. Tačiau turėtum sąžiningai pripažinti, kad ir tu galbūt 
ką nors įžeidei prieš 15 metų ir per visus 14 dėl to nė karto 
nesigraužei. Kaip gerai prisimename visas patirtas skriaudas, 
bet kaip greitai užmirštame, kad kitus įskaudinome. 

Šešėliui nesunku pastebėti kitą šešėlį — koks gi žmogus jo 
neturi! „Tas vyras turi šešėlį ir ana moteris jį turi, ir visi šie 
žmonės. O aš? Kurgi tas šešėlis?“ Daugiau žalos padaro tie, 
kurie neabejoja savo teisumu, o ne kuklieji, pripažįstantys, 
kad galbūt ne viskas jų gyvenime gerai. Žmonės, kurie ištyrė 
šešėlį, žino, kad tai ne koks mažmožis ar paprasta klaida, - tai 
kosminis pasaulio gėrio priešas, kuris pasinaudos kiekviena 
proga žmogaus širdyje sukelti sumaištį. 

Baigtiniame pasaulyje įprasta kaltę versti kitiems. Nuo gimi- 
mo gyvename sistemoje, kuri pabrėžia atsiskyrimą. „Aš gyvenu 
savame kūne, o tu savame, o Dievas — nei viename, nei kitame.“ 
Iš šio atskirumo jausmo atsiranda fragmentiškas suvokimas. 

Esu atskirtas nuo Dievo, nuo savo šaltinio, o tai yra to- 
kia trauma, kaip kūdikiui netekti motinos. Patyręs traumą 
nesijaučiu saugus ir dabar mane krūpčioti verčia kiekvienas 
žmogus ar situacija, kurie, regis, ketina iš manęs atimti tai, 
kas man brangu. Mano šešėlis tikriausiai pasireiškia paranoja 


ar skurdumu. 


Negana to, esu atskirtas nuo viso pasaulio, prieš kurį jau- 
čiuosi bejėgis, nes pasaulis didžiulis, o aš toks menkas. Atrs- 
kirumo jausmas verčia manyti, kad esu silpnas, nors iš tiesų, 
kaip Dievo vaikas, turiu neribotus išteklius ir galimybes. Bet 
šešėlis tikriausiai parodys, kad esu menkas ir per silpnas išsi- 
laikyti ant kojų. | 

Be to, esu atskirtas nuo kitų žmonių, negaliu patirti meilės 
ir vienovės, nors tai yra mano, kaip žmogaus, prigimtinė teisė. 
Todėl, užuot džiaugęsis bendravimu su kitais, jaučiu tik gilią 
egzistencinę vienatvę. Šešėlis turbūt pademonstruos perdėtą 
prieraišumą arba izoliaciją, pranašumą ir menkavertiškumo 
kompleksą, polinkį manipuliuoti, gynybiškumą ir troškimą 
valdyti. 

Paskutinis atskirumo aspektas, iš kurio atsiranda visos ki- 
tos šešėlio formos, yra atsiskyrimas nuo savasties. Esu atskirtas 
nuo savasties, o tikroji savastis yra meilė, todėl jos nepatiriu. 
Šešėlis tikriausiai kaip nors atskleis nemeilę sau ir kitiems: nuo 
svaigalų vartojimo iki smurto. Visos šešėlio apraiškos kyla iš 
minčių apie atsiskyrimą, todėl visą šešėlio problemą būtų gali- 
ma išspręsti išgydant klaidingą mintį, kad esame atskirti nuo 
kitų gyvenimo aspektų: nuo Kūrėjo, nuo žmonių ir kūrinių. 
Šis proto ir dvasios susitaikymas, sielos grįžimas į dieviškąją 
išmintį ir yra visą tamsą išsklaidantis šviesos spindulys. 

Kokią gi šviesą regime, kai susitaikome su tiesa? Matome ne 
tik tai, kad esame vienyje su kitais, bet ir tai, kad visi nešiojame 


dieviškąsias sėklas. Mus sukūrė Dievas pagal savo paveikslą ir 


panašumą. Todėl esame tobuli, kaip ir kiti Jo kūriniai. Todėl 
turime sau ir kitiems atleisti taip, kaip Dievas mums atleidžia. 
Kai šitai prisimename, kai minčių nepersmelkia šešėlio iliuzi- 
jos, tada savaime ateina gailestingumas ir atlaidumas. 

Svarbiau, nei pastebėti šešėlio formą, yra suvokti, kad jis 
atsirado dėl vienintelės priežasties. Akimirką dingo meilė, ar 
tik tau taip atrodė. Nesvarbu, kokiu pavidalu ji išėjo, kaip 
motinos nerūpestingumas ar tėvo pyktis. Svarbiausia bėda 
ta, kad tą traumuojančią pirminę akimirką praradai ryšį su 
Dievo meile ir laikinai netekai proto. O dabar, kai žaizdą kas 
nors sujudina, vėl smunki į beprotybę. Tačiau nebūtina ieš- 
koti priežasčių. Nesvarbu, kokia laikina drama į tai atvedė. 
Svarbiausia — atgaivinti tavo dvasią. Dzbar svarbiausia vėl su- 
sijungti su meile, pasveikti nuo beprotybės ir atleisti sau ir 
kitiems. 

Atlaidumas nereiškia, kad pamatai tamsą ir suteiki jai 
amnestiją. Tai reiškia, kad ją pamatai ir nusuki akis. Tu į ją 
nežiūri ne dėl to, kad jos išsižadi, o oš žinojimo, kad šešėlis 
netikras. Išsižadėjimas yra neigiamas ir teigiamas. O tu neigi 
tai, ko paprasčiausiai nėra. 

Skurstantis tu netikras. Apsimetinėjantis tu irgi netikras. 
Pykstantis irgi ne. Tikrasis tu esi dieviškas, mylintis ir veržlus. 
Meilė laikinai gali pasislėpti šešėlyje, tačiau negali būti su- 
griauta, nes ją sukūrė Dievas. Ji visada čia. 

Šešėlis yra savasties iliuzija, apgaviko kaukė. Baigtiniame 


pasaulyje jis daro „tikrovišką“ poveikį: nuo savinaikos iki kitų 


atstūmimo. Tačiau atleisdamas išpleti savo suvokimo lauką 
nuo „tikrovės“ iki „Tikrovės“, peržengi baigtinę tamsą ir esi 
amžinoje šviesoje. Tada, matydamas šią Tikrovę savyje ir ki- 
tuose, įgyji galią ją sukurti. Išgyjame, kai mums yra atleista. 
Išgyjame užjaučiami. Jei nori, kad koks nors žmogus pasikeis- 
tų, pastebėdamas jo tobulumą, išvysi stebuklą. 

Puolamas šešėlis nesitraukia, o sulaukęs atlaidumo išgyja. 
Juk šešėlinę kaukę nusiimame ne girdėdami kaltinimą, o tik 
išgirdę žodžius: „Žinau, kad tai ne tu.“ Mus stebuklingai išgy- 
do tie, kurie tiki mūsų šviesa, nors dar esame tamsoje. Išmokę 
matyti kitus tikrosios jų savasties šviesoje net tada, kai jie tos 
šviesos nerodo, turime galią šį stebuklą perduoti jiems. 

Atleidimas yra veiksmas, atsirandantis iš požiūrio. Papras- 
tai sunku atleisti savo skriaudėjui, tik ne tada, kai nuolat sten- 
giamės žvelgti toliau, nei siekia asmenybės tamsa. 

Šviesos nešėjams nepakeičiamas dalykas yra dvasinės praty- 
bos, nes negalime dalyti ramybės kitiems, jei patys jos nepuo- 
selėjame. Reikia nuolat lavinti mintis ir požiūrį, kad atsilaiky- 
tume prieš pasaulį, kuris trokšta mus įtikinti, jog esame tai, 
kas iš tiesų nesame. Meilės mąstymas yra visiškai priešingas 
pasaulyje vyraujančiam mąstymui, todėl mums būtina nuolat 
priminti apie šviesą. Kaip rytą duše ar vonioje nusiprausi vakar 
dienos purvą, taip atlik ir dvasines pratybas — rytais apvalyk 
savo mintis ir širdį nuo vakar dienos purvo. 

Pasaulis nuolat žadina baimės, o ne meilės mintis: pulti, 


gintis, pykti, smerkti ir t. t. Jis įtikinėja, kad šešėlis tikras, o 


šviesa — ne. „Jis pašlemėkas. Jis kaltas.“ Arba priešingai: „Aš 
pašlemėkas. Aš kaltas.“ Projektuoti kaltę į save - nė kiek ne 
mažesnė šventvagystė nei kaltinti kitus. 

Tikrasis atlaidumas — tai žinojimas, kad niekas nekaltas. 


Dievo akyse visi esame nekalti. Tikrovė yra šviesa, o ne tamsa. 


NESIPRIEŠINKITE MEILEI 


Buda, apšviestas prie Bodhi medžio, išgrindė kelią meilės gy- 
venimui, Mozės paliesta jūra prasiskyrė, o Jėzus prisikėlė ir 
iškilo virš mirties, todėl manai, kad į šiuos dalykus turėtum 
žvelgti rimčiau. Manai, kad nuosekliau laikytumėmės jų mo- 
kymo, jeigu atvertume širdis, perskirtume vandenis, pakiltu- 
me virš savo iliuzijų. 

Nors milijardai sielų išpažįsta pasaulio religijas, regis, rei- 
kia užlipti ant dar vieno evoliucijos laiptelio. Gavusi tiek švie- 
sos apreiškimų ir meilės žinių, Žmonija tebeklaidžioja šešėly- 
je. Didieji dvasiniai mokytojai ir išminčiai yra toliau pažengę 
vyresnieji mūsų broliai, iškėlę dieviškąją šviesą, kuri dega kie- 
kviename žmoguje. Kiekviena religija yra durys į šviesą, bet 
pernelyg dažnai šios durys lieka uždarytos. 

Kodėl? Kodėl tiek kentėdami nuo šešėlio netrokštame dau- 
giau šviesos? 

Viena knygos Grįžimas į meilės glėbį pastraipa, regis, suvir- 


pino daug širdžių. Šioje pastraipoje išdėsčiau savo atsakymą 


į minėtą klausimą: Mus labiausiai gąsdina ne mūsų tamsa, 0 
šviesa. 

Ši eilutė, atrodo, daugeliui buvo tikras lobis. Jei esame 5ą- 
žiningi su savimi, suprantame, kad didžiausia mūsų bėda yra 
ne šešėlio priespauda, o šviesos vengimas. Iš visų jėgų gniau- 
žiame geresnįjį savo aš. Tačiau kol kas vengimo problema ne- 
pabrėžiama, ir niekas nesistengia kontroliuoti šio reiškinio. 
Vienintelis būdas išvengti šešėlio yra jį išaugti: numesti kaip 
senus nunešiotus darbužius ir būti, kaip mums skirta, dvasios 
milžinais. 

Kad ir kaip keista, šešėlis yra patogus. Silpniesiems nereikia 
imtis stipriųjų pareigų. Pasislėpę debesyse neprivalome šviesti. 
Geriau jaučiamės paramsiuose. Sakysime, laukiame, kol mus 
kas nors apšvies, tačiau neįmanoma mūsų apšviesti, jei patys 
nespinduliuojame šviesos. 

Giliai širdyje tai žinome. Labiausiai bijome ne būti menki, 0 
neribotai galingi. Dabar stovime prie aukštos pakopos, vedan- 
čios į tikrosios savasties šviesą, ne po vieną, o visa žmonija. Vis 
dėlto trypčiojame vietoje. Paskutinę akimirką vis dar svars- 
tydami žengti ar ne, iš tiesų meluojame sau, kad neturime 
pasirinkimo. 

Ką dar galime pasirinkti, jei ne nusiprausti ir susitvarkyti — 
negi mirti nuo ligų? Ką dar pasirinkti, jei ne atlaidumą - negi 
pyktį ir pagiežą? Ką dar pasirinkti, jei ne gamtos šventumą — 
negi globalinę katastrofą? Ką dar pasirinkti, jei ne taiką — negi 


pasaulio žūtį? 


Šešėlis pritartų visiems nesveikiems ir klastingiems da- 
lykams iš klasikinio repertuaro. „Dar išgerk — tai menknie- 
kis.“ „Nepamiršk, kaip tai skauda.“ „Vargšų visada turėsime.“ 
„Žemė niekur nedings, nebijok“ Ir taikliaussam mūsų lai- 
kmečio atspindžiui: „Ką, siūlai gailėtis teroristų?“ 

Paprasčiausiai pasakius ne, atsiranda stebuklas. „Ne, dau- 
giau nebūsiu silpnas. Ne, daugiau nesielgsiu kvailai. Ne, dau- 
giau nedemonstruosiu savo ydų. Ne, daugiau nešvaistysiu savo 
gebėjimų. Ne, daugiau nenoriu menko vaidmens.“ 

Stebuklas gali įvykti ir pasakius taip: „Taip, mylėsiu — Lia 
kvieną dieną. Taip, pasišvęsiu šviesai, aktyviai ją skleisiu. Su 
dieviškuoju mylimuoju palaikydamas šventą meilės ryšį ne tik 
pasišvęsiu aukštesniems tikslams ir didesnėms galimybėms, 
bet ir — ne mažiau svarbu — atsisakysiu visų kitų.“ Žinoma, 
galėtum tapti ciniku. Žinoma, galėtum tapti kandus. Žinoma, 
galėtum plaukti pasroviui. Tik bėda ta, kad šiais atvejais pats 
nieko mesirenki. 

Svarstai kodėl turėtum būti protingas, žavus, talentingas, 
nuostabus? O kodėl gi neturėtum būti? Juk esi Dievo vaikas. 
Menku savo vaidmeniu netarnautum pasauliui. Visai nepa- 
girtina, jei gūžiesi, kad aplinkiniai tavęs neišsigąstų. Gimė- 
me tam, kad atskleistume mumyse esančią Dievo šlovę. Ją turi 
visi, ne tik išrinktieji. Jei leidžiame savo šviesai spindėti, ne- 
sąmoningai paskatiname šviesti ir kitus žmones. Esame išlais- 
vinti nuo baimės, todėl savaime išlaisvinsime ir kitus, kurie 


bus šalia. 


Priėjome kryžkelę, ir žmonija turės pasirinkti, kuria kryp- 
timi eiti. Būsime priversti pasirinkti vieną iš dviejų: baimės 
arba meilės kelią. Tamsos arba šviesos kryptį. Žinome, ką' 
rasime baimės kelyje. Jei agresyvūs ketinimai įgaus geroką 
mastą - tarkime, pasaulyje susprogtų 500 atominių bombų - 
šešėlio pamišimas pagaliau nuslopintas. Nes viskas skendėtų 
tamsoje. 

O kaip kelias į meilę? Koks būtų šviesos pasaulis, ar kūniš- 
komis akimis galėtume jį visą aprėpti? 

Kartą regėjau sapną, kurio niekada neužmiršiu. Įžengiau į 
patalpą, panašią į didelį restoraną. Atėjus naujam svečiui, visi 
restorane esantys žmonės entuziastingai atsisukdavo ir pasi- 
sveikindavo. Salės viduryje tryško didžiulis fontanas, o pasie- 
niais kabinose sėdintys žmonės atrodė kaip didžiulės gulbės. 
Salė buvo dekoruota mėlyna, žalia, turkio spalvomis. Žmonės 
prie staliukų gyvai ir džiaugsmingai šnekėjosi. Tai buvo lai- 
mingiausia pasaulyje vieta, kokios niekada neįsivaizdavau. 

Pabudusi iš karto pagalvojau, kad turbūt sapnavau rojų. 
Taip supratau šį sapną, kol neperskaičiau Moksle apie stebu- 
klus, kad posakis „dangus ir žemė praeis“ reiškia, jog jie ne- 
egzistuos kaip atskiros būsenos. Vadinasi, sapnavau ne rojų, 
o būsimą žemę. Gyvensime žemėje, kaip ir labiau pažengę 
vyresnieji mūsų broliai, bet pažinsime rojaus džiaugsmą. Gy- 
vensime tame pačiame baimės prisotintame pasaulyje, tačiau 
spinduliuosime tokią ryškią šviesą, kad tamsos nebeliks. Ma- 


nau, dauguma žmonių giliai širdyje tiki savo galimybėmis pa- 


kilti ir atskleisti dieviškąjį savo potencialą. Mes galime įveikti 
šešėlius nuoširdžiai priimdami šviesą. Žmonijos sąmonė galį 
taip nušvisti, kad iš karto dings visa tamsa. 

Galime. Tai ne sapnas. Kiekvienas iš mūsų bet kada iš 
dviejų priešybių — baimės ir meilės - pasirinkdami meilę, įsi- 
liejame į didžiulę meilės bangą, kuri jau plūsta per pasaulį. 
Dėl kūdikių ir besiskleidžiančios meilės, dėl gamtos didybės ir 
stebuklingų gyvūnų, dėl Dievo meilės ir ateities kartų pašlo- 


vinkime aušrą ir palydėkime saulėlydį - jau laikas. 


Šešėlio poveikio testas 


Tada, kai išdrįsime pamatyti dalykus tokius, kokie jie yra, 
savęs neapgaudinėdami, jų šviesa galbūt parodys kelią į sėkmę. 


PERMAINŲ KNYGA 


Kiek laiko sprendžiate kokią nors savo problemą - darbo, 
sveikatos, intymių santykių ar finansinę? | 

A. Mažiau kaip 12 mėnesių. 

B. Nuo vienų iki trejų metų. 


c. Daugiau kaip penkerius metus. 


Kiek kartų per pastaruosius 12 mėnesių ką nors svarbaus 
pamiršote, buvote nubaustas už eismo taisyklių pažeidimą, 
padarėte avariją ar sunaikinote ką nors vertinga? 

A. Nė karto. 

B. Vieną ar du kartus, 

c. Daugiau kaip penkis kartus. 

p. Daugiau kaip 10 kartų. 


3. 


Kaip dažnai esate nenuoširdus, apsimetinėjare ar matote, kad 


žmonėms sunku Jus suprasti? 


A. Visada. 

B. Kartais. 

c. Beveik niekada. 
D. Niekada. 


Jūsų draugai, bendradarbiai ir šeimos nariai pasakytų, kad 
Jūs skundžiatės... 

A. Retai arba niekada. 

B. Galbūt kartą per dieną. 

c. "Dažnai. 


D. Visą laiką. 


Kiek kartų per pastaruosius 12 mėnesių pasakėte ar padarėte 
tai, dėl ko paskui — iš karto arba po kurio laiko — gailėjotės? 
A. Niekada. 

B. Vieną ar du kartus. 

c. Daugiau kaip penkis kartus. 

D. Daugiau kaip 10 kartų. | 


Pasiekęs kokį nors asmeninį tikslą - numetęs visą nepagei- 
daujamą svorį, apmokėjęs visas kreditinės kortelės sąskaitas, 
susitvarkęs namus ar biurą ir t. t., kurią iš toliau išvardytų 
emocijų veikiausiai patirtumėte? 

A. Jums palengvėjo, nes tai pasiekėte, tačiau būgštaujate, 


kad negrįžtumėte prie seno įpročio. 


B. Jaučiatės daug nuveikęs — už dideles pastangas nusipelnė- 
te atlygio! 
c. Sėkmė įkvepia ir paskatina laikytis šio laimėjimo. 


D. Jaučiate kartėlį, kad reikėjo įdėti tiek pastangų. 


Ar dažnai jaučiatės nevisavertis, nevykėlis, nemylimas ar 
menkas? 


A. Visą laiką. 


B. Kartais. 
c. Beveik niekada. 
Niekada. 


Nuo 1 iki ro balų įvertinkite savo norą išsakyti savo nuomo- 
nę, net jeigu ji prieštarauja kitų nuomonėms. 
A. 8-10; labai noriai išsakau savo nuomonę. 

$-7; dažniausiai noriu išsakyti savo nuomonę. 

3—5; kartais noriu išsakyti savo nuomonę. 


D. 1-2; beveik niekada nenoriu išsakyti savo nuomonės. 


Kas šiuo metu Jums svarbiausia gyvenime? 

A. Daryti karjerą, pagerinti sveikatą, praturtėti arba siekti 
artimesnių tarpusavio santykių. 

B. Sumažinti tarpusavio santykių įtampą ar „užgesinti gais- 
rus“ namie ir darbe. 

c. Siekti savo tikslų ir per tam tikrą laiką padaryti apčiuo- 
piamą pažangą. 

D. Išvengti gresiančios nesėkmės finansų, tarpusavio santy- 


kių, sveikatos ar karjeros srityse. 


10. Kiek procentų laiko galite pasikliauti savimi: kaip dažnai 


II. 


12. 


13. 


laikotės žodžio ir įvykdote pažadus? 


A. 


B 
c. 
D 


Mažiau kaip IO proc. 
Mažiau kaip 25 proc. 
Apie 50 proc. 


Dažniausiai. 


Kiek laiko per dieną skiriate apkalboms — šnekučiuojatės su 


pažįstamais, skaitote bulvarinę spaudą, žiūrite bulvarines tele- 


vizijos laidas? 


A. 


B 
c. 
D 


Niekada. 
Mažiau kaip valandą per dieną. 
Daugiau kaip valandą per dieną. 


Daugiau kaip tris valandas per dieną. 


Kuris iš toliau pateiktų teiginių apibūdina Jūsų gyvenimą? 


A. 
B. 


Dažniausiai man viskas klojasi gana lengvai. 

Esu labai gabus, talentingas, bet tuo ne visiškai pasinau- 
doju. 

Man labai nesiseka, bėda veja bėdą. 

Reikia didelių pastangų, kad tik išlaikyčiau status guo. 


Kiek laiko per dieną skiriate ilgalaikiams savo tikslams įgy- 


vendinti? 


A. 


B 
c. 
D 


Visai neskiriu. 

Mažiau kaip 20 minučių per dieną. 
Valandą ar daugiau per dieną. 
Neturiu ilgalaikių tikslų. 


14. Ar dažnai Jums atrodo, kad asmeniniame ar profesiniame gy- 


venime su Jumis elgiasi neteisingai, Jumis naudojasi ar Jūsų 


nesupranta? 

A. Kiekvieną dieną. 

B. Dažnai. 

c. Kartais. 

D. Retai arba niekada. 


15. Paprašytas ką nors padaryti, kas Jums neįdomu, Jūs veikiau- 


siai... 


A. 
B. 
C. 
D. 


Ramia sąžine pasakysite ne. 
Atsisakysite, bet jausitės kaltas. 
Suriksite, bet nedarysite. 

Sutiksite, padarysite ir dėl to gailėsitės. 


16. Įsivaizduokite, kad Jūsų gyvenimas — tai namas su daug kam- 


barių. Kai kurie iš jų Jums patinka, kai kurių gėdijatės. Kiek 


Ž 


A 


k Ž 


B 


monių leistumėte apžiūrėti visus kambarius? 


Nė vienam. 

Vienam svarbiam žmogui: sutuoktiniui, mylimajam, ge- 
riausiam draugui, tėvui ir t. t. 

Saujelei gerų pažįstamų 


Daug žmonių mane šitaip gerai pažįsta. 


17. Ką darote įskaudintas? | 


A. 
B. 


c. 


Laikau nuoskaudą savyje. 
Pamąstau, atleidžiu ir gyvenu toliau. 


Priimu iššūkį. 


18. 


19. 


20. 


D. Apie tai šnekuosi su kiekvienu, išskyrus tą, su kuriuo susi- 


dūriau. 


Staiga suvokėte, kaip galėtumėte patobulinti kokį nors gyve- 


nimo aspektą. Ką darote? 


A. 


B. 


Visiškai ignoruojate. 

Žengiate keletą žingsnių teisinga kryptimi, bet retai kada 
sumanymą įgyvendinate iki galo. 

Pasakote sau: „Vėliau užsiimsiu.“ 


Kuriate palankias sąlygas sumanymui pradėti įgyvendinti. 


Paskutinį kartą, kai netikėtai atsirado laisvo laiko, ką darėte? 


A. 


Iššvaisčiau laiką vartydamas pirkinių katalogą, vaikščio- 
jau po parduotuves, žiūrėjau televizorių ar naršiau inter- 
nete. 

Pasinaudojau galimybe padirbėti su svarbiu projektu. 
Ilsėjausi: nusnaudžiau, pameditavau, paskaičiau. 

Mano gyvenimas toks įtemptas, kad neprisimenu turėjęs 


netikėto laisvo laiko. 


Ką dažniausiai darote suklydęs? 


A. 


Nesigraužiate ir nusprendžiate kitą sykį daryti kitaip. . 
Galvojate apie padarinius. 

Labai graužiatės, save smerkiate. 

Savo klaidą suprantate kaip nekompetenciją ir daugiau to 


nedarote. 


sUMA = 


SUSKAIČIUOKITE TAŠKUS 


I KLAUSIMAS 
A=I, B=3, C=$, D=8 


2 KLAUSIMAS 
A=I, B=3, C=$, D=8 
3 KLAUSIMAS 
A=$5, B=3, C=I, D=O 
4 KLAUSIMAS 
A=O0, B=I, C=3, D=$ 
$ KLAUSIMAS 
A=O0, B=I, C=3, D=5 
6 KLAUSIMAS 
A=0, B=$, C=0, D=3 
7 KLAUSIMAS 
A=$, B=3, C=I, D=O 
8 KLAUSIMAS 
A=O, B=I, C=3, D=$ 
9 KLAUSIMAS 
A=0, B=3, C=0, D=$5 


IO KLAUSIMAS 


A=8, B=5, C=3, D=I 


Žemiau apibraukite pasirinktus atsakymus 


II KLAUSIMAS 
A=O0, B=3, C=$, D=8 


I2 KLAUSIMAS 
A=O, B=3, C=$, D=j 
I; KLAUSIMAS 
A=$5, B=3, C=O0, D=$ 
14 KLAUSIMAS 
A=$5, B=3, C=I, D=0 
I$ KLAUSIMAS 
A=O, B=3, C=3, D=$ 
16 KLAUSIMAS 
A=$, B=3, C=I, D=0 
I7 KLAUSIMAS 
A=$, B=O, C=I, D=$5 
18 KLAUSIMAS 
A=$, B=3, C=3, D=0 
19 KLAUSIMAS 
A=$, B=O, C=0, D=3 


20 KLAUSIMAS 


A=o, B=o, C=5, D=5 


(sudėkite visų pažymėtų atsakymų balus) 


Kitame puslapyje perskaitysite apie šešėlio efektą Jūsų gyvenime. 


ŠĖŠĖLIO EFEKTO ĮVERTINIMAS 


3-37 
TAŠKAI 


38-75 
TAŠKAI 


76-I1I2 
TAŠKAI 


Esate neutralioje zonoje, tai reiškia, kad Jūsų neveikia 
(bent dabar) dauguma vidinių nuostatų ir traumų, ku- 
rios žadina šešėlio sukeliamą destruktyvų elgesį. Jūsų 
savigarba aukšta, veiksmai beveik atitinka vertybes ir 
tikėtina, kad Jums seksis siekti ilgalaikių gyvenimo 


tikslų. Ir toliau mylėkite save ir savęs klausykite. 


Galbūt šiuo metu šešėlis Jūsų neveikia visa savo galia, 
tačiau tikėtina, kad reikia nemažai pastangų išstumti ir 
paslėpti tas savęs ir savo gyvenimo dalis, kurių nemėgs- 
tate. Energiją, kurią dabar skiriate nepaklusniems savo 
gyvenimo aspektams suvaldyti - darbe, namie, sveika- 
tos ar finansų srityse — galėtumėte geriau panaudoti, 


jeigu ją nukreiptumėte į savo tikslus ir troškimus. 


Arba daug laiko ir energijos skiriate kitų žmonių nuo- 
monei apie Jus formuoti, arba visiškai susitaikėte su 
savo padėtimi. Patiriate stiprų šešėlio poveikį, kuris 
Jus paralyžiuoja ir neleidžia susitvarkyti gyvenimo. 
Nevaldoma vidinė sumaištis, kurią galbūt patiriate, 
gali pastūmėti į žlugimą. Tačiau gera žinia yra ta, kad 
kiekvienas savinaikos aspektas suteikia Jums galimybę 
atkreipti dėmesį į tai, kas iš tiesų svarbu. Nuoširdžiai 
atsiverkite šešėliui ir jį ištyrinėkite, ir pastebėsite, kad 
pripažintas ir suprastas giliausias Jūsų skausmas atskleis 


puikiausias galimybes. 


Šešėlio darbas yra širdies užkariautojo darbas. 
Jei trokštate daugiau meilės, ramybės, 


pasitenkinimo ir sėkmės, aplankykite www:TheShadowEffect.com 


Apie autorius 


DEEPAKAS CHOPRA parašė per 55 knygas; jo knygos, įskaitant gau- 
sybę New York Times grožinių ir negrožinių bestselerių, išverstos į dau- 
giau kaip 35 kalbas. Keletas iš jo bestselerių — Septyni dvasiniai sėkmės 
dėsniai (The Seven Spiritual Laws of Success), Kaip pažinti Dievą (How 
to Know God), Spontaniškas troškimų išsipildymas (The Spontaneous Ful- 
fllment of Desire), Paslapčių knyga (The Book of Secrets), Buda (Buddha), 
Trečiasis Jėzus (The Third Jesus), Jėzus (Jesus), Kūno perkūrimas (Reinven- 
ting the Body), Sielos prisikėlimas (Resurrecting the Soul), Didžiausios Lai 
mės receptas (The Ultimate Happiness Prescription). Be 10, D. Chopra kas 
savaitę veda radijo Sirius XM Stars laidą Gerovės radijas (Wellness Radio) 
(102 ir 55 kanalai), kurioje nagrinėja sėkmės, meilės, seksualumo, ben- 
dravimo, gerovės, dvasingumo temas. Jis rašo autorines skiltis laikraš- 
čiuose San Francisco Chronicle ir The Washington Post, taip pat nuolat 
skelbia straipsnius Oprab.com, Intent.com ir The Huffington Post. 
Autorius yra Amerikos medicinos koledžo tarybos narys, Amerikos 
klinikinių endokrinologų asociacijos narys, Kellogg vadybos mokyklos 
profesorius adjunktas ir Gallup Organization vyresnysis mokslininkas. 
Time žurnalas jį įtraukė į šimto populiariausių amžiaus žmonių sąrašą 
ir pavadino „alternatyviosios medicinos poetu ir pranašu“. 


Skaitykite apie autorių www.deepakchopra.com 


DEBBIE FORD - pasaulyje pripažinta dvasinė mokytoja, lektorė, as- 
meninio tobulėjimo konsultantė, režisierė, bestselerių autorė — tūks- 
tančiams žmonių padėjo išmokti mylėti, pasitikėti ir atrasti visas savo 
dovanas. . 

Debbie dėka šešėlis ir jo integracijos procesas tapo šiuolaikinės 
praktinės psichologijos ir dvasingumo tema. Be to, ji yra vaizdingo 
ir pagaulaus dokumentinio fAlmo apie populiarius asmeninio tobu- 
lėjimo mokytojus Deepaką Choprą, Marriane Williamson ir kitus 
įdomius mąstytojus — Šešėlio efektas (The Shadow Effect) - vykdomoji 
prodiuserė. Filmas buvo pripažintas prestižiniuose festivaliuose ir pa- 
skelbtas vienu svarbiausių dešimtmečio filmų. Taip pat Debbie yra 
perkamiausio New York Times bestselerio Tamsioji šviesos nešėjų pusė 
(Dark Side of the Light Chasers) autorė, parašė knygas Šešėlio paslap- 
tis (The Secret of the Shadow) ir Kodėl geri žmonės nederamai elgiasi 
(Why Good People Do Bad Things) ir parengė pasaulyje žinomas Šešė- 
lio proceso pratybas. 

Debbie įsteigė Ford asmeninio tobulėjimo institutą — garsią emoci- 
nio ir dvasinio ugdymo organizaciją, dirbančią visame pasaulyje su in- 
dividais ir organizacijomis, remiantis Debbie darbo su šešėliu praktika 
irjos knygomis Dvasinės skyrybos (Spiritual Divorce), Teisingi klausimai 
(The Rigbt Ouestions), Geriausi gyvenimo metai (The Best Year of Your 
Lifejir 21 dienos sąmonės valymo kursas (The 21— Day Consciousness Cle- 
anse). Įkvėpta D. Ford atsidavimo mokslui, pasaulio asmeninio tobu- 
lėjimo mokytojų bendruomenė, kurios narius ji rengė, įsteigė ne pelno 
organizaciją The Collective Heart savo mokslo idėjoms skleisti visame 
pasaulyje. 


Apie autorę daugiau rasite www.DebbieFord.com 


MARIANNE WILLIAMSON - pasaulyje pripažinta dvasinė moky- 
toja. Paskutinė jos knyga Srebuklų amžius (The Age of Miracles) užėmė 
antrą vietą New York Times bestselerių sąraše. Iš kitų devynių jos kny- 
gų keturios, įskaitant Sugrįžimą į meilės glėbį (A Return to Love), šiame 
sąraše pirmavo. Pastaroji knyga yra skaitomiausia iš visų Naujojo dva- 
singumo krypties darbų. Šios knygos pastraipa, prasidedanti žodžiais: 
„Labiausiai bijome ne savo silpnumo. Labiausiai bijome neaprėpiamos 
savo galybės“, kurie dažnai painiojami su Nelsono Mandelos inaugu- 
racinės kalbos tekstu, laikoma dabartinės piligrimų kartos himnu. 

M. Willaimson plunksnai priklauso tokios knygos kaip Kasdienė 
malonė (Everyday Grace), Moters Vertė (A Woman's Worth), Apšviestieji 
(Iliuminata), Amerikos sielos gydymas (Healing the Soul of America, The 
Gift of Change), ir Ema ir jos mama kalbasi su Dievu (Emma and Mom- 
my Talk to God). 

Ji dažnai svečiuojasi televizijos laidose The Oprab Winfrey Skbow, 
Larry King Live, Good Morning America, Charlie Rose. 

M. Williamson kilusi iš Hjustono, Teksaso valstijos. 1989 m. ji 
pradėjo Angelų maisto projektą (Project Angel Food), pagal kurį Los 
Andžele sunkiai sergantiems AIDS ligoniams buvo vežiojamas mais- 
tas. Dabar projektas kasdien aprūpina maistu tūkstančius žmonių. 
Marianne taip pat įkūrė organizaciją Taikos aljansas, kuri rūpinasi JAV 
Taikos departamento steigimu. 

2006 m. gruodį M. Williamson išrinkta viena iš 50 Newsweek įta- 
kingiausių demografinio sprogimo kartos žmonių. Žurnale Time ra- 
šoma: „Joga, Kabala ir Marianne Williamson priimtina tiems, kurie 
siekia bendrauti su Dievu neapsiribodami vien krikščionybe.“ 


Apie autorę daugiau rasite www.marianne.com 

Deepakas Chopra, Debbie Ford ir 
Marianne Williamson - pasaulyje 
pripažinti dvasiniai mokytojai — kartu 
dalijasi savo žiniomis apie vieną didžiausių 
kliūčių kelyje į laimę - apie vidinį šešėlį. 
Šešėlį turime kiekvienas. Tai neatsiejama 
mūsų dalis, ir pasirodo jis kasdien: įtūžus ant 
pavėlavusio draugo, supykus ant niekuo dėtų vaikų 
ar priekaištaujant tėvams... Užuot bėgę nuo savęs, 
turime susitaikyti su dualistine prigimtimi, nes šešėlyje 
glūdi galimybė tobulėti. 

Knygoje aprašytas darbassu šešėliu yra šis tas daugiau nei 
psichologinis procesas ar proto žaismas. Tai patikimas 
problemų sprendimo būdas, gyvenimą keičianti kelionė, 
pranokstanti bet kokią psichologinę teoriją, nes 
šešėlis čia nagrinėjamas kaip dvasinė realija, su 
kuria kiekvienas turime susidurti, kad galėtume 

gyventi visavertį gyvenimą. 


Pagal knygą „Šešėlio efektas“ sukurtas 
to paties pavadinimo dokumentinis 
filmas buvo pripažintas 

prestižiniuose festivaliuose ir 
paskelbtas vienu svarbiausių 
dešimtmečio filmų. 

